
Nu  există  pe  lume  misiune  şi  demnitate  mai  înaltă 
decât  aceea  de  învăţător. 

Dar  nu  întrucât  învăţătorul  descopere  o  lume  imper¬ 
sonală  de  idei  şi  cunoştinţe  tehnice,  ci  întrucât  se  apleacă 
asupra  unui  suflet  cu  dragoste,  făcându-1  să  crească  până 
la  înălţimea  sa. 

E  o  lucrare  din  dragoste  spre  tot  mai  multă  dragoste. 
Ea  porneşte  din  dragostea  învăţătorului  şi  clipă  de  clipă, 
pe  măsură  ce  creşte  dragostea  lui,  se  naşte  şi  cea  a  învă¬ 
ţăcelului,  legând  printro  dragoste  tot  mai  adâncă  cele  două 
suflete  şi  înfiinţând  un  raport  de  negrăită  comuniune  între 
ele.  Drumul  învăţăturii,  ca  adâncire  a  raportului  între 
două  persoane,  este  drumul  spre  comuniune,  fiind  şi  dru¬ 
mul  „mântuirii11  uneia  din  cele  două  persoane,  al  creş¬ 
terii  ei  la  rang  de  subiect  capabil  de  comuniune. 

învăţătorul  e  cel  ce-şi  apropie  mai  intim  sufletul  său 
de  sufletul  altuia,  misiunea  lui  e  slujba  în  favorul  omeni- 
tăţii,  al  desvoltării  ei  în  fiecare  ins.  Deşi  în  raportul  în- 
văţător-învătăcel,  primul  are  o  poziţie  superioară,  ultimul 

1  Din  cartea  ce  va  apărea  :  .Jt  îus  Hristoc  sau  restaurarea  'cmultii". 

se  simie  la  fel  de  fericit ;  nici  cel  dintâi  na  observă  în 
trăirea  sa  intimă  şi  continuă  superioritatea  sa,  nici  cel  din 
urmă  inferioritatea  sa.  Fiecare  uită  de  sine  şi  vede  numai 
pe  celalalt,  atârnându-şî  tot  rostul  existenţii  de  el ;  nici 
unul  nu  se  simte  desavantajat.  E  o  ierarhie  fără  distanţă, 
fără  mândrie  şi  umilire. 

Dacă  este  o  inegalitate  funcţională,  ea  constitue  pentru 
cel  superior  o  obligaţie  de  servire,  nu  un  titlu  de  reven¬ 
dicări,  iar  la  cel  inferior  ea  e  transformată  în  egalitate 
prin  dragoste. 

Respectul  se  împreună  cu  dragostea.  Astfel  raportul 
învăţător  -  învăţăcel  e  modelul  desăvârşit  al  oricărei  relaţii 
între  fiinţele  spirituale  de  grad  deosebit. 

Cât  de  departe  de  adevăr  sunt  teologii  protestanţi  când 
despart  cuvântul  de  dragoste,  fie  Ia  Iisus  Hristos,  fie  în 
propovăduirea  Bisericii. ' 

Dacă  Fiul  lui  Dumnezeu  s'a  întrupat  şi  cu  scopul  de-a 
se  face  învăţător  al  oamenilor,  El  a  trebuit  să  ducă  la 
ultimă  desăvârşire  chipul  învăţătorului,  adică  al  împreu¬ 
nării  cuvântului  cu  dragostea. 

Dacă  slujba  de  învăţător  e  tct  ce  e  mai  nobil  pe  pă¬ 
mânt,  fiind  legată  de  lumină  şi  având  ca  scop  creşterea 
omului  spiritual  in  dragoste  şi  comuniune,  ea  e  dela  Dum¬ 
nezeu.  învăţătorul  continuă  pe  Dumnezeu  în  opera  de 
modelare  a  omului  creat  de  El,  La  Dumnezeu  este  izvorul 
învăţăturii  şi  El  singur  are  dela  Sine  capacitatea  de-a  se 
face  însuşi  învăţătorul  desăvârşit  al  oamenilor,  înfiinţând 
între  El  şi  ei  în  formă  perfectă  raportul  de  învăţător  şi  în¬ 
văţăcei.  Dacă  propriu  învăţătorului  este  să  aibă  dragoste  faţă 
de  învăţăcei  mai  înainte  de  orice  dragoste  a  învăţăceilor 
faţă  de  el,  Dumnezeu  ca  învăţător  întruneşte  această  în¬ 
suşire  în  grad  suprem,  neprimind  şi  nefăcându-şi  atârnă- 
toare  dragostea  Sa  de  a  nimănui,  cum  e  cazul  la  oameni. 

'  Vezi  de  pildă  E.  Bnumer  în  cărţile  :  Lter  Miiik-r  ?i  Wort  and  Alysttk,  sau 
K.  Barili,  cari  diluiazâ  revelaţi»  divină  in  Hristos,  văzând  în  El  numai  un  cuvânt 
venit  din  depărtări  inaccesibile  omului,  făia  a  aduce  cu  sine  o  apropiere  mai  simţită 
a  lui  Dumnezeu 

Am  putea  spune  că  funcţia  de  învăţător  este  generală 
între  oameni.  Fiecare  om  a  fost  sau  este  învăţător  al  unuia 
sau  mai  multor  semeni  şi  nici  unul  nu  e  învăţător  al  tu¬ 
turor.  Astfel  fiecare  experiază  răspunderea  creşterii  unor 
semeni,  dar  şi  relativitatea  capacităţii  şi  autorităţii  sale  de 
învăţător.  Prin  amândouă  se  susţine  înlănţuirea  oamenilor 
şi  peste  tot  slujba  de  învăţător  relativ,  cu  dublul  ei  aspect 
de  răspundere  şi  dependenţă,  e  una  din  legile  generale 
prin  cari  se  realizează  intimitatea  între  oameni,  un  element 
existenţial  al  structurii  omului,  indicând  spre  o  origine 
divină  şi  cerând  o  împlinire  printr’un  învăţător  desăvârşit, 
care,  trebuind  să  fie  om,  nu  poate  să  nu  fie  Dumnezeu  în 
acelaş  timp.  împlinirea  aceasta  a  avut  loc  în  Iisus  Hristos, 
El  fiind  învăţătorul  absolut  al  oamenilor,  n'a  experiat  de¬ 
pendenţa  de  alţi  oameni  în  această  privinţă,  însă  tocmai 
de  aceea  şi-a  asumat  în  gradul  suprem  responsabilitatea 
faţă  de  ei,  ceeace  l-a  legat  de  oameni  mai  mult  ca  pe  ori¬ 
care  altul. 

Ca  profet  s'a  aşezat  însă  şi  într'o  stare  de  dependenţă 
dar  nu  faţă  de  oameni,  ci  faţă  de  Dumnezeu,  însă  din  pri¬ 
cina  oamenilor.  Căci  Iisus  nu  este  un  învăţător  pur  şi 
simplu,  cî  un  profet.  Iar  profetul  este  mai  mult  decât  un 
învăţător,  este  transmiţătorul  unei  învăţături  dumnezeeşti, 
ca  trimis  al  lui  Dumnezeu.  El  nu-şi  ia  învăţătura  din 
mintea  omenească  proprie  sau  a  altora,  nici  din  experi¬ 
mentul  ştiinţific,  ci  o  primeşte  dela  Dumnezeu  direct, 
având  prin  urmare  un  caracter  deosebit  de  tot  ce  se 
poate  cunoaşte  prin  raţionament  sau  experiment  ome¬ 
nesc.  învăţătura  aceasta  este  superioară  prin  faptul  că 
se  referă  la  fiinţa  şi  la  voia  lui  Dumnezeu  şi  contribue 
la  mântuirea  omului.  Dar  asupra  acestor  însuşiri  cari 
deosebesc  învăţătura  profetului  de  toată  învăţătura  ome¬ 
nească,  vom  stărui  mai  încolo. 

Aci  remarcăm  că  profetul  fiind  un  trimis  al  iui  Dum¬ 
nezeu,  fiinţa  lui  e  un  semn  că  există  o  anumită  împreju¬ 
rare  care  împedecă  o  cunoaştere  directă  a  lui  Dumnezeu  de 
cătră  fiecare  om.  Această  piedecă  nu  poate  fi  decât  păcatul, 
odată  ce  simpla  creaturitate  a  omului  nu  opreşte  pe  Dum¬ 
nezeu  să-l  deslineze  !a  o  viitoare  uniune  deplină  cu  Sine. 

i  * 

Este  păcătui  ca  piedecă  de  origine  voluntară  umană,  care 
însă  a  infectat  şi  îngroşat  puterea  de  înţelegere  a  omului. 
Căci  realitatea  pe  care  ar  avea  omul  să  o  cunoască,  chiar 
daca  n’ar  sta  în  nimic  altceva  decât  în  comuniunea  iubi¬ 
toare  cu  Dumnezeu,  nu  o  poate  cunoaşte  întrucât  nu  se 
poate  plasa  în  ea  din  pricina  voinţei  sale  egoiste-  Voinţa 
lui  Dumnezeu  de  a-1  face  pe  om  să  o  cunoască  nu  ajunge, 
Trebue  să  se  silească  şi  omul  să  se  purifice  de  păcat, 
adecă  de  egoismul  spiritual  al  mândriei  şi  de  egoismul 
sensual  ai  plăcerilor  şi  patimilor. 

Cum  pot  totuşi  unii  oameni,  adică  pro  feţii,  să-l  cu¬ 
noască  pe  Dumnezeu,  ca  la  rândul  lor  să  comunice  voia 
Lui  oamenilor?  Făptuise  explică  întrucâtva  din  caracterul 
moral  excepţional  aî  celor  chemaţi  să  fie  profeţi.  Dată 
fiind  voinţa  lor  întru  totul  înclinată  spre  Dumnezeu,  chiar 
dacă  Dumnezeu  ar  opera  în  ei  o  purificare  printr'un  act 
deosebit  de  rapid  în  eficacitatea  itu,  faptul  acesta  n'ar  fi 
decât  o  excepţie  care  confirmă  atât  păcătoşenia  marei 
masse  de  oameni,  cât  şi  voinţa  Lui  de-a  nu-1  lăsa  fără  nici 
o  comunicare  dela  Sine. 

Profetul  fiind  un  mijlocitor  al  iui  Dumnezeu  cătră 
oameni,  e  o  demonstraţie  a  păcătoşeniei  lor,  a  separaţiei 
între  Dumnezeu  şi  oameni.  Acesta  este  un  fapt  care  trebue 
subliniat.  Dar  tocmai  pentrucă  oamenii  nu  pot  cunoaşte 
pe  Dumnezeu  direct,  cunoaşterea  lor  poartă  caracterul 
credinţei.  Profeţii  fac  pe  oameni  să  creadă,  nu  să  ştie; 
sau  le  transmit  o  cunoaştere  întemeiată  pe  credinţă.  Ei 
nasc,  produc  în  oameni  credinţa.  Acesta  este  al  doilea 
fapt.  Şi  iată  cum  înţelepciunea  lui  Dumnezeu  întoarce 
lucrurile  astfel  încât  dintr’o  situaţie  desavanfajcasă  a  oame¬ 
nilor  creează  putinţa  ca  să-l  cunoască  prin  credinţă,  adică 
în  chipul  în  care  îi  face  să  vieze.  Fie  deci  că  Tar  cunoaşte 
pe  Dumnezeu  direct,  fie  că  îl  cunosc  prin  credinţă,  mij¬ 
locind  profeţii,  rezultatul  este  acelaş;  viaţa  în  cei  ce-î 
cunosc.  Dumnezeu  nu  poate  fi  cunoscut  fără  ca  cunoaşterea 
Lui  să  nu  fie  viaţa. 

Chiar  şi  cunoaşterea  profetului  are  mai  mult  un  caracter 
de  credinţă,  decât  de  experienţă,  de  vedere  directă.  El 
se  prezintă  oamenilor  cu  o  certitudine  in  care  pipăim 

bărbăţia  voluntară  a  credinţi! ,  Din  certitudinea  lui  se 
aprinde  certitudinea  celor  ce-i  ascultă,  E  drept  că  Sf,  Scrip¬ 
tură  descrie  diferite  experienţe  tainice  şi  vederi  ce  le-au 
avut  profeţii.  Dar  acestea  nu  exclud  credinţa,  ci  o  implică. 
Dumnezeu  tot  nu  se  arăta  descoperit  Ei  însuşi,  Trebuia 
profetului  credinţa  ca  să  admită  că  sub  toate  aceste  figuri 
e  Dumnezeu.  Epistola  cătră  Evrei  cap,  11  vorbeşte  apriat 
despre  credinţa  prorocîlor  (în  special  vers.  32  urm,).  Aceasta 
ne  confirmă  teza  că,  dată  fiind  păcătoşenia  oamenilor,  nu 
există  unul  care  să-l  vadă  pe  Dumnezeu  descoperit.  Pro¬ 
feţii  nu  fac  excepţie.  Desigur  nu  putem  reduce  experienţa 
dialogului  cu  Dumnezeu,  pe  care  o  au  profeţii,  la  o  simplă 
credinţă  asemănătoare  cu  a  celorlalţi  oameni.  Este  un  iei 
de  experienţă  a  realităţii,  a  prezenţii  divine,  o  „vedere*1, 
dar  totuşi  nu  aşa  încât  credinţa  să  nu  fie  necesară.  Dealtfel 
credinţa  fiecărui  om  este  un  fel  de  experienţă  tainică  ce 
s'a  produs  şi  persistă  în  suflet  despre  realitatea  lui  Dum¬ 
nezeu  şi  despre  comunicarea  celor  crezute,  prin  El.  Cre¬ 
dinţa  are  un  caracter  dialectic,  fiind  pe  de  oparte  credinţă 
în  sensul  precis  al  cuvântului,  pe  de  alta  experienţă,  „ve¬ 
dere"  tainică  a  celor  ce  nu  se  pot  vedea. 

Dat  fiind  că  omul  creşte  cu  adevărat  la  rangul  de 
subiect  responsabil  faţă  de  Dumnezeu  şi  de  semeni  prin 
credinţă  şi  tot  ea  este  puntea  care  leagă  in  chipul  cel 
mai  tainic  şi  mai  intim  sufletul  celui  ce  o  transmite  şi  pe 
al  celui  ce  o  primeşte,  profetul  se  prezintă  ca  cel  mai 
înalt  dintre  învăţători.  Spre  deosebire  de  vedere,  credinţa 
avizează  pe  om  la  semenul  lui.  Frin  vedere,  prin  ştiinţă  cei 
păcătoşi  nu  pot  ieşi  din  păcatul  lor,  care  constă  In  mândrie, 
în  egoism,  în  primirea  şi  gustarea  izolată  a  unui  bun  spi¬ 
ritual.  Numai  credinţa  îi  aduce  în  comuniune,  numai 
ea  îi  scoate  din  păcat. 

Profetul  este,  astfel,  pe  de  o  parte  un  om  smerit.  El 
nu  „ştie",  ci  „crede".  El  nu  se  bizue  pe  descoperirile  şi 
raţionamentele  sale,  ci  pe  ceeace-i  comunică  Dumnezeu, 
Dar  pe  de  alta  este  omul  celor  mai  depline  certitudini. 
La  fel,  pe  de  o  parte  el  nu  demonstrează  prin  raţiona¬ 
mente  sau  intuiţii  învăţăturile  sale,  ci  afirmă  certitudinile 
sale,  dar  pe  de  altă  parte,  sau  tocmai  de  aeeea,  eeto  ia  vă- 

ţătorul  care  întrece  pe  orice  învăţător  omenesc,  creind  în 
semeni  aceleaşi  certitudini,  născându-i  la  rangul  de  ade¬ 
văraţi  oameni  şi  legându-i  cu  sine  şi  între  ei  cu  o  dragoste 
adâncă,  sinceră  şi  netrecătoare. 

Despre  lisus  Sf.  Scriptură  ne  spune  că  este  supremul 
profet.  Trebue  să  aflăm  la  El  deci  atât  smerenia  profetului, 
cât  şi  însuşirile  cari  îi  dau  locul  suprem  între  profeţi. 

De  fapt  lisus  ca  profet,  ca  tălmăcitor  omenesc  al  voii 
dumnezeeşti,  deşi  este  însuşi  Fiul  lui  Dumnezeu,  e  totuşi 
„trimis"  de  Tatăl  şi  deci  împlineşte  această  chemare  în 
necontenită  legătură  cu  Tatăl.  El  se  aşează  în  situaţie 
smerită  faţă  de  Tatăl,  cere  încuviinţare  Tatălui  să  desco¬ 
pere  tainele  divine  şi  asigură  pe  oameni  de  dragostea 
mântuitoare  a  Tatălui,  încrezător  în  consimţământul  Lui. 

Astfel  rugăciunea  lui  lisus  cătră  Tatăl  e  nu  numai 
manifestarea  servirii  Sale  arhiereşti,  ci  şi  a  celei  profetice. 
Rugăciunea  este  o  intersecţie  a  acestor  două  demnităţi  ale 
Sale.  Dacă  prin  servirea  arhierească  se  prezintă  lui  Dum¬ 
nezeu,  în  numele  oamenilor,  iar  prin  chemarea  profetică 
se  prezintă  oamenilor  ca  un  trimis  al  lui  Dumnezeu,  în 
fond  se  tratează  în  ambele  cazuri  tot  despre  un  om,  despre 
Omul  care  a  fost  cu  adevărat  consimţit  de  Dumnezeu, 
să  mijlocească  împăcarea,  apropierea  între  Dumnezeu  şi 
oameni. 

lisus  nu  este  un  învăţător  care  să  nu  mai  trimită  la 
nimeni  în  afară  de  El,  atenţiunea  oamenilor.  Prin  aceasta 
se  micşorează  în  faţa  oamenilor,  se  prezintă  în  numele 
Tatălui,  făcându-se  învăţător  şi  întru  smerenie,  şi  întru 
necesitatea  ca  fiecare  om  să  se  razime  pe  Dumnezeu  şi 
nu  pe  sine  în  problemele  de  cari  atârnă  destinul  lui  vecinie. 

Dar  caracterul  de  mijlocitor  între  Dumnezeu  şi  oameni 
ai  lui  lisus  ca  profet  constă  mai  ales  în  faptul  că  El  tăl¬ 
măceşte  prin  mijloacele  fiinţii  Sale  omeneşti  tainele  voinţii 
divine.  El  însuşi  ca  subiect  unic  al  celor  două  firi  este 
astfel  conştient  că  e  nu  numai  Dumnezeu,  ci  şi  mijlocitor 
al  lui  Dumnezeu,  întrucât  nu  desvălue  dumnezeirea  aşa 
cum  este  în  Sine  oamenilor,  ci  o  manifestă  prin  posibilităţile 
naturii  omeneşti.  Cel  ce  vorbeşte  oamenilor  e  Dumnezeu, 
dar  e  Dumnezeu  în  rol  de  profet,  de  tălmăcitor  al  dum- 

nezeirii  Sale  şi  al  întregei  sfinte  Treimi.  El  este  Dum¬ 
nezeu  şi  profet  în  acelaş  timp,  descoperitor  şi  acoperitor 
al  dumnezeirii,  Dumnezeu  ce  se  îndeletniceşte  singur  cu 
descoperirea  Sa,  dar  totuşi  prin  tălmăcire,  prin  mijlocire, 
fiindu-şi  singur  tălmăcitor  şi  mijlocitor.  Prin  tot  ce  spune 
şi  arată  oamenilor  le  îndreaptă  atenţia  la  ceeace  e  dincolo 
de  cuvânt,  de  arătare  văzută.  Dumnezeirea  e  dincolo.  Cu¬ 
vântul  Său  e  numai  mijlocire.  Slujba  Sa  de  învăţător  al 
celor  dumnezeeşti  e  una  de  mijlocire,  de  caracter  profetic, 
nu  de  arătare  neacoperită.  El  are  continuu  conştiinţa  acestei 
misiuni  şi  lucrări.  Expresia  şi  arătarea  omenească  nu  sunt 
prin  ele  înseşi  dumnezeirea;  iot  ce  e  omenesc  de  altfel 
nu  are  drept  de  ultimă  instanţă  în  slujba  de  învăţare  a  celor 
dumnezeeşti,  ci  indică  la  ceeace  e  deasupra  sa.  Iisus  ca 
invăţător-profet  nu  vrea  să  se  oprească  atenţiunea  oame¬ 
nilor  la  Sine,  în  înfăţişarea  şi  cuvântul  Său  omenesc,  ci  o 
trimite  mai  sus,  la  ceeace  nu  se  poate  vedea  şi  exprima, 
la  Dumnezeu,  adică  şi  la  Sine  considerat  ca  mai  mult  decât 
e  văzut  şi  auzit,  mai  mult  decât  „Hristos  după  trup“  (II 
Cor.  5,  16). 

Se  vede  din  cele  spuse  atât  ceeace  are  comun  Iisus 
cu  profeţii,  cât  şi  ceeace  îl  arată  ca  profetul  suprem.  El 
e  tălmăcitor,  mijlocitor,  trimis  al  lui  Dumnezeu  să  înveţe 
pe  oameni,  nu  se  prezintă  ca  Dumnezeu  descoperit,  ci 
trimite  la  dumnezeire  ca  la  o  realitate  dincolo  de  cuvântul 
şi  înfăţişarea  Sa  după  trup,  E  o  coborîre  la  nivelul  omului. 
Dar  în  acelaş  timp  Profetul  acesta  e  însuşi  Dumnezeu,  El 
trimite  atenţiunea  mai  sus  de  cuvântul  şi  de  înfăţişarea 
Sa  omenească,  dar  nu  dincolo  de  Sine  ca  subiect  (nu  numai 
uman  ci  şi  divin)  şi  nu  pe  o  cale  străină  de  cuvântul  şi 
de  înfăţişarea  Sa.  La  baza  lor,  la  izvorul  lor  este  Ei.  Tri¬ 
mite  şi  la  Tatăl,  dar  tot  prin  Sine.1 

întrucât  e  profet,  întrucât  aşadar  nu  înfăţişează  desco¬ 
perit  pe  Dumnezeu,  ci  prin  tălmăcire,  El  trebue  crezut 
ca  şi  profeţii.  întocmai  ca  aceia  nici  El  nu  demonstrează 


1  Ev.  Io.  1 4,  8-9:  „Fllip  îi  zice  atunci!  Doamne  aratâ-ne  nouă  pe  Tatăl  §i  ne 
este  deajuns,  Ci  Iisus  îs  răspunde:  Sunt  cti  voi  de  atâta  vreme.  Filipe,  fi  tu  nu  m  ai 
i  imoicut  ?  Cel  ce  m  a  văzut  pe  mine,  a  văzul  pe  Tatăl". 

prin  raţionamente  şi  intuiţii,  ci  afirmă  certitudinile  Sale, 
Şi  puterea  tainică  a  acestor  certitudini  face  să  se  nască 
şi  in  sufletele  auzitorilor  certitudini  identice,  fără  să  fie 
lipsă  de  demonstraţii.  Căci  certitudinea  însăşi  are  şi  dă 
ceva  din  ceeace  se  cheamă  experienţă,  vedere,  ceva  chiar 
superior  „experîenţii",  „vederii"  raţionale  sau  ştiinţifice, 
lisus  se  înţelege  că  are  numai  „vedere",  nu  şi  credinţă 
în  sensul  precis,  ca  ceilalţi  profeţi.  Dar  întrucât  nu 
poate  deplasa  „vederea"  Sa,  aşa  cum  e  în  sine,  auzitorilor, 
ci  le-o  tălmăceşte  învăluită  în  certitudinea  Sa,  aceştia  nu 
pot  să  şi-o  însuşească  decât  prin  credinţă.  Este  însă  o 
deosebire  între  credinţa  ce-o  acordă  auzitorii  profeţilor  şi 
Iui  lisus  ca  Profet-Dumnezeu,  Deosebirea  stă  nu  atât  în 
faptul  că  certitudinea  care  emană  din  lisus  e  de  altă  inten¬ 
sitate  şi  „vederile"  dumnezeeşti  ce  li  le  tălmăceşte  au  o 
amploare,  o  limpezime  şi  adâncime  neasemănat  mai  mari, 
ci  mai  ales  în  faptul  că  profetul  nu  pretinde  credinţa  „In 
persoana",  ci  numai  „în  comunicarea  sa". 

Tălmăcirea  profetului  nu  se  referă  la  persoana  Sa. 
Firul  ei  duce  spre  Dumnezeu  pe  o  cale  exterioară  pro¬ 
fetului  şi  la  un  subiect  altul  decât  al  lui.  încrezător  în  cu¬ 
vântul  profetului,  auzitorul  uită  de  profet  şi  se  duce  cu 
credinţa  în  direcţia  în  care  îl  îndreaptă  acest  cuvânt.  Mij¬ 
locirea  profetului  ţine  doar  o  clipă.  După  ce-a  indicat  pe 
Dumnezeu  se  dă  la  o  parte. 

lisus  însă  pretinde  credinţa  nu  numai  în  cuvântul,  ci 
şi  în  persoana  Sa.  El  cheamă  pe  auzitor  prin  cuvânt  de 
fapt  mai  sus  de  cuvânt,  dar  totuşi  spre  Sine  ca  Dumnezeu, 
întrucât  El  şi  în  El  e  Dumnezeu  şi  nu  afară  de  El.  El  e 
trimis  al  Tatălui,  vrea  să  arete  lumii  pe  Tatăl,  dar  Tatăl 
e  în  Sine.  Cuvântul  rostit  de  El  nu  serveşte  ca  o  indicaţie 
desfăcută  de  El.  Cuvântul  nu  arată  o  ţintă  înafară  de  El, 
nu  tălmăceşte  o  realitate  străină,  ci  pe  El  însuşi.  Cel  ce 
vorbeşte  şi  cel  despre  care  se  vorbeşte  nu  sunt  doi,  ci 
unul  şi  acelaş. 

La  profet  cuvântul  <?  al  omului,  iar  Dumnezeu  e  rea 

litate  străină  de  om» 

La  lisus  ca  Profet-Dumnezeu  între  cuvânt  şi  Dum¬ 
nezeu  nu  mai  e  o  dualitate;  cuvântul  e  al  lui  Dumnezeu, 

nu  al  omului  şi  în  el  e  Dumnezeu  nu  omul,  de  aceea  Dum¬ 
nezeu  nu  trebue  căutat  într'o  direcţie  străină  de  subiectul 
care  î-a  rostit,  ci  e  însuşi  cel  care  l-a  rostit.  Cuvântul  nu 
mai  e  gol  de  Dumnezeu,  ca  simplă  săgeată  spre  El ;  ci  are 
ca  suport  pe  Dumnezeu.  Cuvântul  în  acest  caz  nu  mai  are 
valoarea  pe  care  o  are  detaşat  de  cel  ce  l-a  rostit,  ci  în¬ 
trucât  e  una  cu  subiectul  ce-î  rosteşte.  Când  e  rostit,  cu¬ 
vântul  lui  Iîsus  cuprinde  în  el  realitatea  dumnezeească, 
Cuvântul  şi  Dumnezeu  sunt  una.  Auzitorii  profeţilor  cre¬ 
deau  în  cuvântul  lor  ca  într’o  indicaţie  spre  Dumnezeu. 
Auzitorii  lui  îisus  credeau  în  cuvântul  Lui  ca  manifestând 
pe  Dumnezeu  însuşi.  Cuvântul  îi  lega  de  cuvântător,  nu-l 
trimitea  dela  el.  Cuvântul  profetului  nu  te  poate  elibera 
de  conştiinţa  că  ceva  omenesc  se  aşează  între  tine  şi  Dum¬ 
nezeu,  Cuvântul  lui  îisus  te  pune  nemijlocit  înaintea  lui 
Dumnezeu,  E  o  indisolubilă  uniune  între  cuvânt  şi  reali¬ 
tate,  între  cuvânt  şi  Dumnezeu.  De  unde  în  deobşte  cu¬ 
vântul  e  al  omului,  îndrumând  ca  la  ceva  străin  la  Dum¬ 
nezeu,  în  îisus  cuvântul  omului  fără  să  înceteze  de  a  fi  al 
omului  e  şi  al  lui  Dumnezeu,  căci  omul  care  vorbeşte  în 
acest  caz  e  totodată  şi  Dumnezeu. 

Dialectica  revelaţiei  lui  Dumnezeu  prin  îisus  Hristos 
ca  supremul  Profet  se  prezintă  deci  astfel:  Dumnezeu  se 
descopere  aci  direct,  nu  e  la  spatele  unui  subiect  omenesc. 
Dumnezeu  e  însuşi  cel  ce  vorbeşte  oamenilor.  Aceasta  e 
experienţa  tainică  ce  se  dobândeşte  prin  credinţă  în  faţa 
lui  îisus.  Cuvântul  însă  e  omenesc.  Taina  stă  în  faptul  că  deşi 
cuvântul  nu  cuprinde  arătarea  descoperită  a  lui  Dumnezeu, 
deci  apelează  la  credinţă,  totuşi  produce  certitudinea  şi 
experienţa  că  cel  ce-1  rosteşte  e  Dumnezeu.  Ceeace  se  vede 
şi  se  aude  e  mediu  şi  instrument  omenesc,  dar  acest  in¬ 
strument  omenesc  preface,  ca  o  certititudine,  ca  o  expe¬ 
rienţă,  credinţa  că  e  mânuit  de  subiectul  dumnezcesc. 
Dumnezeu  „se  descopei  a“  cu  alte  cuvinte  în  îisus  Hristos 
ca  subiect,  dar  nu  ca  realitate  văzută.  De  prezenţa  lui 
Dumnezeu  ca  subiect  e  sigur  credinciosul,  pe  El  ca  subiect 
ii  cunoaşte,  îl  experiază,  chiar  dacă  nu  vede  dumnezeirea, 

Desigur  descoperirea  subiectului  nu  stă  în  „vederea" 
lui.  Subiectul  nu  se  împărtăşeşte  simţurilor.  Constatarea 

prezenţii  subiectului  are  un  caracter  spiritual- etic-  In  ge¬ 
neral  subiectul  altora  îl  constatăm  pe  măsură  ce  devenim 
noi  înşine  subiect,  contribuind  în  mare  măsură  credinţa, 
lăsând  să  răsune  în  adâncul  nostru  etic  realitatea  altuia 
ca  revendicare,  ca  poruncă,  nu  ca  lucru  ce  ne  stă  la 
discreţie.  Subiectul  lui  Dumnezeu  ni  se  descoperă  în  lisus 
ca  o  revendicare  copleşitor  de  puternică,  ca  un  Stăpân 
absolut  al  nostru.  Dumnezeu  se  descoperă  ca  subiect  în 
lisus,  prin  cuvântul  Lui,  celui  ce  se  simte  copleşit  de 
şuvoiul  de  stăpânire,  de  autoritate  poruncitoare  ce  emană 
dela  El  înlingându-se  în  inima  proprie.  (Observăm  iarăşi 
cum  demnităţile  lui  lisus  se  întâlnesc,  sunt  ca  un  poli¬ 
edru;  lisus  ca  profet  e  şi  împărat).  întrucât  lisus  se  pre¬ 
zenta  ca  un  om  şi  grăia  prin  cuvinte  omeneşti,  Dumnezeu 
nu  se  vedea.  Dar  întrucât  unii  oameni  s’au  simţit  înaintea 
acestuia  om  ca  înaintea  lui  Dumnezeu,  El  s'a  descoperit. 
Pentru  cei  cărora  s'a  descoperit  subiectul  dumnezeesc  în 
omul  lisus,  cuvintele  prin  cari  experiau  autoritatea  dum- 
nezeească  a  acestui  subiect,  nu  mai  erau  cuvinte  omeneşti 
ci  dumnezeeşti.  Eî  nu  mai  puteau  distinge  între  cuvintele 
Lui  ca  sunete  omeneşti  şl  subiectul  Lui  ca  Dumnezeu,  Au¬ 
toritatea  Lui  dumnezeească  sta  în  cuvinte.  Ea  nu  se  putea 
manifesta  decât  în  ele.  Cuvântul  omenesc  al  îuî  lisus  fiind 
mijlocul  necesar  al  arătării  Iui  Dumnezeu  între  oameni  ca 
profet,  al  descoperirii  Sale  ca  subiect  în  starea  de  păcat  în 
care  se  află  oamenii,  este  însuşi  subiectul  divin  în  mani¬ 
festarea  Lux  între  oameni.  El  a  fost  impropria!  de  Dum¬ 
nezeu,  făcut  chip  de  arătare  al  Său  între  oameni. 

Cuvântul  lui  lisus,  deşi  omenesc,  avea  în  el  ceva  ce 
întrecea  omenescul.  „Mulţimile  stăteau  uimite  de  învăţătura 
lui,  căci  îi  învăţa  ca  unul  care  are  putere  şi  nu  ca  învă¬ 
ţaţii  lor‘\  spune  Evanghelia  (Mt.  7,  29), 

Soeren  Kierkegaard  a  vorbit  de  un  incognito  desă¬ 
vârşit  al  lui  Dumnezeu  sub  înfăţişarea  de  om  (în  opera 
Einubung  in  Christentum)  şi  ca  urmare  el  a  socotit  cre¬ 
dinţa  ca  un  act  de  pură  şi  eroică  decisiune  a  credincio¬ 
sului,  ca  o  săritură  în  gol,  cu  încrederea  că  va  găsi  solul 
tare.  lisus  apărea  exclusiv  ca  om.  Atât  contimporanii  Lui 
cât  şi  noi  nu  ne  putem  sprijini  pe  nimic  din  manifestările 

Lui  în  hotărârea  de-a  crede.  Ea  se  alimentează  exclusiv  din 
îndrăsneala,  din  capacitatea  noastră  de  risc. 

Dar  atunci  am  putea  să  credem  oricărui  alt  om  smerit 
că  e  Dumnezeu,  Credinţa  ar  fi  un  act  cu  totul  subiectiv, 
arbitrar.  Oricât  ar  fi  vrut  însă  Kierkegaard,  sau  după  el 
teologii  protestanţi  dialecticieni,  sa  înlăture  orice  sprijin 
obiectiv  al  credinţii  în  Iisus  ca  Dumnezeu,  tot  au  trebuit 
să  admită  unele.  Aşa  de  pildă  nici  un  alt  om  pe  lume, 
care  s’a  comportat  cu  seriozitate  şi  nobleţă  morală,  n'a 
afirmat  că  este  Dumnezeu,  afară  de  Iisus,  Dacă  nu  altul, 
cel  puţin  acest  element  îl  admit  toţi  teologii  amintiţi  ca 
motiv  obiectiv  pentru  care  „îndrâsnesc"  să  creadă  chiar 
pe  Iisus  ca  Dumnezeu  şi  nu  pe  oricare  alt  om,  Kierkergaard 
îşi  mai  sprijină  „îndrăsneala"  credinţii  şi  pe  unicitatea 
morală  a  lui  Iisus-  El  a  făcut  în  teologia  protestantă  cel 
mai  mare  caz  de  Iisus  ca  „model1’  de  viaţă.  Dar  acesta 
este  unui  din  criteriile  obiective  clasice  ale  veracităţii,  ale 
demnităţii  de  crezare  a  unui  mijlocitor  al  Revelaţiei, 

Deci  şi  după  aceşti  teologi  a  fost  ceva  în  manifestările 
lui  Iisus  care-1  ridica  peste  orice  om.  Admit  şi  ei  că  au- 
zitorii  au  făcut  experienţa  aceasta.  Atunci  Dumnezeu  n’a 
mai  fost  într'un  incognito  absolut. 

Tot  teologii  dialecticieni  acordă  pe  de  altă  parte  cu¬ 
vântului  lui  Iisus  virtutea  de-a  fi  creat  în  auzitori  şi  de-a 
crea  până  azi  în  oameni  certitudinea  că  El  e  Dumnezeu, 
deci  văd  în  acest  cuvânt  o  putere  deosebită  decât  cea  din 
cuvintele  oamenilor.  Cuvântul  omenesc  s’a  făcut  deci  mijloc 
de  revelare  al  lui  Dumnezeu,  de  revelare  ca  subiect,  nu 
de  arătare,  dar  totuşi  nu  de  simplă  afirmare,  ci  de  creare 
a  unei  experienţe,  a  unei  „vederi"  în  sufletele  auzitorilor. 

Desigur  credinţa,  în  sensul  precis  al  cuvântului,  e 
necesară.  Oricât  de  copleşitor  s'ar  fi  manifestat  prin  cuvânt 
şi  faptă  Iisus  Hristos,  o  rea  voinţă  putea  luneca  de  sub 
puterea  graiului  şi  manifestării  Sale  de  subiect  dumnezeesc. 

In  faptul  că  nu  toţi  au  fost  obligaţi  să  constate  că 
Iisus  e  Dumnezeu,  stă  cauza  pentru  care  amintiţii  teologi  pro¬ 
testanţi  ar  vrea  să  socotească  pe  Dumnezeu  cu  totul  incognito 
in  Iisus  şi  credinţa  ca  fiind  exclusiv  un  act  de  indrăsneală 

subiectivă.  Fenomenul  acesta  se  explică  însă  suficient  dacă 
luăm  în  considerare  şi  factorul  păcat  din  om,  Reveîaţiunea 
se  prezintă  de  fapt  cu  criterii  şi  însuşiri  obiective  cari  o 
disting  de  tot  ce  e  simplă  manifestare  omenească,  însă 
experienţa  de  cătră  om  a  acestor  criterii  şi  însuşiri  obiec¬ 
tive  e  în  funcţie  de  voinţa  omului  de-a  călca  peste  orgoliul 
egoist  şi  autonomist-  Dacă  vrea  cineva  să  asculte  cu  serio¬ 
zitate  cuvântul  lui  Iisus,  biruindu-şi  uşurătatea  prejude¬ 
căţilor  păcătoase,  nu  se  poate  să  nu  facă  experienţa  că  aci 
îl  întâmpină  o  realitate  supraomenească.  Credinţa  e  şi 
chestiune  de  voinţă,  căci  tot  ce  spune  şi  face  Iisus  poate 
fi  lăsat  să  lunece  peste  epiderma  auzului  şi  văzuhîi,  sau 
poate  fi  răstălmăcit,  subtilizându-se  tot  ce  are  deosebit 
—  şi  astfel  ea  e  act  de  deriziune  —  dar  nu  e  mai  puţin 
adevărat  că,  chiar  prin  faptul  că  e  necesară  această  uşu¬ 
rătate  pentru  fofilarea  a  ce  prezintă  deosebit  de  tot  ce  e 
omenesc  Iisus,  acest  ceva  deosebit  există  şi  dacă  omul  nu 
se  sileşte  să-l  bagatelizeze,  ci  îi  acordă  atenţiunea  cuve¬ 
nită,  face  experienţa  care  îi  întemeiază  credinţa.  Este 
aşadar  întâi  ceva  obiectiv  în  manifestarea  spirituală  a  lui 
Iisus  care  ciocăneşte  la  uşa  inimii,  a  voinţii  noastre  şi  ne 
surprinde.  Acesta  e  primul  moment  al  raportului  omului 
cu  Iisus,  Al  doilea  moment  este  atitudinea  pozitivă  sau 
negativă  faţă  de  acest  ceva  obiectiv.  Firească  este  mişcarea 
pozitivă  a  fiinţii  noastre,  care  e  o  prelungire  a  momen¬ 
tului  de  surpriză,  o  recunoaştere  a  elementului  de  noutate 
absolută  care  ne  întâmpină  din  Iisus  Hristos,  Atitudinea 
negativă  este  o  retezare,  o  stăvilire  a  primului  flux  al 
fiinţii  noastre  şi  o  acoperire  a  elementului  de  supra  ome- 
nitate  care  ne  surprinde  în  Iisus  Hristos,  deci  este  o  pornire 
nefirească,  dar  potrivită  cu  obişnuinţa  noastră  de  amorţire 
în  păcat,  de  opacitate  faţă  de  tot  ce  ar  încerca  să  spargă 
orizontul  nostru  egoist  şi  comoditatea  noastră  autonomistă, 
ce  nu  voeşte  să  accepte  un  Stăpân  şi  încă  unul  absolut 
cum  e  Dumnezeu, 

Astfel  credinţa  in  Iisus  Hristos  ca  Dumnezeu,  sau  expe¬ 
rienţa  pe  care  se  întemeiază,  şi  cu  care  e  una  credinţa,  se 
naşte  din  doi  factori:  unul  obiectiv  şi  altul  subiectiv.  Prin 
factorul  subiectiv  e  văzut  cel  obiectiv.  De  aceea  aparenta 

Iul  valoare  de  factor  decisiy  sau  chiar  unic.  Aceasta  însă 
nu  înseamnă  că  factorul  subiectiv  s’ar  putea  produce  fără 
prealabila  existenţă  a  celui  obiectiv.  Factorul  subiectiv  e 
stimulat  de  cel  obiectiv,  fără  ca  acesta  să-l  silească  pe 
cel  dintâi  a  se  produce. 


*  * 


Rezumând  cele  spuse  despre  Iistts  ca  profet  în  raport 
cu  ceilalţi  profeţi,  comun  cu  ei  are  următoarele: 

1,  lisus  oferă  ca  şi  profeţii  o  cunoaştere  a  lui  Dumnezeu 
prin  tălmăcire  în  graiu  omenesc,  prin  mijlocire,  nu  prin 
arătare,  constituind  astfel  o  smerire  a  Fiului  lui  Dumnezeu 
la  nivelul  oamenilor. 

2.  Deaceea  el  naşte  credinţa,  certitudinea  în  oamenii 
cari  vossc  să  creadă,  nu  vederea  pe  care  trebue  să  o  ad¬ 
mită  oricine.  Dar  chiar  prin  aceasta  primirea  celor  dum- 
nezeeşti  e  un  pas  de  ieşire  din  păcat.  Tocmai  împrejurarea 
că  omul  din  cauza  păcatului  nu  e  în  stare  să  „vadă"  cele 
dumnezeeşti,  deci  trebue  să  i  le  apropie  cineva  prin  credinţă, 
Dumnezeu  o  foloseşte  pentru  scoaterea  lui  din  păcat. 

Dar  lisus  depăşeşte  pe  toţi  profeţii,  fiind  supremul  şi 
ultimul  Profet,  întrucât: 

1,  Mijloceşte  legătura  şi  tălmăceşte  voia  lui  Dumnezeu 
cătră  oameni,  nu  ca  pe  a  unui  subiect  străin,  ci  ca  pe  a  Sa. 

2.  Revelaţia  divină  pe  care  o  realizează  El  este,  de¬ 
aceea,  nu  numai  cea  mai  deplină  posibil,  prin  amploarea 
şi  limpezimea  ei,  ci  şi  de  alt  caracter,  întrucât  prin  El 
oamenii  fac  experienţa  raportului  de  eu- tu  cu  Dumnezeu. 
Când  o  persoană  ne  vorbeşte  direct  şi  nu  prin  intermediar, 
experiem  realitatea  ei  într’un  mod  cu  mult  mai  intensiv. 
Şi  prin  profeţi  dobândim  certitudinea  că  Dumnezeu  e  su¬ 
biect,  deci  tocmai  ceeace  aflăm  şi  prin  lisus.  Dar  prin 
profeţi  experiem  pe  Dumnezeu  ca  pe  unul  care  a  vorbit 
adineauri  cu  un  semen  al  nostru,  însă  acum  a  plecat  întor¬ 
când  spatele.  în  lisus  îl  avem  pe  Dumnezeu  permanent  cu 
faţa  cătră  noi,  vorbindu-ne  fiecăruia,  îl  avem  în  maximă 
apropiere  şi  nu  la  distanţă  de  noi. 

3.  Profetul  ne  leagă  de  sine  prin  certitudinea  ce  ne-o 
transmite  şi  o  avem  în  comun  cu  el  despre  Dumnezeu  ca 
Stăpân  al  tuturor.  In  ultima  analiză  privim  însă  toţi  din¬ 
colo  de  profet,  spre  Dumnezeu  care  e  în  afară  şi  pe  dea¬ 
supra  comuniunii  noastre  omeneşti.  Iisus  ne  leagă  de  sine 
ca  de  centrul  ultim.  El  nu  ne  dă  numai  certitudinea  despre 
Dumnezeu,  ci,  întrucât  ne  aşează  în  comuniune  cu  Sine, 
ne  aşează  în  comuniune  cu  Dumnezeu. 

4.  Astfel  Revelaţia  în  lisus  e  totodată  mântuire,  căci 
pe  când  profetul  e  un  om  pe  care  Dumnezeu  îl  pune  să 
vorbească  pentru  Sine,  aici  vorbeşte  EI  însuşi.  Cuvintele 
aici  formează  puntea  de  comuniune  şi  deci  de  putere  dela 
El  la  oameni.  Cuvintele  omeneşti  nu  mai  sunt  ceeace  îl 
desparte  pe  Dumnezeu  de  oameni,  ci  ceeace  îl  pune  în 
legătură  directă  cu  ei. 

Profetul,  arătând  pe  Dumnezeu  ca  pe  Cel  ce  caută 
să-şi  facă  cunoscută  voia  Sa  oamenilor  şi  ca  pe  Cel  ce 
prin  credinţă  vrea  să-i  scoată  din  egoismul  păcatului,  în 
comuniunea  dragostei  şi  a  încrederii,  dar  nerealizând  însuşi 
această  comuniune  cu  Dumnezeu,  e  un  început  care  îşi 
cere  continuarea,  o  făgăduinţă  care  îşi  cere  împlinirea. 
Profetul  e  premergătorul  intrării  lui  Dumnezeu  însuşi  în 
comuniune  cu  oamenii,  în  singurul  mod  posibil,  prin  întru¬ 
pare,  Daca  admitem  profetul,  dacă  recunoaştem  că  Dum¬ 
nezeu  a  căutat  să  vorbească  oamenilor  prin  gură  de  om, 
nefiind  altă  posibilitate,  în  mod  necesar  trebue  să  admitem 
şi  coborârea  Sa  între  oameni  în  rol  de  Profet.  Dacă  admitem 
peste  tot  o  Revelaţie  divină  prin  om,  trebue  să  admitem 
întruparea  Lui  Dumnezeu  ca  împlinire  a  ei,  a  sensului  ei; 
dacă  negăm  întruparea  lui  Dumnezeu,  negăm  implicit  orice 
Revelaţie  prin  mijlocirea  subiectului  omenesc. 

Dar  prin  aceasta  negăm  cei  mai  profund  temeîu  al 
încrederii  omului  în  om,  al  referirii  unuia  la  altul.  Ra¬ 
portul  între  eu-tu  nu  mai  e  zidit  pe  faptul  fundamental 
că  numai  prin  el  se  comunică  certitudinea  de  credinţă 
dela  unul  la  altul.  Fără  Revelaţia  prin  om,  fără  profet,  se 
destramă  comunitatea  omenească  şi  în  general  dispare  de 
pe  lume  certitudinea  în  existenţa  lui  Dumnezeu  ca  putere 

susţinătoare  a  societăţii  omeneşti.  Dacă  negăm  necesitatea 
şi  rostul  profetului,  nu  mai  apare  ca  necesară  şi  nici  chiar 
ca  posibilă,  nici  întruparea.  Aci  stă  unul  din  cele 
mai  puternice  argumente  pentru  divinitatea  Vechiului  Tes¬ 
tament,  pe  cari  unii  ar  vrea  să-I  înlăture. 

Numai  Revelaţiunea  prin  om  sfinţeşte  şi  întemeiază 
raporturile  între  oameni,  numai  când  Dumnezeu  face  pe 
om  instrumentul  descoperirii  Sale  altui  om,  dând  cea  mai 
înaltă  acoperire  acestei  monede  circulatorii  care  e  faţa 
omului,  acorda  fiecărui  om  o  înaltă  valoare  în  ochii  semenului. 
Iar  această  voinţă  de  valorificare  a  omului  în  faţa  seme¬ 
nului  nu  se  realizează  deplin  decât  prin  arătarea  lui  Dum¬ 
nezeu  însuşi  ca  tu  omenesc,  întrunind  într'o  imitate  subi¬ 
ectul  omenesc  cu  subiectul  dumnezeesc,  ca  desăvârşire  a 
ideii  de  profet. 

Ne  vom  opri  acum  şi  la  caracterul  şi  cuprinsul  învă¬ 
ţăturii  pe  care  a  dat-o  oamenilor  ca  Profet  suprem  Iisus 
Hristos,  Desigur  că  ea  nu  e  dată  pentru  a  fi  folosită  ca 
un  corp  de  doctrină  de  sine  stătător,  ci  ca  o  manifestare 
mereu  actuală  a  Fiului  lui  Dumnezeu  devenit  cm.  Nu  e 
mai  puţin  adevărat  însă  că  nu  putem  fi  indiferenţi  la  ce-a 
spus  şi  Ia  ce  spune  Iisus  Hristos.  Importanţă  covârşitoare 
are  faptul  că  Dumnezeu  a  binevoit  să  intre  în  comuniunea 
dialogului  direct  cu  omul.  Dar  comuniunea  aceasta  nu  poate 
fi  considerată  ca  un  cadru  care  s’ar  fi  putut  umplea  cu 
indiferent  ce  împărtăşire  de  cuvinte.  Intre  faptul  dialogului 
direct  şi  permanent  între  Dumnezeu  şi  om  şi  între  carac¬ 
terul  şi  cuprinsul  „învăţăturii"  comunicate  în  cadrul  lui 
este  o  strânsă  legătură ;  am  putea  spune  că  ultima  nu  e 
decât  o  explicitare  a  primului  şi  a  temeiurilor  şi  scopu¬ 
rilor  lui.  Noi  totuşi  n'am  putea  deriva  învăţătura  din 
simpla  comuniune  dacă  aceasta  n'ar  fi  avut  de  pildă  timpul 
necesar  să  se  expliciteze. 

Deaceea  este  de  cea  mai  mare  importanţă  preocu¬ 
parea  cu  învăţătura,  dar  totdeauna  în  funcţie  de  comu¬ 
niunea  pe  care  o  exprimă  şi  o  luminează  şi  o  urmăreşte, 
fiind  o  învăţătură  care  serveşte  astfel  vieţii,  raportului  viu 
între  ascultător  şi  cel  ce  o  împărtăşeşte, 

In  învăţătura  Sa  Iisus  spune  cir.<;  este,  cine  l-a  trimis 
între  oameni  şi  cu  aceasta  descopere  taina  Sf.  Treimi,  dra¬ 
gostea  Ei  faţă  de  omul  căzut,  scopul  pentru  care  s'a 
întrupat  Fiul,  adecă  mântuirea  oamenilor,  calea  pe  care 
va  realiza  această  mântuire,  cuvântul  nefăcând  decât  să 
premeargă  şi  să  tălmăcească  fapta  de  dragoste  şi  jertfa 
Sa.  Mai  departe  ea  cuprinde  îndemnuri  cătră  om  să  nu 
respingă  dragostea  lui  Dumnezeu,  apeluri  la  intrarea  în 
comuniune  cu  Ei  prin  credinţă  şi  dragoste. 

Toată  învăţătura  Sa  poate  fi  considerată  fie  ca  des¬ 
coperire  supremă  —  în  limitele  permise  de  capacitatea 
omului  pământean  —  a  lui  Dumnezeu,  fie  ca  mijloc  spre 
mântuirea  omului,  întrucât  descoperirea  nu  are  alt  scop 
decât  mântuirea.  Revelaţia  e  prezentarea  lui  Dumnezeu 
în  lucrarea  mântuirii  omului  şi  explicitarea  acestei  lucrări, 
înţelegerea  învăţăturii,  ca  înţelegere  a  lucrării  mântuitoare 
a  lui  Dumnezeu  şi  cu  aceasta  a  tuturor  temeiurilor  acestei 
lucrări  cari  stau  în  fiinţa  şi  voia  Lui,  o  are  într’un  grad 
suficient  numai  celce  se  află  sub  însăşi  lucrarea  divină, 
adecă  în  dialogul  mântuitor,  în  raportul  faptic  cu  Dumnezeu 
care  ni  se  revelează  mântuindu-ne  şi  ne  rnântue  revelân- 
du-ni-se.  Cine  rămâne  simplu  spectator,  angajându-şi  numai 
raţiunea  întru  înţelegerea  învăţăturii,  nu  pricepe  esenţialul, 
multe  i  se  par  absurde,  iar  cele  potrivite  raţiunii  sale,  îi 
rămân  teorii  moarte.  Numai  cine  se  lasă  răpit  întreg  în 
raportul  viu  cu  Dumnezeu  pricepe.  Deaceea  spune  Evan¬ 
ghelia  :  „Căci  dela  pâni  nu  pricepuseră  nimic,  deoarece 
inima  lor  era  învârtoşată “  (Mc,  6,  52).  Şi  deaceea  preves¬ 
teşte  Iisus  că  învăţătura  Sa  o  vor  pricepe  ucenicii  când 
se  va  pogorî  Duhul  Sfânt  (Io.  14,  26).  Iisus  na  venit  să 
dea  doar  minţii  o  nouă  doctrină,  nici  să  răspundă  Ia 
fel  şi  fel  de  întrebări  ale  curiozităţii  intelectuale.  Unei 
singure  întrebări  a  venit  El  să-i  dea  răspunsul,  dar  celei 
mai  mari,  mai  fundamentale,  mai  chinuitoare,  întrebării 
care  frământa  nu  numai  mintea,  ci  omul  total,  ridicându-se 
permanent  din  adâncul  lui,  nu  dela  periferia  mintală.  Este 
întrebarea  omului :  ce  să  fac  ca  să  mă  mântuesc  ?  Iar  răs¬ 
punsul  Iui  Iisus,  care  na  fost  nici  el  un  răspuns  teoretic, 
ci  o  lucrare  divină,  tălmăcită  prin  învăţătură,  n'a  fost  un 

îndemn  la  însuşirea  unei  doctrine,  ci  la  intrarea  în  raportul 
de  dragoste  cu  Dumnezeu,  la  aşezarea  omului  în  relaţie 
vie  cu  lucrarea  mântuitoare  a  Lui.  lisus  n’a  spus  tânărului 
care  l-a  întrebat  ce  să  facă  să  moştenească  viaţa  de  veci: 
„Memorizează  bine  doctrina  mea"  ci  „iubeşte  pe  Dumnezeu 
din  toată  inima  ta,  din  tot  sufletul  tău  şi  din  toată  suflarea 
ta,  iar  pe  aproapele  ca  pe  tine  însuţi1'. 

Această  intrare  în  raport  cu  Dumnezeu  Mântuitorul 
nu  exclude  cunoaşterea,  ci  deabia  ea  înseamnă  cunoaşterea 
adevărată  a  lui  Dumnezeu:  „ Iar  viata  veşnică  aceasta 
este:  ca  să  Te  cunoască  pe  Tine  unul ,  adevăratul  Dum¬ 
nezeu  şi  pe  lisus  Hristos,  pe  care  Lai  trimis "  (Io.  17,  2). 


LA  ORIGINILE  EXEGEZEI  ROMANO-GA- 
TOLIGE  A  TEXTULUI  „TU  EŞTI  PETRU" 

de  (Mateiu  XVI  18-19)  > 

Preot  Dr.  HARALAMBIE  COJOCARU 

Asistent  universitar 

3.  ORIGINEA  NEO-TESTAMENTARÂ  A  PRIMATULUI  PAPAL 

Realizarea  acestei  opere  îi  aparţine  lui  Zosinia,  urmaşul 
lui  inocenţiu  I.  Ea  va  fi  desăvârşită  de  Bonifaciu  I,  urmaşul 
lui  Zosima.  Aceştia  doi  reprezintă  deci  a  treia  etapă  în  evo¬ 
luţia  primatului  papal,  adică  ei  fac  din  textul  „Tu  eşti  Petru" 
temelia  divină  a  acestui  primat. 

a)  Zosima  şi  textul  „Tu  eşti  Petru' Ideile  lui  Zosima1 2 
trebuiesc  căutate  în  cele  câteva  epistole  pe  care  îe-a  scris 
şi  pe  care  le  avem  păstrate.3  In  418  se  ţinea  la  Cartagina 
un  sinod  african  având  să  rezolve  chestiuni  teologice  im¬ 
portante,  ca  acelea  a  păcatului  original  şi  a  graţiei  divine, 
ridicate  de  Pelagîus  şi  de  ucenicul  său  Celestius,  Sinodul 
era  prezidat  de  Aurelius  episcopul  Cartagineî,  care  era  şi 
primatul  întregii  Africe  creştine.  Sufletul  acestui  sinod,  ca 
şi  al  celorlalte  sinoade  africane  din  vremea  aceea,  era  feri¬ 
citul  Augustin,  care,  dacă  a  reuşit  să  limpezească  aceste 
probleme  atât  de  delicate,  a  putut  să-şi  spună  cuvântul  şi 
asupra  textului  „Tu  eşti  Petru". 

Sinodul  acesta  apare  ca  o  puternică  reacţiune  contra 
hotărârilor  luate  de  Zosima  în  chestiunea  lui  Celestius  care, 


1  Urmare  şi  sfârşii  dela  pag.  432. 

2  Zosima  a  condus  Biserica  Romei  numai  un  an  (417-418),  în  care  limp  n'a 
pulul  decât  să-şi  schiţeze  ideile. 

5  P.  L,  t.  XX;  vezi  .Ericft  Caspar.  Geschich te  des  Papsttums,  t.  I,  Leipzig  1930. 
Hefele-Leclercq ;  Histoire  des  Conciles  t.  Ii  1,  Paris,  1937  p.  189  ;  Wladimir  Guetiâe, 
o,  c. ;  L.  Duchssne,  Histoire  ancienue  de  l'Eglise  t,  Iii,  ed.  5,  Paris,  1911  ;  Pierre  Batiifol, 
Le  siege  apostolique  t,  I-li,  Paris,  1924;  Johannes  Haller,  Das  PapstRan,  Bd.  I,  Stutt- 
gart,  1934;  Eusebiu  PopovJci,  Istoria  bisericeasca,  voi.  II,  Bucureşti,  1926. 

venind  la  Roma,  a  reuşit  să  atragă  de  partea  sa  pe  episcop 
şi  să-l  convingă  a  condamna  toate  hotărârile  anterioare 
luate  împotriva  sa  de  Inocentiu  şî  de  episcopii  africani. 

Răspunsul  pe  care  Aurelius  al  Cartaginei  l-a  dat  lui 
Zosima,  căruia  îi  imputa  uşurinţa  şi  neîndemânarea  ca  şi 
lipsa  de  pricepere  teologică  într’o  atât  de  gravă  problemă, 
l-a  făcut  pe  acesta  să  reflecteze.'  Dealtfel  Aurelius  îi  a- 
trage  atenţia  ca  episcopul  Romei  dator  este  să  binevoiascâ 
a  face  ca  răspunsul  să-i  sosească  cât  mai  degrabă  la  Car- 
tagina,  mai  înainte  ca  sinodul,  convocat  pentru  luna  Mai, 
să-şi  înceapă  lucrările.  Aşa  se  explică  de  ce  Zosima,  prins 
ca  într'un  cleşte  pe  deoparte  de  dovada  convingătoare  a 
falsului  săvârşit  de  Celestius,  ca  şi  de  vădita  incapacitate 
a  papei  de  a  înţelege  astfel  de  probleme,  iar  pe  de  altă 
parte  de  hotărâta  ripostă  ce  i-a  dat  primatul  Africei,  se 
hotărăşte  să  răspundă  printr’o  scrisoare  din  21  Martie  418.1 2 3 
Este  documentul  care  priveşte  chestiunea  urmărită  aci,* 

Tonul  epistolei  este  cu  totul  altul  decât  în  cele¬ 
lalte  două  epistole  anterioare  trimise  africanilor.  Se  con- 


1  Cf.  Duchesne,  op.  cit.  t.  III,  pag.  235,  spune  că  documentul  pe  care 
Aurelius  l'a  trimis  la  Roma  datează  din  cursuî  iernii  Iui  418.  Este  vorba  de  o  scri¬ 
soare  foarte  lungă  care  s'a  pierdui,  dar  care  este  caracterizată  în  răspunsul  papei 
ca  şi  Ia  Augustin;  Contra  duos  epistulas  Pelagianorum,  II,  5.  Zosima  â  primit  pe 
lângă  acest  document  şi  altele  informaţiuni  care  l-au  făcut  să  revină  asupra  hotă- 
ririlor  de  absolvire  a  lui  Celestius.  Vezi  şi  Relele,  op.  cit.  t.  il,  1,  pag,  189-191. 
Cele  două  scrisori  ale  Romei  au  sosit  la  Cartagina  în  toamna  lui  417  sau  la  înce¬ 
putul  Iui  418,  Aşa  se  explică  faptul  ca  Aurelius  a  avut  limpul  necesar  să  adune  in 
grabă  un  număr  de  episcopi  cu  cari  a  redactat  o  scrisoare,  document  pierdut  dealt¬ 
fel,  foarte  lungă,  pe  care  a  trimis-o  la  Roma,  —  Răspunsul  acestei  replici  date 
de  Aurelius  constitue  scrisoarea  lui  Zosima  din  21  Martie  418.  Scrisoarea  lui  Zosima 
se  găseşte  ia  sfârşitul  operei  lui  Augustin,  t.  x.  Apendice,  ed.  St,  Marn  şi  în  Mansi, 
t,  II,  col.  366.  In  acest  răspuns,  papa  exaltă  demnitatea  sa  in  termeni  măreţi:  „Au¬ 
toritatea  noastră  fiind  atât  de  mare,  încât  nimeni  nu  se  poate  îndepărta  dela  jude¬ 
cata  noastră,  n'am  făcut  nimic  decât  din  propria  noastră  plăcere“. 

2  Răspunsul  papei  a  sosit  ta  Cartagina  la  29  Aprilie  418,  in  ajunul  unui  mare 
sinod,  convocat  pentru  1  Mai  418,  a  cărui  reuniune,  anunţată  fără  îndoială  Iui  Zo¬ 
sima,  trebuia  să-I  facă  să  nu  precipite  lucrurile. 

3  In  scrisoarea  aceasta,  ca  şi  in  cea  la  care  răspunde  Zosima,  nu  este  vorba 
decât  de  Celestius,  Chestiunea  lui  Pelagiu  va  fi  dat  naştere  la  altă  corespondenţă 
din  care  nu  se  mai  păstrează  decât  un  document  şi  anume  scrisoarea  lui  Zosima 
din  21  Septemvrie  417. 

stată  moderaţie,  intenţie  de  pacînieă  înţelegere  cu  fraţii 
episcopi  de  peste  mare.  Ba  mai  mult,  el  afirmă  că  hotă- 
rîriie  luate  de  el  cu  privire  la  Celestius,  au  fost  luate  ţi- 
nându-se  seama  de  vederile  primatului  Bisericii  africane 
şi  câ  ele  (adică  hotărîrile)  pot  fi  cercetate  şi  modificate  de 
fraţii  episcopi  africani,  cărora  le  trimite  întregul  dosar  cu 
actele  (profesiunile  de  credinţă  ale  iui  Celestius,  hotărâ¬ 
rile  sinodului  roman  ca  şi  celelalte  documente)  pe  care 
să-l  cerceteze  şi  ei. 

Celui  care  urmăreşte  istoria  evoluţiei  primatului 
papal,  acest  document  îi  va  arăta  clar  şi  precis  cât  de  străină 
şi  cu  totul  absentă  din  conştiinţa  creştinismului  antic  este 
ideea  unei  autorităţi  supreme  exercitată  de  episcopul  Romei 
asupra  întregii  Biserici, 

Dar  să  vedem  textul,  din  care  dăm  numai  o  parte  : 
„Qaamvis  Patrum  traditio  apostolicae  sedi  auctoritatem 
tantam  tribuerit,  ut  de  ejus  judicîo  disceptare  nullus  au- 
deret,  idque  per  canones  semper  regulasque  servaverit,  et 
currens  adhuc  suis  legibus  ecclesi atica  disciplina  Petri  no- 
mini,  a  quo  ipsa  quoque  deseendit,  reverentiam  quam  de- 
bet  exsolvat:  tantam  enim  huic  Apostolo  canonica  anti- 
quitas  per  sententias  omnium  voluit  esse  potentiam,  ex 
ipsa  quoque  Christi  Dsi  noştri  promissione,  ut  et  ligata  sol - 
veret ,  et  soluta  vincirei  (Mt.  XVI,  19)  per  potestaiis  data 
condifio  in  eos  qui  sedis  \haereditatem,  ipso  annuente,  me~ 
ruisset ;  habst  enim  ipse,  cum  omnium  Eccîesiarum,  turn 
hujus  maxime  ubî  sederat  curam",1 

Zosima  îşi  începe  deci  epistola  prin  a  exalta  scaunul 
roman  al  sfântului  Petru,  căruia  „tradiţiunea  Părinţilor"  i-a 
acordat  o  atât  de  mare  autoritate  (Patrum  traditio  aposto¬ 
licae  sedi  auctoritatem  tribuerit).  Acordarea  acestei  auto- 

1  P,  L,  î,  XX,  col.  676  A  B.  Episiuis  XS!  Zcsivnus  Aurelio  ac  caeteris  qui  in 
coiicilio  CnrtUagiueusi  adiuerunl,  diiectissimis  iratribtis  in  Ooraiao  saiutem,  Vezi 
şi  KarI  Mirbî,  Qujllsn  des  PapstUuns  unei  des  riimischen  Kathoiizismus,  5  Aufi,, 
liibingen,  1934,  pag.  65,  numai'laceputul  epistolei  ;  Vezi  şi  Hariel,  C  S  E  L,  t,  XXV, 
pag.  115;  Vezi  deasemenea  studiul  Iui  Konlger,  Prima  Sedes  a  nemine  judicatur,  în 
Bei  trage  zur  Gesebichte  des  christHchen  Altertums,  ari,  in  Fes 'ga  .e  ifir  Ehrhardt 
1922,  pag,  298  sq. 

rităţi  de  către  „tradiţiunea  bisericească"  este  de  natură  a 
interzice  oricui  ar  îndrăsni  să  se  sustragă  deia  hotărârile 
luate  de  episcopul  Romei  (de  ejus  judicio  disceptare  nullus 
auderetj.  Asemenea  idei  ne  fac  sa  ne  gândim  la  concepţia 
lui  Inocenţiu,  care  a  afirmat  că  temeiul  primatului  papal  este 
sinodul  ecumenic  din  Niceea. 

Numai  că  .aceste  idei  sunt  prezentate  de  Zosima  în 
formă  concesivă,  introdusă  prin  „quamvis",  cu  care  îşi  în¬ 
cepe  epistola.  Prin  urmare,  trebue  să  ne  aşteptăm  la  ur¬ 
marea  adevăratei  lui  intenţiuni,  care  va  face  să  apară  pentru 
prima  dată  în  istorie  textul  mateean  „Tu  eşti  Petru"  ca 
adevăratul  temeiu  al  primatului  papal-  El  spune:  „ fantam 
enim  huic  Apostolo  canonica  antiquiîas  per  sententias  om- 
nium  voluit  esse  potentiam,  ex  ipsa  quoque  Christi  Dei 
noştri  promissione,  ut  et  îigata  solveret,  et  solida  vinciret " 
(Ml,  XVI,  19).  Aşa-  fiind,  oricât  de  mare  ar  părea  autori¬ 
tatea  tradiţiei  Părinţilor,  zice  Zosima,  ea  ar  rămânea  fără 
efect,  ar  ii  lipsită]  de  puterea  de  a  convinge,  atunci  când 
este  vorba  de  ]  natura  şi  exerciţiul  primatului  papal,  dacă 
autoritatea  primatului  i  papal,  recunoscută  de  tradiţiunea 
Părinţilor,  nu  şi-ar  datora  originea  sa  intenţiunii  exprese  a 
Mântuitorului, Scare  a  dat  lui  Petru  puterea  de  a  lega  şi  de  a 
deslega.  Cu  alte  cuvinte,  argumentarea  lui  Zosima  vrea 
să  spună  că  ceea  ce  dă  tărie  tradiţiunii  Părinţilor  cari 
atribuiesc  scaunului  roman  o  atât  de  mare  autoritate,  este 
însăşi  voinţa  Mântuitorului.  El  a  dat  lui  Petru  puterea 
supremă  de  a  lega  ceea  ce  este  desiegat  şi  a  desîega  ceea 
ce  este  legat.  Această  prerogativă  este  de  origină  Ldivină, 
iar  natura  dreptului  de  jurisdicţie  va  fi  şi  ea  tot  dumne- 
zeească,  Zosima  se  găseşte  în  posesia  acestui  drept  în  virtutea 
succesiunii  apostolice :  el  este  urmaşul  lui  Petru,  care  ţa  fost 
martirizat  la  Roma  şi  al  cărui  mormânt  este  păzit  de  el. 

Se  înţelege  dela  sine  că  o  atare  justificare,  cu  ]care 
Zosima  se  disculpă  în  faţa  primatului  Bisericii  africane  ca 
şi  a  sufraganilor  acestuia,  marchează  un  pas  înainte  faţă  de 
opera  premergătorilor  săi.  Este  pentru  prima  dată  când  se 
încearcă  să  se  pună  la  obârşia  primatului  episcopilor  ro¬ 
mani  textul  dela  Mateiu  XVI,  18-19,  cu  toată  categorica 
împotrivire  a  tradiţiunii  exegetice  răsăriteano-apuseană, 

după  care  „Tu  eşti  Peiru“  înseamnă  mărturisirea  de  cre¬ 
dinţă  in  mesianitatea  şi  divinitatea  lui  Iisus. 

Să  observăm  însă  că  explicaţia  pe  care  o  dă  Zosima, 
este  o  timidă  şi  incompletă  explicaţie  a  textului  „Tu  eşti 
Petru".  Dacă  am  confrunta-o  cu  exegeza  de  azi  a  Bisericii 
romano-catolice,  am  surprinde  poate  pe  faţa  acesteia  un 
sentiment  de  jenă,  de  ruşine,  ba  chiar  de  nemulţumire, 
văzând  că  Zosima  n'a  fost  destul  de  îndemânatic  în  desci¬ 
frarea  valorii  exegetico-dogmatice  a  acestui  text. 

Mai  întâiu,  el  nu  spune  absolut  nimic  despre  cuvântul 
„piatră",  ce  este  şi  ce  înseamnă,  şi  pe  cine  reprezintă. 

Este  cu  putinţă  ca  lipsa  acestor  preciziuni,  cu  care 
suntem  obicinuiţi  azi  şi  cu  care  erau  obicinuiţi  mai  ales 
Părinţii  greci,  să  se  datorească  fie  lipsei  de  imaginaţie  şi 
de  pregătire  exegetico-dogmatice  din  partea  lui  Zosima, 
fie  lipsei  de  curaj  din  partea  aceluiaşi  Zosima,  care  înţe¬ 
legea  să  nu  rupă  brusc  cu  opera  întreprinsă  de  Inocenţiu, 
înaintaşul  său.  Puterea  pe  care  o  moşteneşte  Zosima  dela 
sfântul  Petru  este  egală  cu  a  sfântului  Petru,  deoarece  el 
moşteneşte  scaunul  apostolic  al  sfântului  Petru  ( per  pote- 
statis  data  conditio  in  eos,  qui  sedis  haereditatem,  ipso  an~ 
nuente,  meruissent:  habet  enim  ipse,  cum  omnium  Eccle- 
riarum,  turn  hujus  maxime  ubi  sederat,  curam).  Prin  ur¬ 
mare,  papii  deţin  puterea  şi  autoritatea  lor  dela  Hristos. 
Aceasta  este  noutatea  exegetică  cu  care  Zosima,  deşi  n’a 
condus  Biserica  Romei  decât  un  an  sau  doi,  se  va  impune 
atenţiei  posterităţii,  O  atare  noutate  erafsortită  să  joace  un 
rol  colosal  în  evoluţia  Bisericii  apusene,  mai  ales  începând 
cu  Nicolae  I. 

Dar,  spre  surprinderea  noastră,  Zosima,  în  aceeaşi  epi¬ 
stolă  care,  prin  noua  exegeză  ce  aduce  textului  „Tu  eşti 
Petru"  încearcă  să  încadreze  primatul  papal  în  însăşi  re¬ 
velaţia  Noului  Testament,  revine  imediat  la  teoria  Iui  Ino- 
cenţiu,  anume  că  temeiul  şi  obârşia  primatului  episcopilor 
Romei  sunt  hotărîrile  Părinţilor  sinodului  ecumenic  din 
Niceea.  Autoritatea  scaunului  apostolic  din  Roma  îşi  dato¬ 
rează  existenţa  „ tradiţmnii  Părinţilor "  şi  „preceptelor  Părin- 

ţilor Teoria  lui  Inocenţiu  este  atât  de  puternică,  încât 
i-ar  fi  fost  foarte  greu  lui  Zosima  să  o  nesocotească.  Ea 
va  deveni  una  din  coloanele  de  susţinere  a  marei  clădiri : 
monarhia  papala  a  evului  mediu,  lăsând  fireşte,  cu  timpul, 
locul  teoriei  născocite  de  Zosima. 

Aşa  se  explică  dece  Zosima  o  menţionează  şi  în  altă 
epistolă  pe  care  o  trimite  tot  lui  Aurelius,  primatul  Africei. 
Decretele  Părinţilor  sinodului  niceean  au  acordat  scaunului 
apostolic  autoritatea  şi  dreptul  de  a  judeca  reclamaţiunile 
ce-i  vin  de  aiurea,  în  cinstea  prea  fericitului  Petru.2 

Să  băgăm  însă  bine  de  seamă  că  alături  de  teoria  lui 
Inocenţiu  mai  apare  şi  teoria  damasiană.  Faptul  acesta, 
dealtfel  foarte  ciudat,  mai  ales  când  este  vorba  de  un  om 
care  încearcă  să  croiască  cărări  noi,  se  observă  mai  ales 
în  cazul  preotului  Apiarius,  care  vine  la  Roma  ca  să  i  se 
facă  dreptate.  Soluţia  dată  de  Zosima  cazului  acestui  preot, 
este  o  combinaţie  a  teoriilor  lui  Damasiu  şi  Inocenţiu,  El 
invoacă  autoritatea  aceloraşi  canoane,  zise  „niceene“,  folo¬ 
site  de  înaintaşul  său  Inocenţiu  I. 

Iată  deci  cum  Zosima  reuşeşte  să  dea  la  iveala  o  nouă 
exegeză  a  textului  dela  Mateiu  XVI,  18-19,  fără  însă  să  se 
elibereze  de  influinţa  teoriei  lui  Inocenţiu  I,  Dacă  scaunul 
apostolic  îşi  datorează  autoritatea  sa  voinţii  Mântuitorului, 
apoi  nu  este  mai  puţin  adevărat  că  hotărîrile  sinodului 
ecumenic  din  Niceea,  invocate  de  Inocenţiu,  sunt  adevărata 
temelie  sigură  şi  istorică  a  primatului  papal.  Dacă  la  Ino- 
cenţiu  s’a  putut  vedea  dorinţa  conştientă  de  a  da  prima¬ 
tului  o  bază  divină,  recurgând  cu  bună  ştiinţă  la  un  fals 
literar,  la  Zosima,  care  se  foloseşte  la  nevoie  de  teoria 
lui  Inocenţiu,  se  poate  constata  bună  credinţă  ca  la  orice 
om  mai  puţin  experimentat  în  astfel  de  procedee.  Găsim 
deci  la  Zosima  teoria  lui  Inocenţiu  —  nici  cea  damasiană 

1  P.  L.  t.  XX,  col.  676  B.  „Cum  ergo  tantae  auctoritatis  Petrus  caput  sit  et 
sequentia  omnium  majorum  studia  firmaverit,  ut  tam  humanis  quatn  divir.is  legibus 
ct  diseipiinis  omnibus  firmetur  Romana  Ecck-sia,  cujus  locum  nos  regere,  ipsius 
quoque  potestatem  nominis  obţinere  non  latei  vos,  sed  nostris,  fratres  charissimi, 
et  quaemadmodum  sacerdoles,  soire  debetis". 

2  P,  L,  t,  XX,  col,  619,  t,  ep.  II.  De  causa  Caciestii  :  „Magnum  pondus  cxa- 
minis  raagna  desiderant,  ut  non  sit  rebus  ipsis,  quae  geruntur,  inferior  libra  , indicii, 
His  aaxdit  aposioltcae  sedis  auclorilas,  cui  in  honorern  beatissimi  Petri  pairum  de¬ 
creta  peculiurern  quamdam  sanxere  reuerentlam" . 

n u-i  cu  totul  absentă  —  puternică  în  ce  priveşte  influinţa,  dar 
alături  de  ea  apare  teoria  sa  personală  şi  prin  urmare  originală, 
după  care  textul  „Tu  eşti  Petru"  fundamentează  primatul 
episcopilor  Romei.  El  le  foloseşte  pe  primele  două  după 
nevoie,  iar  pe  a  sa  proprie  o  pune  în  circulaţie  cu  o  oare¬ 
care  discreţie  egală  cu  timiditatea,  asemănându-se  aproape 
întocmai  punerii  în  circulaţie  a  monetelor  falsificate.  Zosima 
nu  face  altceva,  spune  J.  Turmei,1  decât  să  înceapă  evo¬ 
luţia  celei  de  a  treia  teorii,  care  prin  natura  şi  scopul  ei 
trebuia  să  excludă,  mai  de  vreme  sau  mai  târziu  şi  pe 
tăcute,  atât  teoria  damasiană  cât  şi  pe  cea  a  lui  Inocenţiu  I. 
Zosima  aruncă  sămânţa,  iar  urmaşul  său  Bonifaciu  1,  îngri¬ 
jeşte  încolţirea,  creşterea  şi  coacerea  ei. 

b)  Bonifaciu'  este,  am  putea  spune,  cel  care  clarifică 
şi  definitivează  noua  exegeză  a  textului  „Tu  eşti  Petru", 
Dacă  la  Zosima  am  putut  constata  confuzie,  nehotărîre, 
teamă,  izvorîte  dintr’o  mare  nepricepere  în  problemele 
teologice,  la  Bonifaciu  din  contră:  nimic  din  toate  aceste 
scăderi  nu  se  întâlnesc.  Găsim  la  el  o  voinţă  şi  hotărire 
clare  în  a  desăvârşi  teoria  lui  Zosima.  Dacă  pentru  Ino- 
cenţiu  şi  pentru  Zosima  drepturile  scaunului  apostolic  erau 
întemeiate  pe  hotărîrile  Părinţilor  sinodului  ecumenic  din 
Niceea,  sau  pe  autoritatea  „tradiţiunii  bisericeşti",  apoi 
pentru  Bonifaciu  nimic  din  toate  acestea  nu  are  ce  căuta 
în  explicarea  şi  justificarea  drepturilor  de  jurisdicţie  pe 
care  au  a  le  exercita  episcopii  Romei.  Aceste  drepturi :  auto¬ 
ritate  şi  putere  jurîsdicţională,  ar  fi  derivând  pur  şi  simplu, 
ca  dintr'un  izvor,  direct  din  cuvintele  Sfintei  Scripturi  : 
„Tu  eşti  Petru"  pe  care  ni  le-a  păstrat  sfântul  apostol  si 
evanghelist  Mateiu  şi  în  care  am  descifra  ferma  voinţă  a 
Mântuitorului  de  a  înzestra  pe  Petru  şi  pe  urmaşii  acestuia 
cu  suprema  autoritate  în  Biserică. 

Iată  textul:  „Institutio  universalis  nascentis  Ecclesîae 
de  beati  Petri  sumpsit  honore  principium,  in  quo  regimen 

1  Op.  cil.  pag,  170. 

'  Bonifaciu  a  condus  Biserica  Romei  dela  4i  8-422.  Pentru  o  completă  infor¬ 
maţie  asupra  acestui  papă  vezi  Taepffel -  Hauck  in  R.  E.  t.  III,  pag.  287  sq  ;  Dictfon- 
naite  de  tbcologic  catholique,  t.  II;  •/.  Ltutgtn,  o.  c.  t.  I,  pag.  763  sq :  B.  Bar- 
derthewer,  o,  c.  t.  IV,  pag,  614 — 616;  L,  Duchesne,  o,  c.  t,  1(1,  p,  247  sq. 

ejus  et  summa  consistit,  Ex  ejus  enim  ecciesiatica  disciplina 
per  ornnes  Ecclesias,  religioms  jam  crescente  cultura,  fonte 
manavit.  Nicaenae  Synodi  nou  aliud  praecepta  testantur: 
ad  eo  ut  non  aiiud  super  eum  causa  sit  constituere.  cum 
videret  nihil  supra  meritum  suum  posse  conferri:  omnia 
denique  huic  noverat  Domini  sermone  concessa.  Hanc  ergo 
Ecclesiis  tota  orbe  diffusis  veîut  caput  suorum  certum  est 
esse  membrorum :  a  qua  se  quisquis  abscidit,  fit  christianae 
religionis  extorris,  cum  ineadem  non  coeperit  esse  compage'V 

După  cum  se  poate  vedea  din  textul  citat,  rezultă  că 
sinodul  din  Niceea  n’a  adăugat  nimic  primatului  papal. 
Din  contră,  promisiunea  Mântuitorului  făcută  lui  Petru  prin 
cuvintele  „Tu  eşti  Petru",  constitue  şi  temelia  şi  isvorul  scau¬ 
nului  apostolic  şi  al  supremei  sale  autorităţi  jurisdîcţionale 
(Domini  sermone  concessa).  Biserica  Romei,  spune  Bonifaciu, 
este  stăpâna,  capul  tuturor  Bisericilor  din  întinsul  lumii 
(velut  caput  suorum  certum  est  esse  membrorum).  Cel  ce 
se  desparte  de  această  Biserică,  se  desparte  de  însăşi  re- 
ligtunea. 

Pentru  Bonificiu,  sfântul  Petru  ar  fi  fost  aşezat  de 
Mântuitorul  ca  temelie  a  Bisericii.  „Manet  beatum  apos- 
tolum  Petrum  per  sententiam  dominicam  universalis  Ecclesiae 
ab  hoc  sollicitudo  suscepta ;  quîppe  quam,  Evangelio  texte 
(Mateiu  XVI,  18),  in  se  noverit  esse  fundata m :  nec  nunquam 
ejus  honor  vaccus  potest  esse  curarum”,1  Afirmaţiunea  de 
mai  sus  o  susţine  Bonifaciu  pe  baza  Sfintei  Scripturi,  care 
ne  păstrează  cuvintele  Mântuitorului  din  Evanghelia  după 
Mateiu  XVI,  18,  Fiind  înzestrat  cu  acest  privilegiu,  Petru  şi  ur¬ 
maşii  lui,  episcopii  Romei,  îşi  vor  exercita  o  misiune  deose¬ 
bită,  Această  misiune  dă  posibilitate  iui  Bonifaciu  să-şi 
întindă  grija  şi  solicitudinea  sa  asupra  Ibricului,  „dovadă, 


1  P.  L,  t.  XX,  col.  777,  ep.  XIV :  Diieeîissimis  frutribus  univers»  episcop» 
per  Thessaliam  constitutis  Boniiaclns,  Vezi  şi  Kari  Mirbt,  op.  cit.  pag.  67;  Bonifa- 
rius  1.  „Irsstitulio“  :  Der  Shihl  Petri  das  Haupt  der  Krrchcn.  Această  epistolă  este 
datată  din  11  Martie  422  şi  trimisă  episcopilor  din  Tesalia.  Vezi  deasemeneâ  şi  ediJi.'J 
Schoenemann,  Ponlificum  romano,- ura  a  S.  Clemente  usque  ad  s.  Leonem  Magnuni. 
Epistulftc  geminnc  ex  receiisione  Petri  Constantini  curravit  C  F  G  SchOnemann. 
Grittjngen,  1798,  pag.  740:  PH,  Jaffc,  Regesta  pontiîicum  Romanorum,  ed.  Idwcri- 
fcltl,  f,  Kalien-Brurner  P,  EwuM,,  <:d,  2,  1887, 

*  P.  L.  t  XX,  col.  779,  ep.  XV,  1, 

spune  J,  Turmei,  că  el  este  cu  adevărat  moştenitorul  pri¬ 
mului  apostol", '  Iar  mai  departe,  el  spune:  „cum  certum  sit 
summam  rerum  ex  ejus  deliberatione  pendere.  Quae  res 
animum  meum  usque  ad  orientis  loca  quae  per  ipsam  solli- 
citudinem  quodam  modo  videmus,  extendunt“.2 

Solicitudinea  sa  apare  aci  ca  un  drept  de  jurisdicţie 
asupra  provinciilor  bisericeşti  din  peninsula  balcanică,  Ib¬ 
ricul  şi  Tesalia,  In  aceeaşi  epistolă,  Bonifaciu  afirmă  cu 
mai  multă  tărie  că  atât  de  mare  şi  însemnată  este  puterea 
pe  care  episcopul  Romei  o  are  dela  Petru,  încât  este  cu 
neputinţă  ca  cineva  să  între  în  împărăţia  cerurilor  fără 
intervenţia  sfântului  Petru,  care  este  portarul  cerului.  Se 
înţelege  dela  sine  că  rolul  de  portar  revine  aici  pe  pă¬ 
mânt  Bisericii  romane,  care  este  moştenitoarea  apostolului 
Petru,  Iată  textul :  „In  cujus  contumeliam  quisquis  insurgit, 
habitator  coelestium  non  poterit  esse  regnorum.  Tibi,  in- 
quit,  dabo  claves  regni  coelorum  ( Mi .  XVI,  19)  in  quae 
nullus  sine  gratia  janitoris  intrahit.  Tu  es,  inquit,  Petrus, 
ei  super  hanc  petram  aedificabo  Ecclesiam  meam  ( ibidem , 
v.  18).  Quicumque  igitur  cupit  etiam  ante  Deum  nostrum 
sacerdotii  dignitate  censeri ;  quoniam  ad  Deum  Petro  sus- 
cipiente  pervenitur,  in  quo  Ecclesiam,  sicut  supra  memo- 
ravimus,  universalem  certum  est  esse  fundatam,  debet  esse 
mitis  et  humilis  corde:  ne  incipiat  discipulus  contumax 
illius  cujus  superbiam  imitatus  est,  poenam  subire  doctoris",3 

Se  vede  destul  de  lămurit  care  este  concepţia  lui  Bo¬ 
nifaciu  cu  privire  la  primatul  papal.  La  originea  puterii 
episcopilor  Romei,  zice  el,  de  a-şî  exercita  dreptul  de 
jurisdicţie  asupra  Bisericii,  stau  înseşi  cuvintele  Mântuito¬ 
rului,  spuse  la  Cezareea  lui  Filîp,  când  Petru  este  învestit 
cu  privilegiul  unei  autorităţi  exclusive  şi  în  cele  jurisdic- 
ţionale  şi  în  cele  spirituale. 

O  asemenea  explicaţie  se  arată  a  fi  dela  început  nor¬ 
mativă  pentru  Biserica  romană.  Dreptul  pe  care  Roma  îl 
are  şi-l  exercită  din  punct  de  vedere  jurisdicţional,  este 
de  natură  divină,  deoarece  însăşi  originea  îi  este  divină, 


1  Op.  cit,  pay.  171.  2  p.  |„  t,  XX,  coJ.  779. 

P.  L.  t.  XX.  col.  781,  784. 

Era  firesc  deci  ca  lumea  să  se  întrebe :  ce  devine  în  cazul 
acesta  sinodul  ecumenic  din  Niceea,  pe  care  Inocenţiu  fun- 
damentase  primatul  episcopului  Romei?  Doar  o  asemenea 
învăţătură  a  fost  formulată  şi  întărită  oficial  de  Inocenţiu 
şi  folosită  chiar  şi  de  Zosima.  La  acestea  Bonifaciu  va  răs¬ 
punde  pur  şi  simplu,  ba  chiar  dispreţuitor,  că  sinodul  ecu¬ 
menic  din  Niceea  n'are  nimic  a  face  cu  origina  şi  natura 
divină  a  primatului  papal-  Nu  sinodul  ecumenic  din  Niceea 
a  instituit  primatul  papal,  ci  Iîsus  Hristos  în  persoana  sfân¬ 
tului  Petru.  Sinodul  din  Niceea  n’a  făcut  decât  să  constate 
supremaţia  episcopului  Romei.1 2  Explicaţia  dată  de  Ino- 
cenţiu  şi  susţinută  în  parte  de  Zosima,  este  o  explicaţie 
de  circumstanţă  şi  prin  urmare  trebue  aruncată  la  coş, 
fiind  fără  valoare,  Hotărîrile  sinodului  ecumenic  din  Niceea, 
spune  Bonifaciu,  nu  adeveresc  altceva  decât  că  Biserica 
este  condusă  de  Petru.  Sinodul  nu  adaugă  nimic,  deoarece 
el  constată  că  nu  era  nimic  de  adăugat.  {Nicaenae  synodi 
non  aliud  praecaepta  testantur :  adeo  ut  non  aliud  super 
eum  causa  sit  constituere). 

Bonifaciu  face  aluzie  la  declaraţia  următoare,  pusă  la 
începutul  canonului  6  al  sinodului  ecumenic  din  Niceea : 
„Semper  habuit  primatum",  biserica  romană  a  avut  întot¬ 
deauna  primaţia.  Această  declaraţie  se  găseşte  în  anumite 
manuscrise  latineşti  ale  aşa  ziselor  canoane  niceene,  $i  în 
forma  aceasta  a  fost  citit  canonul  de  mai  sus  la  sinodul 
din  Calcedon/  Dar  redactarea  latinească  a  canonului  6 
din  aşa  zisele  canoane  niceene,  nu  este  cunoscută  manu¬ 
scriselor  greceşti.  Ceea  ce  înseamnă  că  la  mijloc  nu  poate 
fi  decât  de  un  fals  literar,  procedeu  practicat  şi  folosit 
prea  adesea  in  biserica  romană.  „La  această  impostură, 
zice  Joseph  Turmei,  se  referă  Bonifaciu,  care  o  cunoştea 
şi  probabil  îi  era  şi  autorul".1 

In  felul  acesta  deci,  s’a  ajuns  a  se  spune  şi  a  se  crede 
la  Roma  şi  numai  de  către  Roma,  că  adevărata  origină  a 
primatului  papal  ar  fi  însăşi  voinţa  expresă  a  Mântuito- 


1  Desigur  că  asemenea  explicaţii  n’ar  ii  fost  posibile  dacă  ar  fi  trăit  Părinţii 
<lcJa  Niceea. 

1  Joseph  Turmei,  op.  cit.  pag.  171.  Este  vorba  de  sesiunea  16  a  sinodului. 

2  Op,  cit.  pag.  171. 

rului  Iisus  Hristos.  Inocenţiu  s'a  înşelat  când  a  crezut  că 
sinodul  din  Nîceea  a  pus  bazele  instituţiei  primatului  papal, 
deoarece  ea  exista  de  mult,  din  ziua  când  la  Cezareea  lui 
Filip  Mântuitorul  a  rostit  cuvintele:  „Tu  eşti  Petru"  (Do¬ 
mini  sermone). 

Cu  Bonifacîu,  procesul  de  evoluţie  ai  originii  prima¬ 
tului  papilor  poate  fi  socotit,  în  teorie,  ca  încheiat,  iar 
cuvintele  Mântuitorului,  spuse  la  Cezareea  lui  Filip1  soco¬ 
tite  ca  unicul  şi  adevăratul  fundament  revelat  al  prima¬ 
tului  de  jurisdicţie  al  episcopilor  romani.  Textul  dela  Ma- 
teiu  XVI,  18-19  va  fi  nevoit  să  respingă  ca  inexactă  expli¬ 
caţia  tradiţiei  patristice  greceşti  şi  latineşti,  după  care  cre- 
dinţa  în  divinitatea  lui  Hristos  este  „piatra",  temelia  Bisericii, 
pentru  a  primi  noua  explicaţie  impusă  de  Roma,  Drumul 
pe  care-1  va  străbate,  va  însemna  o  tot  mai  pronunţată 
abatere  dela  exegeza  sfântului  Apostol  Pavel  şi  a  sfinţilor 
Părinţi.  Fireşte  că  noua  exegeza  va  rămâne  multă  vreme 
în  hotarele  scaunului  episcopilor  Romei,  până  în  ziua  în 
care,  puternici  stăpânitori  pământeşti,  aceştia  o  vor  impune 
cu  forţa  în  tot  apusul  creştin. 

Exegeza  lui  Bonifacîu  apare  şi  la  Celestin,  urmaşul 
său.  In  scrisoarea  pe  care  o  trimite  episcopilor  din  Iliric, 
Celestin  spune:  „Nosque  praecipue  circa  omnes  cura  con- 
stringimur,  quîbus  necessitatem  de  omnibus  tractandi  Chris- 
tus  in  sancto  Petro  apostolo,  cum  illî  claves  aperiendi 
claudendique  daret,  indulsit;  et  inter  apostolos  suos,  non 
qui  esset-  primus,  legit,  Dominentur  nobis  regulse,  non 
regulis  dominemur ;  simus  subjecti  canonibus,  cum  canonum 
praecepta  servamus".1  Cuvântul  pe  care  Hristos  l-a  spus 
lui  Petru,  îl  obligă  pe  Celestin  să  se  ocupe  de  toate  tre¬ 
burile  Bisericii,  deoarece  Mântuitorul  pe  Petru  l-a  ales  a 
fi  mai  mare  între  apostolii  Săi. 

Se  înţelege  dela  sine  că  exegeza  lui  Bonifaciu  apărea 
în  ochii  urmaşilor  săi  ca  cea  mai  mare  descoperire  care, 
până  să  ajungă  normativă,  va  trebui  să-şi  ducă  viaţa  mai 

j  P.  L.  t,  L.  col.  128.  A  B,  ep.  HI,  1  :  Oilectissirrbs  frafribus  IVrijjeni. 

Basilio,  Sapio,  Paulo,  Acternali.  Sabalin,  Iulian»  ct  Sene  ciont  episcopii  per  Illyricnni 
Coelestinus. 

mult  în  tăcere,  punându-se  în  slujba  episcopilor  numai 
când  cerea  cazul,  O  întâlnim  într'o  oarecare  măsură  şi  la 
Leon  I,  mai  ales  în  cuvântarea  IlI-a,  unde  după  ce  men¬ 
ţionează  textul  „Tu  eşti  Petru",  adaugă:  „Instituţia  cea 
adevărată  rămâne.  Prea  fericitul  Petru  păstrează  rolul  ca¬ 
pital  de  temelie  pe  care  l-a  primit;  el  nu  a  părăsit  con¬ 
ducerea  Bisericii  ce  i-a  fost  încredinţată...  Binele  pe  care-1 
facem,  pe  care-1  propovăduim,  darurile  pe  care  rugăciunile 
noastre  le  primesc  din  partea  milostivirii  lui  Dumnezeu 
sunt  opera  lui  (adică  ale  lui  Petru)  şi  decurg  din  meritele 
sale,  căci  puterea  sa,  autoritatea  sa  rămân  în  acest  scaun". 

Merită  să  fie  însemnată  aci  şi  apariţia  unui  document 
din  secolul  V,  atribuit  adeseori  lui  Damasiu, 1  şi  care 
se  găseşte  şi  în  Decretul  lui  Gelasiu.2  In  acest  document 
se  găsesc  cuvintele  următoare:  „Nu  decretele  sinoadelor 
au  instituit  preeminenţa  Bisericii  romane  asupra  celorlalte 
Biserici,  ci  cuvântul  Domnului  şi  Mântuitorului  nostru  „Tu 
eşti  Petru",  scris  în  evanghelia  după  Mateiu,  a  întemeiat 
această  prîmaţie." 

Ne  oprim  aci,  pentru  a  desprinde  din  cele  spuse  mai 
sus  anumite  concluzii. 

Exegeza  romano-catolică  a  textului  „Tu  eşti  Petru", 
pe  care  l-a  aşezat  la  temelia  primatului  papal  sinodul  din 
Vatican,  este  rezultatul  unei  îndelungate  evoluţii  a  ideilor  de 
dominaţie  lumească,  proprii  numai  bisericii  Romei.  Neavând 
nimic  comun  cu  exegeza  tradiţională,  grecească  şi  latinească, 
această  nouă  exegeză  „romană"  este  rodul  imaginaţiei  şi 
tendinţei  acestor  papi  de  a  se  prezenta  înaintea  Bisericii, 
mai  întâi  apusene,  apoi  răsăritene,  ca  urmaşi  învestiţi  cu 
suprema  putere  de  jurisdicţie  ce  ar  fi  deţinând  nu  dela  si¬ 
nodul  ecumenic,  cum  afirmă  Inocenţiu  I,  nici  dela  împăratul 
Graţian,  cum  susţine  Damasiu,  ci  dela  Mântuitorul,  prin 
sfântul  Petru. 

Şi  acum  o  întrebare :  ce  valoare  prezintă  o  asemenea 
exegeză?  Pentru  a  o  judeca  exact  şi  nepărtinitor,  se  cade 

!  P.  L.  t.  XX,  col.  374. 

s  Vezi  R.  Thiel,  pag,  931  ;  Von  Dobschiitz,  Das  decretum  Geîasiantim,  în  T 
U,  XXXVIII.  3,  Leipzis*.  1912. 

a  lua  în  consideraţie  însuşi  procesul  de  evoluţie  prin  care 
a  trecut  apariţia  acestei  noui  exegeze.  Până  să  se  ajungă 
a  se  fundamenta  primatul  papal  pe  înseşi  cuvintele  Mântui- 
rului  „Tu  eşti  Petru“,  a  trebuit  să  i  se  atribue  rând  pe 
rând  origini  şi  temelii  care  de  care  mai  diferite.  S’a 
crezut  mai  întâiu  că  puterea  seculară  a  pus  bazele  prima¬ 
tului  de  jurisdicţie  al  episcopilor  Romei,  încât  o  atare  teorie 
a  fost,  la  timpul  ei,  îmbrăţişată  şî  apărată  din  toată  inima, 
deoarece  datorită  ei  biserica  Romei  reuşia  să  se  impună  altfel 
în  faţa  celorlalte  biserici  din  Apus.  Avantagiile  acestei  teorii 
erau  frumoase  şi  ispititoare,  dar  nu  mici  şi  neplăcute  erau 
riscurile  ce  prezenta  o  asemenea  teorie,  De  aceea  s'a  încercat  o 
nouă  explicaţie,  cu  ajutorul  căreia  să  se  asigure  primatului 
o  bază  de  altă  natură,  menită  să-l  ferească  de  riscurile  şi 
neplăcerile  ce  ar  fi  rezultat  în  chip  firesc  dintr’o  teorie 
ca  cea  damasiană.  Nu  decretul  lui  Graţian  din  378  a  în¬ 
temeiat  primatul  Romei  ci  sinodul  din  Niceea,  prin  hotă¬ 
rârile  sfinţilor  Părinţi  inspiraţi  şi  călăuziţi  de  Duhul  Sfânt. 
Nu  se  putea  o  explicaţie  mai  plauzibilă  pentru  rezolvirea 
greutăţilor  în  care  trăia  Inocenţîu.  Nu  împăratul,  ci  sinodul 
ecumenic  este  origina  primatului  episcopilor  Romei. 

Cu  toate  acestea,  partizanii  şi  susţinătorii  primatului 
jurisdicţional  pentru  episcopii  Romei,  au  simţit  şubrezenia 
teoriei  lui  Inocenţîu  şi  au  purces  Ia  fabricarea  altei  teorii, 
care  sa  n'aibă  nimic  din  ce-ar  putea  să  slăbească  rezis¬ 
tenţa  episcopilor  Romei,  Aşa  se  explică  dece  Zosima  în¬ 
cearcă  să  lege  origina  acestui  primat  de  însăşi  voinţa  Mân¬ 
tuitorului,  care  prin  cuvintele  „Tu  eşti  Petru*1  ar  fi  pus  temelia 
primatului  jurisdicţional  de  drept  divin  acordat  lui  Petru 
şî  urmaşilor  săi,  episcopii  Romei. 

Se  vede  deci  lămurit  că,  pentru  a  se  ajunge  aici,  a 
trebuit  o  perioadă  de  pregătire  care  s’a  tradus  prin  cele 
două  etape  premergătoare  apariţiei  exegezei  zise  „romane" 
a  textului  „Tu  eşti  Petru1*.  Trecerea  de  la  o  teorie  la  alta, 
ne  dă  putinţa  să  înţelegem  mai  bine  care  este  valoarea 
acestei  nouî  exegeze  a  textului  mateian  şi  care  au  fost 
adevăratele  mobile  ale  acestor  trei  teorii.  Cu  alte  cuvinte, 
ce  intenţii  au  stat  la  obârşia  acestor  explicaţii.  Natura  lor 


REVISTA  TEOLOGICĂ 


499 


va  ajuta  la  fixarea  valorii  exegezei  date  de  Zosima  şi  de 
Bonifaciu  textului  „Tu  eşti  Petru". 

In  adevăr,  nimic  nu  era  mai  eficace  in  vremea  aceea 
decât  forţa  împărătească,  care  să  susţină  şi  să  asigure  epis- 
copilor  Romei  autoritatea  şi  prestigiul  lor  în  faţa  adver¬ 
sarilor  lor  din  Roma  şi  din  peninsulă.  Această  autori¬ 
tate  o  avea  sau  nu  Damasiu  şi  dacă  ar  fi  avut-o,  ar  fi 
putut  el  s’o  facă  respectată,  ascultată  şi  simţită  în  acelaş 
timp?  Nu,  desigur.  Dovada  concludentă  o  prezintă  înşişi 
peripeţiile  prin  care  a  trecut  el  până  în  378,  când  obţine  în 
sfârşit  de  Ia  Graţian  sprijinul  braţului  secular.  Era  pe 
deoparte  nevoia,  pe  dealtă  parte  ambiţia  din  partea  sa  de 
a  nu  avea  egal  în  putere  pe  niciunul  din  confraţii  săi 
episcopi  cari  înţelegeau  să  ducă  aceeaşi  viaţă  de  pompă  ca  şi 
colegul  lor  din  Roma.  Prin  urmare,  ideia  exercitării  unei 
autorităţi  necontestate  de  nimeni  în  Apus,  a  călăuzit  viaţa  şi 
întreaga  activitate  a  lui  Damasiu,  El  înţelege  $ă  domine, 
să  conducă  suveran  Biserica  apuseană,  asemănându-se 
întocmai  împăratului.  Era  nu  atât  o  ideie  isvorâtă  din 
dreptul  bisericesc,  după  care  Bisericile  primaţiale  aveau 
sub  jurisdicţia  lor  viaţa  şi  treburile  celorlalte  biserici  epar¬ 
hiale  sau  provinciale,  cât  ideea  de  stăpânire  lumească  pe 
care  o  vedea  la  împărat.  In  felul  acesta,  este  pentru  prima 
dată  când  apare  în  istorie  ideea  de  a  subordona  episco¬ 
pului  Romei  pe  ceilalţi  episcopi  apuseni. 

Dacă  sprijinul  acordat  de  împăraţii  romani  creştini  Bise¬ 
ricii  a  putut  să  entuziasmeze  pe  Damasiu  şi  pe  urmaşii  săi  şi 
să  aducă  mari  şi  nepreţuite  servicii  bisericii  romane,  apoi 
nu  este  mai  puţin  adevărat  că  nu  mai  puţin  primejdios 
era  acest  sprijin  împărătesc.  Căci  nu  odată  Biserica  a  avut 
de  îndurat  de  pe  urma  capriciilor  unor  împăraţi  ortodocşi 
sau  eretici. 

Ideea  înlăturării  unor  astfel  de  neplăceri,  a  dus  la 
teoria  sinodală  după  care  autoritatea  bisericii  Romei  este 
scoasă  de  sub  scutul  autorităţii  împărăteşti  şi  aşezată’'*  pe 
decretele  sinodului  ecumenic  din  Niceea,  unde  Părinţii  ar 
fi  acordat  acestei  biserici  primatul  peste  întreaga  Biserică 
creştină,  inspiraţi  fiind  de  Duhul  Sfânt.  Ideea  era  admi¬ 
rabilă,  deoarece  numai  in  felul  acesta,  socotea  Inocenţiu, 

episcopii  Romei  puteau  să  reducă  la  tăcere  pe  toţi  ad¬ 
versarii  lor  şi  pe  toţi  ceilalţi  episcopi  sau  mitropoliţi,  mai 
ales  în  materie  de  judecare  a  recursurilor. 

Numai  că  procedeul  folosit  de  Inocenţiu  în  fabricarea 
sistemului  său  lasă  de  dorit,  iar  sistemul  în  întregime  e  de¬ 
fectuos,  căci  înseşi  bazele  sale  sunt  aşezate  pe  un  fals  literar. 
Canoanele  pe  care  Inocenţiu  le  prezintă  ca  opera  inspi¬ 
rată  de  Duhul  Sfânt  a  sinodului  ecumenic  din  Niceea, 
erau  în  parte  opera  sinodului  din  Sardîca,  iar  în  parte 
formulări  personale  ale  lui  Inocenţiu,  şi  prin  urmare  ele 
n'au  absolut  nimic  a  face  cu  hotărârile  Părinţilor  niceeni. 
Ştia  Inocenţiu  lucrul  acesta?  De  bună  seamă.  Atunci  ce 
valoare  poate  avea  o  atare  explicaţie  ? 

In  al  doilea  rând,  interpretarea  dată  de  Inocenţiu  ca¬ 
noanelor  zise  „niceene"  este  tendenţioasă,1  deoarece,  dacă 
cu  adevărat  în  canoanele  3,  4,  5  şi  6  este  vorba  de  dreptul 
de  apel  la  Roma  ca  ultimă  instanţă,  apoi  acest  drept  de 
apel  priveşte  numai  eparhiile  din  provinciile  romane  de¬ 
pinzând  de  Roma,  iar  nicidecum  de  Biserica  răsăriteană, 
care  avea  şi  ea  acest  drept  de  apel  la  ea  acasă. 

Prin  urmare,  numai  Ia  lumina  acestor  date  trebue 
judecată  teoria  lui  Inocenţiu  şi  apreciată  în  consecinţă. 

In  sfârşit,  teoria  lui  Zosima,  desăvârşită  de  Bonifaciu, 
se  sprijineşte  şi  ea  tot  pe  dorinţa  de  a  asigura  bisericii 
Romei  şi  scaunului  apostolic  o  origină  divină  in  însuşi 
Noul  Testament,  tn  cuvintele  Mântuitorului.  Era  deci  uşor 
pentru  Bonifaciu  să  arunce  la  coş  teoriile  lui  Damasiu  şi 
Inocenţiu,  fapt  dealtfel  săvârşit  fără  nicio  consideraţie  faţă 
de  înaintaşii  săi.  Sinodul  din  Niceea,  va  zice  el,  a  constatat 
numai  existenţa  primatului  papal. 

Aplicarea  lor  pe  teren,  face  să  se  vadă  şi  mai  bine  cât  de  şu¬ 
brede  sunt  aceste  explicaţii,  dar  şi  cât  de  mult  au  contribuit  ele 
dealungul  veacurilor  la  schimbarea  substanţială  a  „regulii  cre¬ 
dinţei",  păstrată  cu  sfinţenie  de  Biserica  ortodoxă  de  răsărit. 
Teoria  damasiană  asigura  primatului  papal  un  fundament 


1  Ine;-:act  şi  fals  este  şi  întregul  sistem  papal  de  azi,  după  care  se  suSfine 
ca  dreptul  de  judecată  rezervat  exclusiv  Romei,  in  ultimă  înstanji,  işi  are  temeiul 
şi  îndreptăţirea  istorico-canonică  in  botărîrile  sinodului  din  Sardica. 

politic.  Principiul  va  fi  exploatat  la  maximum  şi  va  servi 
de  temelie  sistemului  teocratic  papal  din  tot  evul  mediu. 
Ajutată  de  acest  privilegiu  împărătesc  biserica  Romei  va 
isbuti  să-şi  întindă  puterea  şi  asupra  popoarelor  barbare 
creştinate,  până  ce  va  reuşi  să  culmineze  în  subordo¬ 
narea  totală  a  braţului  secular  puterii  spirituale. 

Sistemul  lui  Inocenţiu  va  urma  aceeaşi  cale  ca  şi  teoria 
damasiană,  împletindu-şi  viaţa  cu  ea  şi  reuşind  să  se  im¬ 
pună  definitiv  pe  vremea  faimoaselor  decretale  pseudo- 
isidoriene. 

In  sfârşit  rămâne  teoria  lui  Zosima-Bonifaciu,  care  în 
epoca  de  glorie  a  sistemului  teocratic  papal  va  da  sens 
şi  forţă  celor  două  teorii  înaintaşe  ale  sale,  în  sensul  că  aju¬ 
torul  împărătesc  nu  era  un  privilegiu,  ci  o  îndatorire  din 
partea  împăratului  faţă  de  Roma,  căreia  trebue  să  î  se 
supună,  iar  sinodul  ecumenic  se  va  subordona  papei.  Exe¬ 
geza  lui  Zosima-Bonifaciu  la  textul  „Tu  eşti  Petru“  n'a 
avut  mare  trecere,  deoarece  se  isbea  încontinuu  de  exe¬ 
geza  tradiţională.  Cu  toate  acestea  ea  continua  să  trăiască  în 
subconştiinţa  „romanilor11,  în  tăcere.  Atâta  vreme  cât  con- 
diţiunile  politice  erau  favorabile  teoriei  damasiene,  pri¬ 
matul  papal  avea  la  îndemână  forţa  edictelor  împărăteşti 
ale  lui  Valentinian  II  şi  Graţian.  Sau  când  condiţiunile 
politîco-bisericeşti  deveniau  favorabile  teoriei  pusă  în  circu¬ 
laţie  de  Inocenţiu,  papii  aveau  la  îndemână  hotărîrîle  sfin¬ 
ţilor  Părinţi  ai  sinodului  din  Niceea,  care  întemeiază  primatul. 

Teoria  lui  Zosima-Bonifaciu  a  fost  cu  putinţă  numai 
datorită  nouei  interpretări  date  textului  „Tu  eşti  Petru", 

Acestea  sunt  cele  câteva  elemente  cu  privire  la  noua 
exegeză  a  textului  mateian  „Tu  eşti  Petru",  Ce  vom  spune 
deci?  Este  ea  exactă  şi  poate  fi  ea  privită  ca  normativă? 
Care  este  sensul  şi  natura  primatului  papal  pe  care  sinodul 
din  Vatican  îl  întemeiază  tocmai  pe  acest  text?  Spuneam 
la  început  că  o  învăţătură  dogmatică  nu  se  poate  judeca  şi 
califica  decât  la  lumina  revelaţiei  Noului  Testament,  In  al 
doilea  rând,  aceeaşi  învăţătură  nu  poate  fi  dogmă  decât 
dacă  Tradiţiunea  bisericească,  în  unanimitatea  ei,  a  învă¬ 
ţat-o  şi  promulgat-o-  La  lumina  acestor  doi  stâlpi  de  foc 

şî  de  etern  adevăr  să  se  judece  noua  exegeză.  Dar  din 
amândouă  punctele  de  vedere,  noua  exegeză,  zisă  pe  drept 
cuvânt  „romană",  este  curată  născocire.  Căci  nu  pe  per¬ 
soana  lui  Petru  cade  accentul,  ci  pe  mărturisirea  de  cre¬ 
dinţă  care  este  lisus  Hristos.  Tradiţiunea  bisericească,  răsă¬ 
riteană  şi  apuseană,  stă  dovadă  nedesminţită  a  inexistenţei 
şl  inexactităţii  exegezei  „romane".  Ea  se  isbeşte  de  prin¬ 
cipiul  formulat  de  Vincenţiu  de  Lerin:1  „quod  semper ,  quod 
ubique  catholicum" .  Soarta  ei  o  împărtăşeşte  şi  hotărârile 
sinodului  din  Vatican  care  a  fundamentat  o  pretinsă  învă¬ 
ţătură  pe  o  exegeză  inexactă  şi  falsă. 

JUBILEUL  ACADEMIEI  TEOLOGICE 
„ANDREIAMEU 


-  O  SUTĂ  TREIZECI  DE  ANI  DE  EXISTENŢĂ  — 

de 

Diacon  Dr.  GRÎGORIE  T.  MARCU 

Profesor  la  Academia  teologică  „ Andreiană" 


Academia  teologică  „Andreiană"  din  Sibiu  a  împiinit 
130  de  ani  de  existenţă,  E  o  vârstă  respectabilă,  cu  care 
nu  se  pot  mândri  multe  din  aşezămintele  culturale  româ¬ 
neşti. 

Momentul  acesta  măreţ  a  trecut  aproape  neobservat, 
cu  toate  că  el  ar  fi  putut  prilejui  organizarea  unui  praznic 
răsunător. 

Dar  această  veche  şi  merituoasă  instituţie  de  învăţă¬ 
tură  şi  educaţie  ortodoxă  românească  s'a  putut  lipsi  de 
„arămurile"  obişnuitelor  comemorări,  cu  atât  mai  vârtos 
cu  cât  toată  istoria  ei  n'a  fost  altceva  decât  o  dâră  de 
lumină  cel  puţin  tot  atât  de  strălucitoare  ca  şi  cel  mai 
luminos  praznic. 

Nu  e  cazul  să  apelăm  la  amănunte.  Apologiile,  în 
veacul  acesta  nemernic  şi  tulbure,  sunt  pasibile  de  suspi¬ 
ciuni,  tocmai  pentru  că  au  servit  de  atâtea  ori  —  şi  mai 
servesc  încă  —  de  instrument  docil  în  mâinile  dibace  ale 
celor  ce  vor  cu  ori  ce  chip  să  cocoloşască  realitatea,  astu- 
pându-i  lipsurile  cu  mirajul  amăgitor  al  manifestaţiilor  de 
gală.  Pe  deasupra  tuturor  ignorărilor  purcese  dintr’o  men¬ 
talitate  care  sufere  de  opacitate  spirituală,  Academia  teo¬ 
logică  „Andreîană"  din  Sibiu  a  fost  şi  a  rămas  cea  mai 
înaltă  şcoală  de  Teologie  ortodoxă  a  Ardealului  românesc. 
Iar  astăzi,  ea  cumulează  elogiile  cuvenite  celui  mai  activ 
dintre  şantierele  de  gând  românesc  şi  simţire  creştinească 
ce  împodobesc  obrazul  plâns  al  Patriei  rănite.  Satul  arde- 

leneşe,  cu  oamenii  săi  temători  de  Dumnezeu,  iubitori  de 
glie  şi  generoşi  până  la  jertfelnicie,  este  în  bună  parte 
opera  acestei  pepiniere  de  apostoli  treji,  devotaţi  lui  Hristos 
şi  Neamului,  Şi  oglinda  ei !  Iar  bogata  recoltă  cărtu¬ 
rărească  a  actualei  generaţii  de  profesori  ai  Academiei 
teologice  „Andreiane",  mărturiseşte  cu  o  neîntrecută  eloc¬ 
venţă  despre  înaltul  nivel  ştiinţific  pe  culmile  căruia  o  gă¬ 
seşte  rânduită  săvârşirea  cu  laudă  a  celor  130  de  ani  de 
existenţă. 

Istoria  Academiei  teologice  „Andreiane"  din  Sibiu  este 
legată  de  numele  a  patru  Ierarhi, 1  Episcopului  Ghedeon 
Nichitici  (f  1788)  îi  revine  ideia  întemeierii  unui  institut 
de  bogosiovi,  într'o  vreme  (1786)  când  dincolo  de  munţi 
Seminarul  dela  Socola  al  Mitropolitului  Veniamin  Costachi, 
cea  dintâi  şcoală  românească  de  Teologie  în  Ţara  liberă,  nu 
răsbise  încă  la  înfăptuire. 

încercarea  făcută  —  fără  succes  —  de  Episcopul  Ghe¬ 
deon  Nichitici,  i-a  reuşit  Episcopului  Vasile  Moga,  care 
împreună  cu  dascălul  Gheorghe  Lazăr  ■ —  şi  apoi  loan  Moga 
şi  Moise  Fulea  —  a  înfiinţat  în  1811  un  curs  clerical  de 
6  luni. 

La  27  Iunie  1846,  Andreiu  Şaguna  a  fost  numit  vicar 
al  Bisericii  neunite  din  Ardeal,  iar  la  2  Decemvrie  1847 
a  fost  ales  Episcop.  Una  din  grijile  lui  de  căpetenie  a  fost 
pregătirea  unui  cler  luminat,  fără  de  care  marele  Arhiereu 
era  conştiu  că  nu-şi  va  putea  îndeplini  măreţele-i  planuri 
de  propăşire  a  Bisericii  noastre  şi  —  prin  ea  —  a  Nea¬ 
mului,  Drept  aceea,  el  a  reorganizat  complect  cursul  cle¬ 
rical,  dotându-l  cu  dascăli  temeinic  pregătiţi  şi  largindu-i 
pe  rând  cursurile  la  un  an  (1846),  la  doi  ani  (1852)  şi  apoi 
la  trei  ani  (1861),  când  îl  şi  promova  la  rangul  de  şcoală 
preoţească  superioară,  dându-i  numele  de  „Seminar11, 

Ceea  ce  a  plănuit  Ghedeon  Nichitici,  a  realizat  Vasile 
Moga  şi  a  consolidat  Andreiu  Şaguna,  a  desăvârşit  I.  P, 
Sf,  Mitropolit  Dr,  Nicolae  Bălan  îndată  după  întregirea 


1  Vezi  Anuarul  XI I  (1935 — 36)  al  Academiei  teologice  „  Aadreiane",  Sibiu 
li  36,  p.  6-7. 

României  (1924),  când  vechiul  Seminar  „Andreian“!  a  fost 
complect  reorganizat  şi  ridicat  la  rangul  de  Academie  teo¬ 
logică,  cu  cursurile  distribuite  pe  4  ani  de  studii,  cu  pro¬ 
gram  de  învăţământ  egal  celui  al  Facultăţilor  de  Teologie 
—  având  faţă  de  acestea  avantajul  de-a  oferi  studenţilor 
ei  o  solidă  pregătire  practică  preoţească  (Tipic  şi  Cântări 
bisericeşti)  —  şi  cu  o  trupă  de  profesori  temeinic  pregă¬ 
tiţi  în  ţară  şi  în  străinătate,  recrutaţi  după  toate  exigenţele 
Universităţii  moderne. 

A  mers  din  isbândă  în  isbândă,  agonisindu-şi  un  lot 
de  vrednicii  direct  proporţional  cu  asprimea  vremurilor 
ale  căror  vămi  vrăjmaşe  a  trebuit  să  le  străbată.  In  1938, 
ministrul  Educaţiei  naţionale  şi  al  Cultelor  şi  Artelor  de 
pe  acea  vreme,  P.  Si  Episcop  Nicolae  Colan  al  Vadului, 
Feleacului  şi  Clujului,  ca  o  recunoaştere  a  aptitudinilor  su¬ 
perioare  de  cari  au  dat  dovadă  Academiile  teologice  din 
Ardeal,  le-a  conferit  dreptul  de-a  elibera  absolvenţilor  lor 
diplome  de  licenţiat  şi  magistru  în  Teologie,  recunoscute 
de  Stat.  Tratamentul  maşter  de  care  a  avut  parte  Aca¬ 
demia  teologică  „Andreiană"  şi  suratele  ei  ardelene  din 
partea  unor  legiuiri  tendenţioase  —  anterioare  şi  ulterioare 
legii  amintite  a  P.  Sf.  Episcop  Nicolae  Colan  —  este 
îndeobşte  cunoscut.  La  ce  am  mai  întuneca  seninătatea 
acestor  rânduri  festive  cu  evocarea  lui  ?. . .  mai  ales  că 
atitudinea  în  chestiune  a  anumitor  guvernanţi  nu  poate 
desfiinţa  meritele  reale  ale  acestei  înalte  instituţii  de  învă¬ 
ţătură  şi  educaţie  ortodoxă  românească. 

Rugul  încins  la  vatra  Mitropoliei  Ardealului,  şi-a  mânat 
scânteile  izvoditoare  de  viaţă  nouă,  pe  aripi  de  vremuri 
încrâncenate,  până  dincolo  de  culmile  semeţe  ale  munţilor 
oarecând  despărţitori  de  fraţi.  Aici  s'a  urzit  doar  descăle¬ 
catul  cultural  al  dascălului  Gheorghe  Lazăr  în  Ţara  Româ- 


1  In  10  Aprilie  1874  —  zece  luni  după  moartea  (16/28  Iunie  1873)  lui  Şaguna  — 
Sinodul  arhidiecezan  lua  hotărârea  „ca  institutul  seminarial  pedagogic-ieologic  din 
Sibtiu,  ca  unul  din  actele  măreţe  ale  neobositelor  stăruinţe  şt  sacrificii  ale  reposatului, 
să  poarte  de  aici  încolo  numirea  de  „Seminarul  Andreian". 

nească  1  şi  tot  la  poala  acestei  instituţii  s'au  pregătit  şi  călit, 
pentru  strălucitele  lor  împliniri  de  mai  târziu,  şiraguri  lungi 
de  vlădici,  dascăli  de  merit  şi  preoţi  fără  prihană.  După 
mărita  întregire  a  României,  Academia  teologică  „Andre- 
iană'1  a  contribuit  ca  puţine  alte  instituţii  la  înjghebarea 
selectului  corp  profesoral  care  face  astăzi  faima  Universi¬ 
tăţii  Daciei  Superioare,  Ioan  Lupaş,  Onisifor  Ghibu,  Silviu 
Dragomir,  Romulus  Cândea,  Ioan  Mateiu  şi  Pavel  Roşea 
şi-au  început  cariera  universitară  la  catedrele  ei,  iar  un 
Lucian  Blaga,  D.  D.  Roşea  şi  loachim  Crăciun  i-au  cinstit 
galeria  studenţilor  de  altă  dată. 

Săvârşirea  cu  laudă  a  celor  130  de  ani  de  existenţă, 
găseşte  această  merituoasă  instituţie  pe  culmi  de  veghe 
ortodoxă  şi  trezvie  naţională. 

(9G) 


1  Aruncând  o  privire  comparativă  asupra  începuturilor  de  învăţământ  naţional, 
profan  ţi  religios,  în  Ţara  Românească,  tânărul  cercetător  îonaşcu,  profesor  în  Bucu¬ 
reşti,  face  această  mărturisire  întemeiată  pe  adevăr:  „învăţământul  profan  românesc 
din  Muntenia  datora  izbânda  şi  temeinicia  sa  Iui  Gheorghe  Lazăr,  Ardeleanul  provi¬ 
denţial.  învăţământul  religios  din  Ţara  Românească  avea  să  devină  o  realitate  în 
câmpul  culturii  naţionale  numai  mulţumită  rezerooriului  de  energii  intelectuale  supe¬ 
rioare  din  Ardea e.  De  acolo  dela  Vingard,  Buzăul  vrednicului  (episcop)  Chesarie  a 
căpătat  pentru  organizarea  Seminarului  său  pe  tânărul  Gavriii  Munteanu,  care  avea 
să  întâlnească  aci  pe  celălalt  strălucit  bărbat  ardelean,  ierodiaconul  Dionisle  Romano, 
conducătorul  Şcoalei  normale  din  Buzău...  Seminarul  Mitropoliei  din  Bucureşti  şi-a 
început  firul  sub  conducerea  lui  Nicolae  (Nifon)  Bălăşescu,  care  a  chemat  apoi  lângă 
el  pe  alt  Ardelean,  Zaharia  Boerescu.  La  Râmnic  Radu  Tempe o,  iarăş  un  Ardelean, 
a  pus  bazele  Seminarului,  Seminarul  argeşan  a  fost  încredinţat  de  episcopul  ilarion 
in  1836  lui  Stanciu  Vătăşescu,  singurul  care  avea  o  origină  probabil  alta  decât  tran¬ 
silvană  şi  o  pregătire  inferioară;  de  aceea  şi  urmele  lăsate  de  el  în  trecutul  Semi¬ 
narului  respectiv  sunt  slabe,  fără  perenitate"  (I.  îonaşcu:  Material  documentar  pri¬ 
vitor  la  istoria  Seminarului  din  Buzău  1836 — 1936.  Bucureşti  1937);  citat  la  I,  Lupaş: 
Istoria  Bisericii  Române,  ed,  VII,  Craiova  1941,  p.  124 — 12i), 


ATITUDINI 

EROI  ŞI  SFINŢI 

Cunosc  nişte  oameni  paradoxali,  cari  sunt  gata  oricând  să  moară, 
deşi  iubesc  viaţa  cu  o  voluptate  de  neînchipuit.  Aceştia  sunt  eroii  şi 
sfinţii.  Dogma  existenţii  lor  este  voinţa  de  a  trăi.  Gândirea  ca  şi  în¬ 
treaga  lor  fiinţă  e  străbătută  permanent  de  fiorul  imperativului  vital. 
Insă  „a  trăi“  pentru  ei  este  ceva  ce  depăşeşte  problematica  quasi-bio- 
iogică  a  cotidianului,  ceva  plin  de  grele  înţelesuri  metafizice.  Căci  per¬ 
sonalitatea  în  general,  încearcă  să  transfigureze  mizeria  condiţiei  umane, 
şi  după  expresia  de  astădată  fericită  a  lui  Emil  Cioran,  „să  introducă 
absolutul  în  respiraţia  cotidiană Totuşi,  mai  mult  ca  în  altă  parte, 
trăirea  reprezintă  pentru  eroi  şi  sfinţi  o  existenţă  elaborată  pe  plan 
metafizic,  o  incursiune  a  transcendentului  în  carnea  şi  sângele  unor 
bieţi  muritori.  Viaţa  lor  nu  se  mai  scurge  lent  şi  normal,  între  leagăn 
şi  mormânt,  ci  svâcneşte  viu,  între  trei  coordonate  metafizice:  moartea 
şi  umanitatea  —  caracterizând  omul  tehnic ;  moartea  şi  Dumnezeu  — 
caracterizând  omul  asimilat  divinului,  sfântul. 

Omul  devine  erou  sau  sfânt  abia  după  ce  s’a  întâlnit  cu  moartea, 
după  ce  fiorul  morţii  i-a  sguduit  şi  străbătut  fiinţa  până  la  ultima  pi¬ 
cătură  de  sânge,  până  la  cel  mai  sfielnic  gând,  până  când  omul  ajunge 
din  fiinţă  quasi  biologică,  fiinţă  metafizică. 

Intr’adevăr.  moartea  este  cel  mai  deobşte  punct  de  contact  meta¬ 
fizic  al  omului  cu  realităţile  care  îl  depăşesc.  Este  un  fel  de  trambulină 
a  tuturor  celor  ce  încearcă  salturi  în  absolut.  De  aceea,  pe  când  omul 
comun  se  teme  de  moarte,  pentrucă  este  în  general  antimetafizic,  eroii 
şi  sfinţii  sunt  prietenii  ei  cei  mai  buni,  tocmai  fiindcă  trăesc  în  plină 
metafizică.  Pe  ei  moartea  nu-i  înspăimântă  şinu-i  surprinde  niciodată, 
pentrucă  întotdeauna  sunt  în  armonie  cu  veşnicia  ei.  „Nici  un  rău  nu 
atinge  pe  înţelept,  nici  în  viaţă,  nici  când  moare “  —  a  spus  un  erou 
al  adevărului,  Socrate,  pentru  eroi.  Iar  despre  sfinţi  a  zis  Iisus  că  ei 
nu  vor  cunoaşte  moartea,  ci  numai  „trec  din  moarte  la  viaţă". 

Eroii  şi  sfinţii  se  joacă  cu  moartea  pentrucă  înlauntrul  lor  stăruesc 
cu  o  soliditate  de  granit  certitudinile  vieţii.  Ei  chiar  cultivă  ideia  morţii 
şi  sunt  călăuziţi  în  viaţă  de  obsesia  ei  creatoare.  Pentrucă  nici  un  alt 
fenomen  din  interiorul  sau  periferia  vieţii  nu  deschide  omului  atâtea 
bogate  perspective  metafizice,  ca  moartea.  Ea  desvălue  ochilor  noştri 
orbiţi  de  prea  mult  pământesc,  infinitul,  veşnicia  —  cu  un  cuvânt, 
sferele  unde  trebue  să  locuiască  idealul.  Pune  vieţii,  cu  o  misterioasă 
putere,  întrebări  capitale,  care  adesea  sfarmă  rezistenţele  lutului  şi 
eliberează  spiritul  înlănţuit,  pentru  a-şi  lua  sborul  spre  înălţimi.  De 
acolo  de  sus,  moartea  ne  demonstrează  —  prin  graiul  metafizicei  — 
cu  o  majestuoasă  elocvenţă,  contrastul  abisal  dintre  vremelnicie  şi  ab - 

solut.  De  acolo  de  sus,  ea  însinuiază  în  sufletele  omeneşti  gustul  pentru 
ceea  ce  este  „ dincolo "  de  noi,  un  dor  suprapământesc  de  a  părăsi 
scutecele  instinctului  de  conservare,  pentru  a  evada  din  noi  înşine  în 
absolut.  Dintrun  astfel  de  isvor  îşi  trag  eroii  şi  sfinţii  puterea  invinci¬ 
bilă  a  jertfei  de  sine. 

Valoarea  adevărată  a  vieţii  nu  ni  se  descopere  de  cât  din  per¬ 
spectiva  rnorţit.  Numai  ea  ne  arată  limpede  pe  deoparte  că  omul  nu 
este  o  fiinţă  absolută,  iar  pe  de  alta  că  viaţa  nu  se  termină  unde  se  pare 
că  s’ar  termina.  Ea  trebue  să  se  prelungească  undeva  „dincolo".  Iar 
în  ce  priveşte  pe  eroi  şi  sfinţi,  ei  cred  că  adevărata  viaţă  începe  abia 
dincolo  de  propriul  lor  eu.  De  aceea  ei  trăesc  „aici"  ca  şi  când  ar 
trăi  „dincolo" ,  picurând  eternitate  în  fiecare  gând,  în  fiecare  acţiune. 

Ce  este  „dincolo"  de  noi?  In  primul  rând  aproapele  şi  în  sens 
mai  larg,  umanitatea.  Apoi  persoana  omniprezentă  a  lui  Dumnezeu, 
acea  realitate  indubitabilă,  certitudinea  cea  dintâi  şi  cea  de  pe  urmă  a 
vieţii,  pe  care  se  sprijină  sublima  nepăsare  a  eroilor  şi  sfinţilor  faţă 
de  moarte. 

Totuşi,  acest  „dincolo"  care  copleşeşte  existenţa  atât  a  eroului  cât 
şi  a  sfântului,  este  încrucişarea  de  drumuri  care  desparte  pe  cei  doi 
fraţi  de  cruce.  Eroul  află  dincolo  de  sine,  ca  ţinta  cea  mai  apropiată, 
umanitatea  —  idealul  său  e  un  ideal  terestru ;  pe  când  sfântul  ţinteşte 
direct  realitatea  divină  —  idealul  său  este  un  ideal  ceresc.  De  aceea 
chiar  şi  metodele  lor  se  deosebesc:  eroul  se  luptă  să-şi  ajungă  ţinta 
prin  efort  personal,  iar  sfântul  prin  rugăciune. 

Cu  toate  acestea,  cele  două  poziţii  nu  sunt  exclusive.  Nici  eroul 
nu  poate  nega  realitatea  divină  şi  rugăciunea,  nici  sfântul  nu  trebue  să 
dispreţuiască  umanitatea  şi  efortul  personal.  Deosebirea  constă  doar  în 
aceea  că  pe  când  eroul  vede  pe  Dumnezeu  şi  puterea  rugăciunii  ca 
pe  nişte  mijloace  ultime  de  realizare  a  scopului  terestru,  sfântul  con¬ 
cepe  divinitatea  ca  scop  principal  al  existenţei  sale,  iar  umanitatea  şi 
efortul  personal  le  consideră  doar  ca  nişte  mijloace  de  perfecţionare. 

Dar  eroii  şi  sfinţii  se  deosebesc  şi  prin  poziţia  ce  o  adoptă  faţă 
de  realităţile  la  care  se  raportă.  Cei  dintâi  par  a  avea  tendinţa  de  a  o 
depăşi.  Morala  eroului  se  resimte  întrucâtva  de  ambiţia  cristalizată  de 
Nietzsche  în  al  său  „supraom" .  Din  contră,  sfinţii  sunt  animaţi  de  un 
adânc  sentiment  de  dependenţă  faţă  de  Dumnezeu.  De  aceea,  deşi  po¬ 
sedă  o  calitate  comună:  lepădarea  de  sine  —  adică  dăruire  totală  rea¬ 
lităţii  prime  de  „dincolo"  de  ei  —  totuşi,  pe  când  virtutea  eroului  e 
combativitatea,  virtutea  sfântului  e  smerenia.  Căci  în  timp  ce  eroul  se 
crede  plin  de  o  putere  pe  care  vrea  să  şi-o  afirme  cu  impetuositaic, 
sfântul  se  simte  veşnic  „sărac  cu  duhul “  şi  cere  har. 

Eroul  se  vede  cel  dintâi  în  scara  valorilor,  este  animat  de  un  fel 
de  mesianism  terestru.  Vrea  să  fie  un  deschizător  de  drumuri  noui, 
an  demiurg,  să  târască  sufletele  după  el  ca  un  torent  de  munte,  să 
declanşeze  energiile  latente  ale  naturii,  ale  masselor.  să  fie  interpretul 
umanităţii  întregi  în  faţa  absolutului,  să-şi  impună  pecetea  personalităţii 
sale,  a  gândirii  sale,  lucrurilor,  fiinţelor  şi  vremilor.  El  trăeşte  pentru 

istorie  şi  prin  istorie.  Deci  idealul  său  de  plenitudine  existenţială,  deşi 
transfigurat  de  luminile  metafizice,  nu  cuprinde  de  cât  un  fragment 
din  absolut.  Din  contră  sfântul,  deşi  se  consideră  cel  mai  mic  între 
toţi,  deşi  nu  e  stăpânit  de  veleitatea  dominaţiei,  totuşi  trăeşte  mai 
presus  de  istorie.  Ţinta  lui  este  absolutul  divin.  Spre  el  aspiră  cu  toată 
dogoarea  sufletului  sau  incendiat  de  iubirea  cerească.  Idealul  plenitu¬ 
dinii  sale  existenţiale  este  îndumnezeirea,  cel  mai  înalt  ideal  posibil 
pentru  o  fiinţă  creată. 

La •  urma  urmei,  acest  paradoxal  dor  de  viaţă  al  eroilor  şi  al 
sfinţilor,  deşi  pare  a  dispreţui  pârghia  atât  de  necesară  a  instinctului 
de  conservare,  cuprinde  totuşi  un  puternic  elan  conservativ.  Acest  elan, 
însă,  nu  mai  este  un  pur  instinct  biologic,  ci  un  instinct  metafizic. 
Eroismul  şi  sfinţenia  sunt  o  metodă  nouă  de  conservare  a  vieţii  prin 
înveşnicire.  Eroul  concepe  această  înveşnicire  într'un  mod  oarecum 
egoist.  A  iubi  pe  altul  este  pentru  erou  un  alt  mod  de  a  se  iubi  pe 
sine.  Pentru  el,  viaţa  socială  nu  este  altceva  de  cât  o  prelungire  a 
propriei  sale  existenţe.  Pentru  mentalitatea  eroică,  istoria  e  o  sumă  de 
biografii.  Aproapele,  umanitatea,  sunt  posibilităţi  de  permanentizare  a 
eului  individual.  A  trăi  în  aşa  fel  încât  viaţa  ta  să  devie  o  condiţiune 
de  existenţă  pentru  alţii,  adică  alţii  să  trăiască  prin  tine,  este  pentru 
logica  eroului  a  trăi  tu  însuţi  prin  ei,  într’o  existenţă  multiplă,  durabilă. 
A  săvârşi  fapte  de  care  depinde  destinul  umanităţii  —  a  te  instala  în 
altitudinea  istoriei  —  însemnează  a-ţi  rezerva  un  fel  de  permanenţă 
relativă,  permanenţa  istorică. 

Dimpotrivă  sfântul:  na  vrea  să-şi  conserve  viata  din  ambiţia  de 
afirmare  egoistă,  ci  din  iubire  faţă  de  Dumnezeu.  £'/  râvneşte  ia  în¬ 
veşnicire  pentrucă  ştie  că  numai  trăind  veşnic  îl  poate  iubi  veşnic  pe 
Dumnezeu.  Animat  de  iubire  nesfârşită  faţă  de  Dumnezeu,  sfântul 
iubeşte  umanitatea,  luptă  şi  se  jertfeşte  pentru  ea  fiindcă  aşa  e  porunca 
lui  Dumnezeu.  Deci  morala  sfinţilor  depăşeşte  şi  include  morala  eroică. 

Totuşi,  nu  putem  nega  existenţa  unei  mistici  eroice,  care  se 
alimentează  din  credinţa  în  Dumnezeu,  fără  de  care  este  atât  de  puţin 
probabilă  existenţa  absolutului.  Ea  singură  conferă  eroismului  o  valoare 
morală  incontestabilă.  Graţie  acestei  mistici,  eroismul  şi  sfinţenia  uneori 
se  ating  în  aşa  fel,  încât  nu  ştii  unde  se  sfârşeşte  eroismul  şi  unde 
începe  sfinţenia,  unde  egoismul  şi  unde  iubirea  de  Dumnezeu.  De  aceea, 
uneori  între  eroism  şi  sfinţenie  este  doar  o  deosebire  de  grad.  In  orice 
caz,  valoarea  eroismului  constând  în  puterea  de  jertfă,  de  dăruire  de 
sine,  de  desinteres,  urmează  că  adevăratul  eroism  este  de  fapt  sfinţenia. 

Pentru  a  deveni  erou  sau  sfânt  se  cere  un  lucru  capital:  să-ţi 
dobândeşti  instinctul  metafizic,  singurul  compatibil  cu  o  existenţă  cu 
adevărat  umană;  să  cultivi  obsesia  creatoare  a  morţii,  setea  pentru 
acel  „ dincolo “  de  eu,  pentru  umanitate  şi  Dumnezeu.  Numai  elaborân- 
du-ne  gândurile  şi  faptele  pe  plan  metafizic  vom  putea  desfiinţa  tragicul 
simulacru  al  acestei  vieţuiri  subumane  pe  care  o  trăim  îndeobşte.  Atunci 
vom  pricepe  că  climatul  altitudinilor  nu  e  chiar  atât  de  aspru  şi  de 
neîndurător  —  şi  că  adevărata  viată  umană  este  viata  eroilor  şi  a  sfinţilor. 

_  Preot  IOAN  OPÎUŞ 

Avem  aci  o  colecţie  de  studii  şi  conferinţe  apologetice,  rostite 
la  diferite  ocaziuni  şi  retipărite  din  revista  „Fântâna  Darurilor", 
despre  :  Creştinismul  şi  gândirea  contimporană,  Creştinismul  şi  viaţa, 
Indoeli  şi  certitudini,  Dumnezeu  şi  cunoaşterea  Lui,  Ateismul  militant 
(pericolul  şi  combaterea  lui),  Creştinism  şi  comunism,  toate  pe  cât  de 
importante,  pe  atât  de  actuale. 

Deşi  titlul  se  referă  la  întreg  cuprinsul  cărţii,  ne  mărginim  să 
schiţăm  numai  studiul  cu  care  începe :  Creştinismul  şi  gândirea  con- 
timporană. 

Se  pare  că  acordul  dintre  creştinism  şi  gândirea  contimporană 
este  numai  aparent.  Sunt  în  adânc  goluri  şi  conflicte.  Convingerile 
personale  nu  se  mai  acordă  cu  ale  dogmei  şi  comunităţii  creştine. 
Sunt  oameni  cari  după  tradiţie  şi  cu  inima  sunt  creştini,  dar  după 
raţiune  sunt  păgâni.  Alţii  par  total  înstrăinaţi  de  dogmele  religiei 
creştine,  ca  şi  când  faimoasa  teorie  pozitivistă  a  lui  A.  Comte  ar  fi 
devenit  predominantă  în  ştiinţă  şi  filosofie,  în  cultura  şi  societatea 
de  azi. 

Care-i  adevărul?  După  pozitivism,  religia  e  un  fenomen  perimat, 
impus,  tolerat  ca  un  calmant  sau  stupefiant.  In  realitate  însă,  afir- 
maţiunlle  pozitiviste  sunt  total  infirmate  de  fapte.  Religia,  cu  toate 
împotrivirile,  există  şi  influinţa  ei  creşte  în  cele  mai  mari  şi  mai 
luminate  state  europene  (Germania,  Italia,  Franţa,  etc.).  Este  adevărat 
că  rolul  religiei  era  mai  accentuat  şi  mentalitatea  mistică  era  mai 
vie  în  vechime  decât  acum-  Religia  era  mai  aproape  de  viaţă  şi 
Dumnezeu  de  om,  aşa  după  cum  şi  astăzi,  popoarele  mai  aproape 
de  natură  sunt  mai  religioase  decât  cele  mai  civilizate  şi  mai  ales 
decât  locuitorii  oraşelor.  Intre  om  şi  Dumnezeu  s’a  intrepus  maşina. 
Totuşi  teoria  lui  A.  Comte  e  falsă,  după  cum  o  arată  mai  ales  raportul 
ce  există  astăzi  între  religie  şi  filosofie,  religie  şi  ştiinţă,  religie  şi 
viaţă. 

Filosofia  coexistă  cu  religia.  Până  la  ivirea  creştinismului,  intre 
ele  a  fost  armonie  deplină.  Toţi  filosofii  greci,  cu  excepţia  sofiştilor, 
au  avut  faţă  de  teologie  o  atitudine  de  armonie.  Antagonismul  începe 
cu  creştinismul,  care  fiind  în  opoziţie  cu  religia  păgână,  ajunge  în 
opoziţie  şi  cu  filosofia  păgână.  Scolastica,  robind  filosofia,  a  fost  la 
fel  de  păgubitoare  raportului  dintre  filosofie  şi  religie.  Devenită  liberă, 
raţiunea  înlătură  religia,  revelaţia,  metafizica.  Ostilitatea  dintre  ele  a 

venit  din  comunitatea  de  obiect  şi  diferenţierea  de  metodă  ce  există 
între  ele.  Amândouă  caută  şi  afirmă  absolutul.  Fiiosofia  prin  ra¬ 
ţiune,  religia  prin  revelaţie.  Astăzi  se  reinfrăţesc.  Metafizica  reîn¬ 
viată  duce  la  religie,  fiiosofia  tot  la  religie,  lângă  tronul  Dumnezeirii. 

Există  o  cunoaştere  prin  raţiune  şi  una  prin  graţie.  Cunoaşterea 
numai  prin  raţiune  e  ca  turnurile  catedralelor  gotice :  oricât  ar  fi  de 
ascuţite,  nu  pot  străpunge  infinitul.  Cunoaşterea  prin  graţie  se  asea¬ 
mănă  catedralelor  bizantine :  prin  rotunjimea  cupolelor  se  revarsă  din 
cer  harul  peste  aşezările  pământului.  Pe  planul  întâi  avem  Turnul 
Babilonului  şi  lupta  titanilor  cu  cerul;  pe  planul  al  doilea  avem  în¬ 
gerii,  sfinţii  şi  întruparea  mântuitoare.  La  convingerea  aceasta  pare 
a  fi  ajuns  şi  fiiosofia  contimporană,  care  prin  neocriticismul  kantian, 
pragmatismul  american,  fenomenalismul  husserlian,  intuiţionismul  berg- 
sonian,  axiologismul  lui  M.  Scheler,  ontologismul  lui  Heidegger,  ima- 
nentismul  lui  B,  Croce  şi  M,  Blondei,  neotomismul  Iui  J.  Mărităm  şi 
existenţialismul  lui  Berdiaeff,  se  apropie  tot  mai  mult  de  religie. 

Mai  cu  greu  se  restabileşte  raportul  de  armonie  dintre  ştiinţă 
şi  religie.  Ştiinţa  se  împacă  cu  ideea  unui  Dumnezeu  creator,  com¬ 
bate  ideea  materialistă  şi  atee  despre  lume,  dar  nu  prea  admite  pe 
Dumnezeu  proniator,  mântuitor  şi  judecător  al  lumi»,  „refuză  a  se 
supune  dogmaticei  creştine".  Conflictul  este  între  ştiinţa  materialistă 
şi  religie.  El  dispare  când  ne  gândim  la  ştiinţele  istorice  şi  norma¬ 
tive.  Cu  toate  aparenţele  contrare,  ştiinţa  se  apropie  şi  ea  de  re¬ 
ligie.  Sistemul  de  explicaţie  mecanică  şi  materialistă  a  lumii  şi  vieţii 
începe  a  se  învechi  şi  înlocui  cu  concepţia  creştină.  Creaţionismul 
creştin  şi  evoluţionismul  netransformist  şi  spiritualist  se  împacă  pe  zi 
ce  trece.  Nu  se  mai  poate  susţine  ideea  descinderii  omului  din  mai¬ 
muţă,  nici  apariţia  vieţii  organice  din  materia  anorganică,  dar  se 
constată  treptat  că  darwinismul,  în  fondul  lui  autentic,  nu  este  nici 
anticreaţionist,  nici  ateu.  Concepţia  heliocentrică  şi  cosmocentrică  e 
înlocuită  cu  una  biocentrică  şi  antropocentrică.  Prototipurile  sau 
speciile  au  fost  create  de  Dumnezeu  şi  odrăslesc  după  legile  dale  de 
El,  aşa  încât  greşit  s'a  pus  conflictul  dintre  religie  şi  ştiinţă  pe  tema 
darwinismului. 

Altă  modificare  a  concepţiei  mecanice  despre  lume  o  aduce 
legea  entropiei,  în  virtutea  căreia  energia,  constantă  în  univers,  se 
transformă  în  favorul  căldurii,  de  unde  rezultă  că  substituindu-se 
printr'o  singură  energie,  celelalte  energii  se  degradează  şi  astfel  pro¬ 
cesul  mişcării  se  va  sfârşi.  Ceea  ce  înseamnă  că  universul  de  azi  va 
avea  un  sfârşit  şi  cu  aceasta  dogma  despre  eternitatea  şi  infinitatea 
materiei  şl  a  mişcării  poate  fi  socotită  căzută. 

La  rezultate  care  api-opie  ştiinţa  de  religie  ne  duc  şi  ultimele 
cercetări  asupra  structurii  atomului,  cari  anulează  în  întregime  ştiinţa 
materialistă.  Atomul  apare  ca  o  lume  nouă,  complicată  şi  plină  de 
mistere,  în  care  materia  e  disolvată  în  substanţa  spiritului.  Universul 
nu  mai  apare  ca  o  maşină,  ci  ca  o  creaţie  a  Spiritului  care  guver¬ 
nează  materia. 

După  ce  pământul  a  fost  înlăturat  din  centrul  universului  şi 
omului  i  s'a  luat  coroana  de  rege  al  făpturilor,  ştiinţa  începe  şi  in 
privinţa  aceasta  a  se  corecta.  Se  constată  că  numai  pământul  e  lo¬ 
cuibil  şi  câ  viaţa  e  un  fenomen  unic,  un  dar  al  Spiritului  suprem. 

Deodată  cu  viaţa  omul  a  primit  conştiinţa,  cea  mai  înaltă  manifestare 

a  vieţii,  în  faţa  căreia  amuţesc  toate  teoriile  şi  explicaţiile.  Astfel 

omul  redevine  din  nou  stăpânul  lumii  şi  purtătorul  unei  misiuni  primite 
dela  Creator. 

Dacă  astăzi  mai  există  conflicte  între  gândirea  contimporană  şi 
religie,  ele  sunt  o  urmare  a  domniei  materialismului  veacurilor  tre¬ 
cute,  Ele  întârzie  ca  umbrele  nopţii,  prin  adâncurile  văilor,  după 
apariţia  soarelui. 

Veacul  nostru  de  revoluţii  şi  războaie  totalitare  este  „veacul 
eliberării  de  sub  dogmele  materialismului  ateu"  şi  al  întoarcerii  spre 
zările  spiritualismului  creştin.  Nici  ştiinţa,  nici  filosofia  nu  mai  pun 
impedimente  împotriva  credinţei  creştine.  Necredincioşii  cari  mai 
există  printre  noi  sunt,  după  expresia  lui  Aristolel,  „filosofii  nopţii", 
întârziaţi  cari  fără  să  primească  noile  lumini  ale  ştiinţei,  trăesc  din 
moştenirile  materialismului  decedat. 

Nu  mai  puţin  interesante  şi  actuale  sunt  şi  celelalte  subiecte,  pe 
care  autorul  lor,  eminent  profesor  de  Apologetică,  a  ştiut  să  le  tra¬ 
teze  cu  competenţa  specialistului  consacrat. 

Preot  Dr.  ILARION  V,  FELEA 

Sf.  locn  Hrisostom  :  DESPRE  PREOŢIE,  Traducere  după  textul 
grecesc  tipărit  de  loan  Albertus  Bengelus  la  Lipsea  în  1866,  lucrată 
de  Preot  Icon,  Aristide  N.  Geamanu  Iaşi — Gorj.  Tipografia  sfintei 
Mitropolii  a  Olteniei,  Craiova  1941,  p.  VII-j-188.  Preţul  150  Lei. 

Apărută  ca  al  3-lea  număr  din  Biblioteca  „ITrană  pentru  suflet", 
traducerea  aceasta  răspunde  unei  simţite  necesităţi  şi  umple  un  gol 
al  literaturii  noastre  religioase-  In  adevăr,  vechile  ediţii  româneşti  — 
puţine  la  număr  —  ale  minunatei  opere  a  sf.  loan  Gură  de  Aur,  s'au 
epuizat  de  multă  vreme.  în  plus,  păr.  Geamanu  ne  da  o  traducere 
superioară  celor  de  până  acum  şi  completa.  De  aceea  iniţiativa  păr. 
Geamănu  este  cât  se  poate  de  binevenită  şi  valoarea  muncii  sale  in¬ 
contestabilă, 

Cartea-i  atrăgătoare  şi  prin  coperta  ei,  care  reprezintă  o  veche 
icoană  românească  ţărănească  găsită  la  Draguş  (jud.  Făgăraş),  înfăţi¬ 
şând  simbolic  pe  Mântuitorul,  din  a  cărui  coastă  ţâşneşte  isvorul  ne¬ 
muririi.  Minunată  polrivire  a  icoanei  cu  cuprinsul  cărţii,  căci  ade¬ 
vărata  preoţie  nu  se  poate  realiza  decât  cu  ajutorul  harului  pe  care 
Hristos  ni  l-a  adus  în  lume  i 

Moito  („Mai  multe  sunt  furtunile  ce  sgudue  sufletul  preotului 
decât  vânturile  cari  sbuciumă  marea".  Hrisostom,  Despre  preoţie, 
Cartea  IlI-a,  cap.  VIII,  vers.  211)  anunţă  greutatea  misiunii  preoţeşti. 
Cuvântul  înainte  este  o  minunata  relevare  —  cu  citate  bine  alese  din 
sf.  loan  Hrisostom  —  a  sublimităţii  chemării  preoţeşti,  însoţită  de 

îndemnul  de  a  ne  strădui  să  ne  ridicăm  până  la  imitarea  rodnică  a 
celor  două  mari  modele  de  preoţi :  sf.  Apostol  Pavel  şi  st.  Ioan  Gură 
de  Aur. 

Scopul  pe  care-1  urmăreşte  traducătorul,  ca  şi  telul  şi  calitatea 
traducerii,  se  desprind  clar  din  însăşi  cuvintele  păr.  Geamănu:  „Ca  o 
pioasă  contribuţie  în  sprijinul  ajungerii  a  cât  mai  multora  la  o  ase¬ 
menea  râvnită  asemănare  (e  vorba  de  imitarea  st.  Ap.  Pavel  şi  a  st. 
Ioan  Gură  de  Aur),  m'am  trudit  să  ’mbrac  în  nouă  haină  românească 
tratatul  st.  Ioan  Gură  de  Aur,.,  N’am  năzuit  a  face  o  lucrare  literară 
critică,  din  domeniul  clasicismului,  nici  una  de  teologie  speculativă, 
ci  o  lucrare  practică  de  pietate  religioasă “  (p.  VII).  Privită  sub  un¬ 
ghiul  de  apreciere  al  scopului  urmărit,  lucrarea  păr,  Geamănu  şi-a 
ajuns  ţinta  şi  se  coate  considera  ca  deplin  reuşită. 

Cât  priveşte  valoarea  cărţii  ca  atare,  e  de  prisos  să  mai  vorbim. 
Tratatul  „Despre  preoţie"  al  st.  Ioan  Hrisostom  este  o  splendidă 
zugrăvire  a  înfricoşatei  şi  sublimei  chemări  a  preoţiei,  zugrăvire  aureo¬ 
lată  de  nimbul  gândirii  şi  simţirii  patristice.  Lectura  lui  e  folositoare 
oricărui  creştin  :  tânărului  ce  vrea  să  îmbrăţişeze  chemarea  preoţească 
îi  serveşte  de  călăuză  şi  îndemn ;  preotului  ti  este  îndreptar,  avânt  şi 
reconfortare ;  credinciosului,  povăţuitor  şi  stimulent  de  a  preţui  şi 
stima  pe  părintele  său  sufletesc :  preotul. 

Iată  de  ce  felicităm  sincer  pe  traducător,  iar  cartea  o  reco¬ 
mandăm  cu  toată  insistenţa  şi  căldura  sufletului  nostru,  tuturor  cre¬ 
dincioşilor  şi  mai  ales  studenţilor  teologi  şi  preoţilor,  din  a  căror 
bibliotecă  nu-i  permis  să  lipsească. 

Preot  Dr,  CORNELIU  SÂRBU 

© 

Preot  Gheorghe  Perva :  CAZANII  PENTRU  AZI.  Arad  1941, 
p.  171.  Lef  95.— 

A  apărut  în  editura  Tipografiei  Diecezane  din  Arad,  în  vara 
acestui  an,  o  carte  cu  „cazanii",  având  ca  subtitlu:  „câte  cincî  minute 
de  cultură  duhovnicească".  Autorul  cărţii  este  un  preot  cu  o  bogată 
activitate  scriitoricească,  însemnând  în  răbojul  său,  până  acum,  cu 
lucrarea  prezentă,  şase  închegări  de  gânduri  curate  între  scoarţe  de 
cărţi,  fie  originale  —  în  cea  mai  mare  parte  —  fie  traduceri.  Toate 
scrierile  sale  sunt  din  domeniul  omileticei.  Toate  au  caracter  de 
meditaţii. 

Meditaţiile  acestea  te  mişcă  sufleteşte,  te  cuceresc,  te  sguduie  şi 
te  înalţă  spre  slavă  cerească  de  înnoire  şi  prefacere.  „Cazaniile" 
acestea,  cari  —  se  pare  —  sunt  o  apariţie  cu  totul  originală  în  publi¬ 
cistica  noastră  omîletică,  sunt  înseilări  de  cugetări  adânc  pilduitoare, 
smulse  cu  dragoste  de  îndrumare  din  pericopele  Duminecilor  sau 
sărbătorilor  de  peste  an.  Autorul  îşi  întitulează  volumul :  „Cazanii 
pentru  azi".  Găsim  greşit  titlul  de  mai  sus.  Aceste  cazanii  nu  sunt 
numai  „pentru  azi",  ci  au  valabilitate  îndrumătoare  în  orice  timp, 
pentru  că  ele  sunt  doar  tălmăciri  ale  cuvintelor  de  totdeauna  din 

Cartea  Veacurilor.  Şi  atunci,  nu  se  poate  spune  că  ele  sunt  numai 
„pentru  azi" ! 

O  alta  observaţie  pe  care  ne  îngăduim  s’o  facem,  priveşte  orto¬ 
grafia  cărţii.  Sunt  cam  multe  greşelile  ortografice  (pe  cari  le  punem 
în  seama  culegătorului!)  pentru  ca  ele  să  nu  isbească  neplăcut  pe 
cititorul  atent  şi  pregătit.  Preot  MIRCEA  MUNTEANU 

Sofia  Şt.  Meteş :  CREDINŢA  RELIGIOASĂ  CA  FACTOR  DE 
DISCIPLINĂ  ŞI  SOLIDARITATE  NAŢIONALĂ  (Extras  din  „Tele¬ 
graful  Român")  Sibiu,  Tipografia  Arhidiecezană  1941,  p.  24,  Lei  10. — 

Fericit  a  fost  gândul  Doamnei  Sofia  Şt.  Meteş  de-a  reproduce 
în  broşură  această  temeinică  şi  entuziastă  conferinţă  rostită  la  Sibiu 
şi  Bucureşti,  sub  auspiciile  Societăţii  ortodoxe  naţionale  a  femeilor 
române. 

Ceea  ce  ne  bucură  nespus  de  mult  nu  este  atâta  faptul  că  avem 
prilejul  să  auzim  ce  gândeşte  despre  misiunea  actuală  a  Bisericii 
noastre  o  femeie  dotată  cu  o  cultură  aleasă  şi  cu  o  elocvenţă  fremă¬ 
tătoare,  ci  justeţa  vederilor  autoarei. 

Sunt  pagini  menite  să  corecteze  multe  prejudecăţi,  să  desmor- 
ţească  energii  încremenite  şi  să  intereseze  pătura  noastră  cultă  pentru 
problemele  ce  i  se  pun  astăzi  instituţiei  sfinte. 

Când  lăudăm  curajul  distinei  autoare,  nu  uităm  să  subliniem 
limpezimea  gândurilor  şi  frumuseţea  graiului  în  care  sunt  articulate  ele. 


ANUARUL  ACADEMIEI  TEOLOGICE  „ANDREIANE"  DIN 
SIBIU  (1940 — 1941),  publicat  de  Dr.  Dumitru  Stăniloae,  rector,  Sibiu, 
Tipografia  Arhidiecezană  1941,  p.  86. 

Pe  lângă  obicinuitele  date  şcolare,  Anuarul  aduce  un  studiu  vast 
şi  documentat  al  Păr.  Prof.  Dr.  Nicolae  Terchilă,  intitulat :  „Herbart 
şi  herbartienii  români"  (p,  5 — 59). 

Folosindu-se  de  prilejul  împlinirii  unui  veac  dela  moartea  lui 
Jobann  Friedrich  Herbart  (1776 — 1841),  autorul  rememorează  viaţa  şi 
opera  acestui  pedagog  între  filosofi,  insistând  totodată  asupra  înrâu¬ 
ririi  pe  care  a  exercitat-o  sisţemul  său  pedagogic  asupra  dascălilor 
români  Ioan  Popescu,  Ştefan  Velovan,  Dr.  Daniil  Popovici-Barcianu, 
Dr.  Petru  Şpan,  Dr.  Petru  Pipoş,  Dr.  Vasile  Bologa  şi  Dr.  Petru  Barbu, 
cărora  le  revine  meritul  de-a  fi  creat  „prin  condeiu  şi  mai  ales  prin 
graiu  viu  aceea  atmosferă  de  spiritualitate  pedagogică,  ce  era  absolut 
necesară  unei  dăscălimi  care  avea  o  misiune  pe  cât  de  grea,  pe  atât 
de  sfântă:  libertatea  prin  cultură “  (p,  59). 

Elogiul  profesorilor  pensionaţi  Prot.  Ilie  Beleuţă  şl  dl  Candid 
Popa ,  îl  fac  urmaşii  lor  la  catedrele  de  istorie  bisericească  şi  cântare 
bisericească  şi  tipic,  Preotul  Dr.  T.  Bodogae  şi  pururea  pomenitul 
Diacon  Petru  Gherman.  Dr,  GRIGORIE  T.  MAR£U 


516 


REVISTA  TEOLOGICĂ 


CATALOGUL  PUBLICAŢIILOR  EDITATE  DE  ARHIEPISCOPIA 
ORTODOXĂ  ROMÂNĂ  DE  ALBA-IULIA  ŞI  SIBIU.  Sibiu,  Tipografia 
Arhidîecezană,  1941  ;  pag.  56,  Lei  25. — 

Dacă  la  noi  se  citeşte  prea  puţin  in  comparaţie  cu  numărul 
mare  de  cărţi  cari  văd  lumina  tiparului  şi  cu  valoarea  conţinutului 
lor,  una  din  pricinile  acestei  stări,  care  nu  ne  onorează  deloc,  zace 
in  lipsa  mijloacelor  de  informaţie  rapidă  şl  onestă  despre  apariţia  şi 
valoarea  aproximativă  a  cărţii  româneşti. 

Arhiepiscopia  ort.  rom.  de  Alba-Iulia  şi  Sibiu  vrea  să  acopere  . 
această  trebuinţă,  cât  priveşte  publicaţiile  ei,  prin  Catalogul  acesta. 

Mai  toate  cărţile  prezentate  într'ânsul  au  apărut  din  iniţiativa 
şi  cu  purtarea  de  grije  a  I.  P.  Sf.  Mitropolit  Nicolae  al  Ardealului, 
Execuţia  tehnică  îi  revine  harnicei  tipografii  arhidiecezane,  întemeiată 
în  1850  de  pururea  pomenitul  Mitropolit  Andreiu  Şaguna. 

Catalogul  a  fost  alcătuit — din  încredinţarea  I.  P.  Sf.  Mitropolit 
Nicolae  —  de  redactorul  revistei  noastre,  Păr.  Prof.  Dr.  Grigorie  T- 
Marcu.  Sistemul  utilizat  la  întocmirea  lui,  face  din  acest  Catalog  un 
model  al  genului.  Numai  marile  case  de  editură  ale  Occidentului  se 
pot  mândri  cu  astfel  de  realizări  bibliografice. 

Un  scurt  cuvânt  de  lămurire  îl  deprinde  pe  cititor  cu  mane¬ 
vrarea  bogatului  aparat  de  orientare  rapidă  şi  sigură  în  cuprinsul 
stufos  al  Catalogului. 

Mănoasa  recoltă  publicistică  a  Sibiului  ortodox,  este  distribuită 
in  două  compartimente : 

I.  Periodicele ,  cu  subdiviziunile!  1.  Foi  şi  reviste  şi  2.  Colecţii 
(Biblioteci,  Serii),  toate  orânduite  cronologic. 

Ii.  Cărţi  şi  broşuri,  orânduite  pe  specialităţi,  şi  anume;  1.  Teo¬ 
logie  dogmatică,  2.  Studii  biblice,  3.  Istorie  bisericească,  4.  Drept 
bisericesc,  5.  Studii  catehetice,  6.  Predici,  7.  Cuvântări,  8.  Cărţi  de 
educaţie  religioasă-morală,  9.  îndrumări  pastorale,  10.  Cărţi  de  luptă 
antisectară,  11.  Ascetică  şi  Mistică,  12.  Doctrină  naţionalistă,  13.  Cărţi 
de  rugăciuni  şi  de  cântări,  14,  Filosofie  religioasă  şi  15.  Diverse. 

Publicaţiile  inventariate  în  aceste  grupe  cuprind  în  cele  mai 
multe  cazuri  —  pe  lângă  datele  notate  pe  foaia  de  titlu  a  fiecărei 
lucrări  —  catene  de  fragmente  din  recenziile  ce  s'au  făcut  cărţii  res¬ 
pective  în  diverse  periodice  din  ţară  şi  de  peste  hotare,  cu  indicarea 
exactă  a  autorului  şi  locului  apariţiei, lor.  Aceasta,  pentru  ca  citi¬ 
torul  să  ştie  dinainte  pe  ce-şi  cheltueşte  banul  agonisit  cu  atâta  trudă, 
căci  —  mai  cu  seamă  în  zilele  noastre  —  nimeni  nu  cumpără  cărţi 
,, pe  nimerite’*. 

Cele  două  volume  omagiale  închinate  mitropolitului  Andreiu 
Şaguna  (1909)  şi  I.  P.  Sf.  Mitropolit  Dr,  Nicolae  Bălan  (1940) —  cărţi 
de  valoare  excepţională  şi  de  dimensiuni  monumentale  —  se  bucură 
fiecare  în  parte  de  câte  o  prezentare  demnă  de  proporţiile  lor. 

Un  registru  alfabetic  înlesneşte  aflarea  rapidă  a  paginilor  ace¬ 
stui  Catalog,  în  cari  figurează :  periodicele,  colecţiile,  grupele,  autorii 
de  cărţi  şi  de  prefeţe,  întemeietorii  de  periodice  şi  de  colecţii,  re¬ 
dactorii  acestora  şi  traducătorii  în  româneşte  ai  operelor  străine. 

SABIN  SIBIANU 


NOTE  Şl  INFORMAŢII 


TUTUROR  colaboratorilor, 
abonaţilor  şi  prietenilor  ei,  „Re¬ 
vista  Teologică “  le  trimite  cele 
mai  calde  urări  de  pace,  sănă¬ 
tate  şi  mulţumire  sufletească,  din 
prilejul  sfintelor  sărbători  ale 
Naşterii  Domnului  şi  Boboţezii. 
Dumnezeescul  Prunc  care  se 
naşte’ n  ieslea  dobitoacelor,  degrabă 
să  stâmpere  întărâtarea  neamu¬ 
rilor,  Ţara  să  ne-o  păzească  şi 
sâ-i  vindece  rănile,  iar  pe  noi 
toţi  să  ne  mântuiască, 

ev 

VECHIUL  adagiu  ,,non  omnis 
moriar“  se  potriveşte  mai  cu 
seamă  creatorilor  spirituali.  Când 
sunt  cunoscuţi,  aceştia  trăiesc, 
după  moarte,  nu  numai  în 
veşnicia  lumii  de  dincolo,  ci  şi 
în  conştiinţa  şi  în  dragostea  serii¬ 
lor  de  generaţii  pentru  cari  au 
creat. 

In  deosebi  creaţiunile  artistice 
au  puterea  de  a  reprezenta  au¬ 
tentic  pe  artist  şi  după  mutarea 
lui  din  lumea  aceasta.  In  operele 
sale  a  condensat  artistul  deopo¬ 
trivă  ;  concepţie,  aspiraţii,  avânt 
şi  crez.  De  aceea  o  operă  de 
artă  ne  vorbeşte  in  locui  autoru¬ 
lui  ei,  ne  edifică,  ne  însufleţeşte  şi 
ne  înalţă  în  numele  lui  şi  potri¬ 
vit  personalităţii  sale.  Am  putea 
spune  ca  operele  de  artă  sunt 
nişte  acumulatori  cvasl-inepui- 
sabiii  ai  personalităţii  aceluia 
care  le-a  plăsmuit.  Şi  când  crea¬ 
torul  pleacă  dintre  noi,  îi  supra¬ 
vieţuiesc  creaţiile  artistice  în  cari 


şi-a  exteriorizat  o  bună  parte  din 
viaţa  sa  sufletească. 

Iată  de  ce  apariţia  Colindelor 
lui  Petru  Gherman,  (Serial,  Lei 
40)  editate  de  Academia  teolo¬ 
gică  „Andreiană"  din  Sibiu,  va 
însemna  pentru  foarte  mulţi  ceva 
ca  o  reîntâlnire  cu  însuşi  mult 
regretatul  lor  autor. 

Intr 'adevăr,  deşi  aceste  colinde 
au  material  folcloric,  totuşi  ele 
oglindesc  foarte  bine  câteva  din 
notele  esenţiale  ale  personalităţii 
lui  Petru  Gherman.  Şi  se  dato- 
reşte  aceasta  atât  faptului  că 
ele  n'au  fost  numai  „culese"  ci 
şl  alese  din  popor,  precum  şi 
stilului  în  care  le-a  tratat  şi  ar¬ 
monizat,  Astfel :  colinda  „Ziurel 
de  zi",  prin  cele  câteva  măsuri 
introductive,  ca  şi  prin  finalul 
său,  cu  indicaţia  „cu  gura  în¬ 
chisă",  apoi  prin  armoniile  sale 
numai  consonante,  atât  de  ade¬ 
cvate  genului  acestei  colinde, 
odată  cu  evocarea  atmosferei 
de  linişte  şi  pace  din  Noaptea 
sfântă,  ne  comunică  ceva  şi  din 
bunătatea  şi  seninătatea  sufletu¬ 
lui  lui  Petru  Gherman. 

Aceeaşi  bunătate  şi  seninătate 
respiră  şi  din  cântecul  de  stea 
„Trei  Crai",  ia  care  se  adaugă 
şi  o  notă  de  hotărâre.  Iar  în 
„Domn  bun"  şi  în  „Bună  veste" 
ii  regăsim  pe  P.  Gherman  cel  plin 
de  bărbăţie  şi  de  entuziasm,  aşa 
cum  ni  se  desvăluia  sufletul  său 
în  interpretarea  pricesnei  „Cu 
trupul". 


4 


518 


REVISTA  TEOLOGICĂ 


Colindele  lui  Petru  Gherman 
au  făcut  parte,  încă  de  acum  doi 
ani,  din  programul  tradiţionale¬ 
lor  concerte  de  colinde  ale  co¬ 
rului  Mitropoliei  din  Sibiu,  cu 
care  prilejuri  au  şi  fost  radiodifu¬ 
zate.  Coriştii,  cei  mai  obiectivi  cri¬ 
tici,  le-au  primit  şi  le-au  cântat  încă 
de  pe  atunci  cu  toată  plăcerea 
şi  cu  toată  dragostea  lor,  şi  încă 
înainte  de  a  fi  tipărite,  ele  au 
făcut  parte  şi  din  repertoriul  altor 
coruri,  chiar  şi  săteşti,  ceea  ce 
dovedeşte  că  pol  fi  învăţate  cu 
iişurinţă. 

Dar  colindele  şi  cântecele  de 
stea  nu  sunt  decât  o  parte  din 
compoziţiile  lui  Petru  Gherman. 
Profesorii  Academiei  „Andeiane" 
şi-au  propus  să  editeze  curând 
şi  celelalte  compoziţii  ale  mult 
regretatului  lor  coleg,  printre 
cari  şi  atât  de  valoroasa  compo¬ 
ziţie  patriotică  „Ardealul". 

GH.  ŞOIMA 
■t 

ÎNDĂTINATA  comemorare  a 
patronului  Academiei  teologice 
„Andreiane",  s'a  făcut  şi’n  acest 
an  în  preseara  zilei  de  pome¬ 
nire  a  sf.  Apostol  Andreîu  (29 
Nov.  a.  c.),  printr’o  şedinţă  fes¬ 
tivă  a  Societăţii  de  lectură  „An- 
dreiu  Şaguna"  a  studenţilor  teo¬ 
logi. 

Din  acest  prilej,  spaţioasa 
Aulă  a  Academiei  teologice  „An- 
dreiane"  a  fost  gătită  de  sărbă¬ 
toare,  cu  verdeaţă  de  brad,  co¬ 
voare  şi  flori.  Superbul  tablou 
al  Mitropolitului  Şaguna,  capo¬ 
dopera  pictorului  Henţia,  era 
aşezat  la  loc  de  frunte,  iar  pe 
peretele  de  miazănoapte,  în  ga¬ 
leria  de  onoare  a  gloriilor  ace¬ 
stei  instituţii,  fusese  rânduit  por¬ 


tretul  regretatului  profesor  Dia¬ 
con  Petru  Gherman,  lucrat  în 
ulei  de  dna  Maria  Drăgan  Ca- 
badaief. 

Praznicul  a  fost  onorat  cu 
prezenţa  unei  asistenţe  distinse 
şi  număroase,  în  frunte  cu  I.  P. 
Sf.  Mitropolit  Nicolae  al  Ardea¬ 
lului  şi  P,  Sf.  Episcop  Vasile  al 
Maramurăşului  înconjuraţi  de 
consilierii  Lor,  Păr,  Rector  Dr. 
D,  Stăniloae,  Prot.-Stavr.  Colo¬ 
nel  I.  Dăncilă,  vicarul  Episco¬ 
piei  Armatei,  dnii  profesori  uni¬ 
versitari  O,  Ghibu,  E,  Speranţia, 
AL  Procopovici  şi  Dr.  I.  Crăciun, 
dna  şi  Păr.  Şt.  Meteş,  directorul 
Arhivelor  Statului,  ş.  a. 

Solemnul  imn  „La  mormân¬ 
tul  Marelui  Andreiu"  de  Z.  Bolu, 
armonizat  de  D.  Cunţanu,  a  inau¬ 
gurat  şi  de  astă  dată  selectul 
program. 

Elogiul  pururea  pomenitului 
„preot  deşteptării  noastre,  sem¬ 
nelor  vremii  profet",  l-a  făcut 
Păr.  Prof.  Dr.  Grigorie  T.  Marcu, 
preşedintele  de  onoare  al  Socie¬ 
tăţii  de  lectură,  într'un  avântat 
cuvânt  de  deschidere. 

A  urmat  la  rând  mişcătoarea 
compoziţie  a  Pâr.  Prof.  Timotei 
Popovici  s  „Veniţi  creştini  la  ru¬ 
găciune",  interpretată  cu  simţire 
de  Corul  studenţilor  teologi  — 
augmentat  cu  un  grup  de  elevi 
ai  Şcoalei  normale  „A,  Şaguna" 
—  sub  diriguirea  Păr.  Prof,  Gh. 
Şoima. 

Obicinuita  disertaţie  festivă 
a  fost  rostită  de  eminentul  stu¬ 
dent  din  anul  IV,  Ioan  Giurgia, 
preşedintele  activ  al  Societăţii 
„A.  Şaguna",  care  a  tratat  te¬ 
meinic  şi  cuceritor  problema; 
„Omul  în  concepţia  creştină  şl 
comunistă", 

Memoria  regretatului  profesor 
al  Academiei  teologice  „Andre- 
iane"  Diaconul  Petru  Gherman, 
a  fost  evocată  mişcător  de  ver¬ 
surile  studentului  teolog  din  anul 
IV  Ştefan  Tascian,  declamate  de 
autor,  Acelaş  student  a  surprins 
asistenţa  cu  o  poezie  patriotică, 
aplaudată  frenetic. 

Studenţii  lancu  Popa  din  anul 
1  şi  Virgil  Bota  din  anul  III  au 
recitat  cunoscutele  poezii  de 
Mircea  Dem,  Râdulescm  „Odă 
ostaşilor  biruitori1'  şi  „Ardealul", 
alternate  de  corurile  „Blândul 
Păstor"  de  Petru  Gherman, 
„Chemarea  Oltului"  de  Gheorghe 
Şoima  şi  „Ardealul"  de  Petru 
Gherman,  cu  care  s'a  şi  încheiat 
programul,  într'o  atmosferă  de 
indescriptibilă  însufleţire, 

A  luat  apoi  cuvântul  I,  P,  Sf. 
Mitropolit  Nicolae.  Vădit  mişcat 
de  reuşita  serbării,  înaltul  Ierarh 
i-a  îndemnat  pe  studenţii  teologi 
să  respecte  cât  vor  trăi  convin¬ 
gerile  curate  pe  cari  le-au  ex¬ 
primat  cu  acest  prilej. 

După  ce  s'a  întreţinut  câteva 
clipe  cu  cei  prezenţi  şi  a  adre¬ 
sat  un  simţit  cuvânt  de  mângâ¬ 
iere  Doamnei  Prof.  Septimia  P. 
Gherman,  I,  P.  Sf.  Sa  a  părăsit 
Aula  Academiei  teologice  „An- 
dreiane",  însoţit  de  acordurile 
solemne  ale  imnului  arhieresc. 

Asistenţa  şi  presa  din  loc  şi 
din  Capitală,  au  adus  elogii  en¬ 
tuziaste  serbării  studenţilor  teo¬ 
logi.  Ea  constitue  o  mărturie 
elocventă  a  puternicelor  convin¬ 
geri  creştineşti  şl  româneşti  de 
care  sunt  însufleţiţi  slujitorii  şi 
studenţii  Academiei  teologice 
„Andreiane". 


LICEUL  „Şaguna  din  Braşov, 
creaţiunea  neuitatului  protopop 
Ioan  Popazu  şi  a  marelui  mitro¬ 
polit  Andreiu  Şaguna,  a  trecut 
pragul  alor  nouă  decenii  şi  se 
apropie,  cu  sporită  vrednicie,  de 
centenarul  său. 

Nouă  decenii  a  luminat  neîn¬ 
trerupt  şi  tot  mai  viu  acest  focar 
de  cultură  şi  simţire  românească. 
Bilanţul  energiei  şi  devotamen¬ 
tului  cheltuite  la  această  vatră, 
bogăţia  ideilor  cari  au  răscolit 
sufletul  atâtor  generaţii  şi  s'au 
plămădit  într'o  puternică  voinţă 
românească,  nu  pot  fi  cuprinse 
în  câteva  rânduri. 

Precum  s’a  exprimat  Ociavian 
Goga,  el  însuşi  hrănit  din  pânea 
iubirii  de  neam  împărtăşită  dela 
catedra  acestui  Sion  românesc, 
„a  vorbi  despre  şcoalele  din  Bra¬ 
şov  şi  a  arăta  rolul  lor  real  în 
viaţa  culturală  din  Ardeal ,  în¬ 
seamnă  a  face  istoria  unităţii 
noastre  sufleteşti  dela  cele  mai 
primitive  începuturi  până  la  stri¬ 
gătul  de  biruinţă  din  epopeea 
recentă ", 

Sorocul  împlinirii  celor  nouă 
decenii  şi  viziunea  apropiatului 
jubileu,  ne  fac  să  ne  oprim  o 
clipă  din  alergarea  noastră  prin 
vreme  şi  să  privim  la  neclintitul 
şi  uriaşul  pom  al  culturii  româ¬ 
neşti  de  pretutindeni,  sădit  şi 
crescut  în  Braşov. 

Pe  linia  Im  tradiţionalistă  de 
îngemănare  a  instrucţiei  cu  edu¬ 
caţia,  a  luminării  minţii’  cu  căl¬ 
dura  inimii,  întâlnim  pe  adevă¬ 
raţii  profeţi  şi  apostoli  aî  nea¬ 
mului,  întâlnim  însuşi  neamul, 
luminându-seprin  cele  mai  repre¬ 
zentative  personalităţi  ale  lui. 

La  29  Septemvrie  185Î  s'a  pus 

piatra  fundamentală  a  liceului, 
de  către  însuşi  Mitropolitul  Şa¬ 
guna.  Această  şcoală,  pe  care 
Şaguna  o  socotea  „coroana"  stră¬ 
duinţelor  lui  în  domeniul  şcolar, 
l-a  legat  într 'atâta  de  Braşoveni, 
încât  îi  scria  mai  târziu  protopo¬ 
pului  I.  Barac  aceste  cuvinte ; 
„ dacă  nu  sunt  Arhiepiscopul  al¬ 
tora,  dar  lor  cu  adevărat  sunt, 
pentru  că  pecetea  Arhiepiscopiei 
mele  ei,  Braşovenii,  sunt“,.. 

In  iarna  aceluiaşi  an  se  des¬ 
chide  prima  clasă.  Aprobarea 
guvernului,  pentru  funcţionarea 
gimnaziului  cu  patru  clase,  a 
fost  obţinută  abia  după  cinci  ani 
(1856). 

Cu  zece  ani  mai  târziu  (1866), 
se  obţine  dreptul  pentru  cursul 
superior  şi  se  ţine  primul  exa¬ 
men  de  maturitate,  sub  preşe¬ 
dinţia  Mitropolitului  Şaguna. 

Conducerea  liceului  o  au  o 
seamă  de  iluştrii  directori,  între 
cari  amintim  pe :  Gavriil  Mun- 
teanu,  Ioan  Meşotă,  Ştefan  losif, 
Ipolit  liasievici,  Gh,  Chelariu, 
Virgil  Oniţiu  şi  losif  Blaga.  Astăzi 
liceul  e  condus  de  vrednicul  di¬ 
rector  I.  Moşoiu. 

împlinirea  celor  nouă  decenii 
a  fost  sărbătorită  ‘prin  muncă 
neîntreruptă  în  toate  domeniile, 
de  către  profesori  şi  elevi  deo¬ 
potrivă, 

însemnăm  totuşi  această  îm¬ 
plinire  dlntr'un  alt  fericit  prilej. 

Anul  acesta, '  profesorii  şi  elevii 
au  avut  nespusa  bucurie  de  a 
vedea  între  ei  pe  protectorul 
liceului,  I.  P.  Sf.  Mitropolit  Nico- 
lae,  venit  să  sfinţească  capela 
internatului  liceului. 

După  această  ceremonie,  am 
întrebat  pe  un  elev  din  clasa  I. : 


Cine  a  vizitat  zilele  trecute  liceul 
nostru  ?  Răspunsul  a  fost  prompt : 
,, Mitropolitul  Andreiu  Şaguna". 

Intr'adevăr,  vizita  I.  P.  Sf. 
Mitropolit  Nicolae  a  avut  darul 
să  readucă  duhul  Mitropolitului 
Şaguna  în  mintea  şi  inima  pro¬ 
fesorilor  şi  a  elevilor. 

împlinirile  de  ieri  s’au  îm¬ 
preunat  cu  cele  de  azi. 

Preoi  VASILE  COMAN 
$ 

PENTRU  ajutorarea  celor  ce 
se  sbat  în  nevoi,  Domnul  Mare¬ 
şal  Ion  Anionescu,  Conducătorul 
Statului,  a  înfiinţat  instituţia  sa- 
mariteană  „ Ajutorul  de  iarnă1', 
cu  gospodărirea  căreia  a  fost 
însărcinat  Consiliul  de  patronaj 
al  operelor  sociale  de  sub  pre¬ 
şedinţia  Doamnei  Maria  Mareşal 
Antonescu.  Colectele  organizate 
în  acest  scop  pentru  zilele  de  sf. 
Nicolae  şi  Duminecă  7  Dec.,  au 
avut  un  succes  considerabil.  Fie¬ 
care  a  dăruit  ce-a  putut  s  bani, 
îmbrăcăminte,  alimente,  obiecte 
casnice,  etc. 

In  acelaş  scop  binecuvântat, 
I.  P.  Sf,  mitropolit  Nicolae  al  Ar¬ 
dealului  a  orânduit  strângerea 
de  daruri  în  toate  parohiile  Ar¬ 
hiepiscopiei  noastre.  Iar  pe  de 
alta  parte,  înaltul  Ierarh  desfă¬ 
şură  o  activitate  stăruitoare  — 
ale  cărei  rezultate  excelente  n'au 
întârziat  să  se  arate  — -  pentru 
plasarea  orfanilor  de  răsboiu  în 
familiile  înstărite  ale  credincio¬ 
şilor  noştri  dela  oraşe  şi  mai 
ales  dela  ţară,"  cari  n'au  avut  no¬ 
rocul  să-şi  vadă  căsnicia  bine¬ 
cuvântată  cu  naştere  de  prunci. 

Număroşi  orfani  de  răsboiu 
au  fost  înfiaţi  de  binefăcătorii 
lor,  cari  nu  contenesc  a  mulţumi 

I.  P,  Sf.  Mitropolit  Nicolae  — 
prin  scrisori  sau  cu  prilejui  vi¬ 
zitelor  pe  cari  înaltul  Ierarh  le 
face  la  domiciliul  lor  —  pentru 
bucuria  pe  care  !e~a  hărăzit-o. 

* 

MINISTERUL  Culturii  naţio¬ 
nale  şi  ai  Cultelor  a  dat  o  de¬ 
cizie  (nr.  40.628  din  îl  Oct, 
a.  c.),  prin  care  toate  bunurile 
fostelor  şcoli  confesionale  orto¬ 
doxe  şî  unite  erau  declarate 
proprietate  a  Statului,  iar  Comi¬ 
tetele  şcolare  au  primit  ordin  să 
purceadă  degrabă  la  întabularea 
acestora  pe  numele  Casei  Şcoa- 
lelor. 

Reacţiunea  Bisericii  noastre 
faţă  de  această  măsură  pripită, 
a  fost  promptă  şi  eficace.  Mare¬ 
şalul  îon  Antonescu,  sesizat  de 
I.  P.  Sf.  Mitropolit  Nicolae  ai 
Ardealului  printr'un  memoriu 
amplu  şi  documentat,  a  dispus 
revocarea  ei,  fapt  care  s’a  şi 
produs  prin  decizia  nr.  271.647 
din  10  Noemvrie  a.  c,,  care  dis¬ 
pune  rectificarea  în  cărţile  fun- 
duare  a  lucrărilor  de  intabulare 
ce  eventual  ar  fi  fost  efectuate 
între  timp. 

Cucernicii  parohi  sunt  îndru¬ 
maţi  să  controleze  dacă  nu 
cumva  dela  prima  până  la  a  doua 
decizie  s’au  produs  pe  alocuri 
în+abuiări  ale  bunurilor  în  ches¬ 
tiune  pe  numele  Statului  şi  in 
caz  afirmativ,  să  ceară  rectifi¬ 
carea  legiuită. 

& 

PENTRU  îndeplinirea  trebuin¬ 
ţelor  duhovniceşti  ale  studenţilor 
Universităţii  Daciei  Superioare 
din  Cluj,  a  fost  organizat  —  prin 
purtarea  de  gri je  a  Par.  Prot. 
Aurel  Nanu,  duhovnicul  studen- 


ţimii  —  un  ciclu  de  predici  adec¬ 
vate,  cari  au  loc  în  Catedrala 
mitropolitană  din  Sibiu,  Inaugu¬ 
rarea  lor  a  făcut-o  Păr.  Prot,- 
Stavr,  Dr.  D.  Staniloae,  rectorul 
Academiei  teologice  „  Andreiane", 
urmat  de  I.  P.  C,  Arhim.-Vicar 
Teodor  Scorobeţ,  Prot.  A.  Nanu, 
Prot.  M,  Neagu,  ş.  a. 

UNII  confraţi  au  desbătut  pro¬ 
blema  comportării  clerului  no¬ 
stru  ortodox  în  războiul  sfânt 
până  ce  luptele  pentru  desarti- 
cularea  uriaşelor  armate  bolşe¬ 
vice  erau  în  toi.  Noi  ne  oprim 
asupra  ei  abia  acum,  când  esen¬ 
ţialul  giganticelor  încăierări  de 
pe  frontul  răsăritean  —  spre 
norocul  întregei  omeniri  —  s'a 
consumat  în  grandioasele  isbânzî 
ale  armatelor  aliate,  umbrite  de 
semnul  biruitoarei  cruci. 

„Nici  un  preot  ortodox  n'a 
lipsit  dela  datorie  în  zilele  sfinte 
ale  răsboiului’1  —  constată  dl 
Prof,  univ,  Ioan  G.  Savin  într’un 
număr  recent  al  revistei  „Vii¬ 
torul", 

Cotidianul  bucureştean  semi- 
oficios  „Unirea",  celebra  în  pri¬ 
mele  zile  de  răsboiu  vitejia  preo¬ 
tului  Gligor,  dintr’un  sat  de  pe 
Prut.  Când  ostaşii  noştri  au  forţat 
trecerea  acestui  râu,  preotul 
Gligor  i-a  ajutat  cum  s'a  pri¬ 
ceput  mai  bine ;  din  proprie 
iniţiativă,  înfruntând  ploaia  de 
gloanţe,  slujitorul  altarului  căra 
lăzi  cu  muniţii  ostaşilor  crucii, 
străbătând  pâna'n  primele  linii. 
Unitatea  germană  care  coopera 
cu  trupele  noastre  în  acel  sector 
al  frontului,  l-a  propus  pe  Păr. 
Gligor  pentru  decorarea  cu  „Cru¬ 
cea  de  fier".  Judecând  isprava, 

ne-am  adus  aminte  de  fenome¬ 
nalul  Arhimandrit  Iustin  Şerbă- 
nescu...  Sămânţa  acestui  cavaler 
în  sutană  ai  ordinului  „Mihai 
Viteazul",  n'a  pierit! 

Ce  să  mai  spunem  de  osârdia 
Clerului  militar,  de  alergăturile 
P.  Sf.  Episcop  Dr.  Partenîe  Cio- 
pron  şi  ale  statului  său  major, 
în  fruntea  căruia  străluceşte 
elocvenţa  şi  râvna  exemplară  a 
Protoiereului  Stavrofor  Colonel 
Ioan  Dăncilă,  duhovnic  şi  tată 
de  eroi.,, 

Protoiereul  militar  Vasile  Leu, 
lovit  de-o  schije  de  obuz  pe 
când  săvârşia  o  înmormântare 
pe  front,  în  loc  să  se  lase  eva¬ 
cuat,  şi-a  continuat  slujba  spri¬ 
jinit  de  subsuori  de  doi  ostaşi. 
Cu  sfinţita  dreaptă  din  care  sân¬ 
gele  curgea  şiroaie,  a  dat  ultima 
binecuvântare  osămintelor  aşe¬ 
zate  în  groapă. 

Iar  expediţia  misionară  a  Epis¬ 
copatului  ortodox  ardelean  în 
Basarabia  şi  Transnistria  —  cu 
cutezătoare  pătrundere  a  I.  P, 
Sf.  Mitropolit  Nicolae  până'n 
preajma  liniilor  din  faţa  Odesei, 
cu  binecuvântata  zăbavă  a  P. 
Sf.  Episcop  Veniamin  al  Caran- 
şebeşului  în  împrejurimile  abia 
pacificate  ale  oraşului  Balta,  ş.  a. 
—  ce  sunt  altceva  decât  tot 
atâtea  mărturii  ale  neînfricatei 
apostolii  creştine  ? 

Sunt  fapte  cari  —  fără  să  ne 
trufească  —  nu  se  pot  uita  ! 

Dar  Domnul  Mareşal  Ion  An- 
tonescu  a  ordonat  trimiterea  în 
lagăr  a  unui  preot  din  preajma 
frontului,  pe  care  nu  l-a  găsit  la 
datorie ! ...  Gurile  rele  spuneau 
că  inculpatul  e  ortodox. 

Fiţi  liniştiţi!,,,  O  anchetă  a 


Ministerului  Culturii  naţionale  şi 
al  Cultelor,  a  stabilit  că  preotul 
împricinat  e  un  reverend  ro- 
mano-ccitolic,  din  Gherăeşti  (jud. 
Roman),  sat  de  ceangăi  unguri 
papistaşi.  Numitul  preot  a  fost 
deportat  în  lagăr  deoarece  s'a  do¬ 
vedit  că  a  sabotat  măsurile  luate 
de  autorităţi  în  interesul  binelui 
obştesc  al  Ţării. 

Nu  uităm  contribuţiunile  ştiute 
şi  neştiute  ale  clerului  rămas  la 
vatră.  Răniţii  din  spitalele  ZI  şi 
familiile  mobilizaţilor,  ştiu  povesti 
multe  despre  râvna  lor  samari- 
teană. 

Dar  pentru  aceştia,  greul  începe 
abia  după  răsboiu.  Că  suntem 
siguri  c'o  să-l  biruiască,  nu  mai 
încape  nici  o  îndoială.  Acum  ca 
şi'n  trecut,  ei  se  vor  îmbulzi 
„cu  crucea'n  frunte"  nu  la  ono¬ 
ruri,  ci  unde-i  jalea  mai  mare  şi 
nevoia  mai  simţită, 

Aşa-i  că  ne-am  înţeles,  fraţilor 
preoţi  ? 

CU  îndeplinirea  trebuinţelor 
duhovniceşti  ale  credincioşilor 
noştri  din  Transnistria,  a  fost 
încredinţat  I.  P.  C.  Arhimandrit 
Mitrofor  Dr.  Iuliii  Scriban. 

E  o  alegere  norocoasă-  Cult, 
energic,  evlavios,  bun  liturghi- 
sitor  şi  predicator,  I.  P.  C.  Sa 
va  trage  brazdă  nouă  de  lumină 
şi  căldură  evanghelică  în  ţinu¬ 
turile  desrobite  de  peste  Nistru. 

& 

SUCLEIA,  Rozalevca  Zartaica, 
Doroţcaia,  PohrebL.  sfintele  bi¬ 
serici  îşi  înalţă  de  sârg  turlele 
spre  cerul  Transnistriei  desro¬ 
bite.  Până  şi’n  blestemata  redută 
a  Odesei,  pentru  biruirea  căreia 

au  sângerat  atâţia  viteji,  lumea 
îngenunchează  în  plină  stradă. 

Pumnul  mânjit  de  sângele  drep¬ 
ţilor,  pumnul  pornit  spre  tot 
solul  de  fărădelege  nu  mai  este!... 
nu  mai  este,  creştini ! 

OFIŢERI  combatanţi  ctitori  de 
biserici  ?  Da,  în  Transnistria.  Şi 
faptul  e  explicabil.  Vitejii  gigan¬ 
ticelor  bătălii  de  pe  frontul  de 
Răsărit  se  oştesc  nu  numai  cu 
bolşevicul,  ci  şi  cu  păgânul  vre- 
mllor  noastre.  Ei  apără  Patria 
şi  Biserica,  libertatea  şi  crucea, 
existenţa  naţională  şi  dreptul  de-a 
ne  închina  Dumnezeului  celui  viu 
şi  adevărat  după  datina  din 
străbuni. 

E  semnificativ  faptul  că  atât 
ofiţerii  germani,  cât  şi  cei  ro¬ 
mâni,  au  sărit  fără  preget  în 
ajutorul  năpăstuiţilor  noştrii  fraţi 
din  Trasnistria,  făcându-le  toate 
înlesnirile  cu  putinţă  pentru  a-şi 
restaura  sfintele  lăcaşuri  de  în¬ 
chinăciune. 

Am  pomenit  de  târnosirea  bi¬ 
sericii  din  Sucleia,  săvârşită  de 
I.  P.  Sf.  Mitropolit  Nicolae  al 
Ardealului.  Bolşevicii  prefăcu- 
seră  în  grajd  acest  sfânt  lăcaş. 
Căpitanul  german  Lehmann  — 
al  cărui  nume  dreptcredincioşii 
creştini  din  Sucleia  îl  vor  po¬ 
meni  cu  înfiorări  de  recunoştinţă, 
din  neam  în  neam  —  a  curăţit 
sf,  biserică  de  toată  înlinăciunea 
văzută,  a  stârpit  bălăriile  din 
curte  şi  a  îngrădit-o  frumos,  iar 
mecanicii  unităţilor  motorizate 
în  subordine,  au  rezolvat  pro¬ 
blema  clopotelor  într'un  mod  cât 
se  poate  de  ingenios,  „Haupt- 
mann  Lehmann  macht  alles"  !  — 
spunea  el  cu  cel  mai  optimist 


aer  de  pe  lume,  ori  de  câte  ori 
se  ivea  o  nouă  dificultate  în  calea 
restaurării  sfântului  iăcaş.  Numai 
datorită  ajutorării  acestui  brav 
ofiţer  aliat,  soborul  vlădicilor  şi 
preoţilor  a  putut  purcede  atât 
de  curând  la  spălarea  întinăclunii 
nevăzute  care  pângărise  curţile 
casei  Domnului. 

In  alt  sat  transnistrian,  Roza- 
levca,  alt  ofiţer  cinstitor  al  crucii, 
Lt.-Coionelul  D.  Alexandrescu,  a 
şters  pata  lăsată  de  argaţii  Sa¬ 
tanei,  refăcând  sfântul  lăcaş  de 
închinăciune.  Un  sobor  de  preoţi, 
în  frunte  cu  neostoitul  părinte 
sufletesc  al  Transnistriei  orto¬ 
doxe,  I.  P.  C,  Arhim.-Mitrofor 
Dr.  Iulia  Scriban,  a  târnosit  de 
curând  ctitoria  Lt.-Colonelului 
Alexandrescu, 

Biserica  noastră,  convinsă  — 
spre  deosebire  de  alte  surate  ale 
ei  —  că  nu  încap  două  săbii 
într’o  teaca,  n'a  bătut  nici  când 
medalii,  aşa  că  nare  ce  atârna 
pe  piepturile  viteze  ale  întru  tot 
lăudaţilor  cavaleri  ai  crucii,  Lt.- 
Colonelul  D.  Alexandrescu  şi 
Căpitanul  Lehmann.  Rugăciu¬ 
nile  ei  îi  vor  însoţi  însă  cât  vor 
trăi,  păzindu-i  de  toată  întâm¬ 
plarea  rea.  Norodul  transnistrian 
le  va  înveşnici  în  legendă  şi  cântec 
creştineasca  faptă,  iar  chipurile 
lor  vor  fi  rânduite  cu  cinste  în 
strana  domnească  a  amintirilor 
nepieritoare. 

BEZBOJNIK,  veninosul  organ 
oficial  al  ateilor  militanţi  bolşe¬ 
vici,  şi-a  încetat  apariţia. 

Motivul?..,  Lipsa  de  hârtie... 

S'o  creadă  Radio  Moscova, 

MĂREŢELE  biserici  ortodoxe 
române  din  Gheorgheni  şi  Mer- 
curea  Ciucului,  au  fost  prefăcute 
de  autorităţile  ungureşti  în  ma¬ 
gazii  de  cereale. 

EMINENTUL  academician, 
dl  Prof.  univ.  Ion  Petrovici,  a 
fost  numit  Ministru  Secretar  de 
Stat  al  Culturii  naţionale  şi  al 
Culielor  şi  Artelor.  In  cuvân¬ 
tarea  rostită  cu  prilejul  instalării, 
dsa  a  declarat  că  va  face  or¬ 
dine  în  puzderia  de  legi  privi¬ 
toare  la  învăţământul  de  toate 
gradele  şi  va  da  o  atenţiune 
deosebită  educaţiei  tineretului, 
apelând  în  acest  scop  la  servi¬ 
ciile  Bisericii,  şcoaleî  şi  artelor 
româneşti. 

Apreciind  la  justa  lor  valoare 
înaltele  calităţi  şi  aptitudinile  de 
atâtea  ori  verificate  ale  dlui 
Prof.  Ion  Petrovici,  cercurile  bi¬ 
sericeşti  şi  şcolare  au  primit  cu 
legitimă  satisfacţie  ştirea  rânduirii 
dsale  în  fruntea  acestui  impor¬ 
tant  departament. 

Cu  aceeaşi  bucurie  am  aflat 
de  numirea  dlui  Prof.  Aurel 
Popa  ca  Secretar  general  al  Cul¬ 
telor  şi  Artelor. 

Fiu  de  preot  ortodox  din  Ar- 
paşul  de  sus,  dsa  face  cinste  în¬ 
văţământului  nostru  prin  spor¬ 
nica  activitate  pe  care  a  desfă¬ 
şurat-o  la  liceul  Emanoii  Gojdu 
din  Oradea,  iar  după  cedarea 
Ardealului  de  Nord  la  Seminarul 
Central  din  Capitală.  Activând 
de  mai  mulţi  ani  în  corporaţiile 
bisericeşti  în  calitate  de  deputat 
eparhial  al  Arhiepiscopiei  Si¬ 
biului,  dsa  cunoaşte  îndeaproape 
problemele  împreunate  cu  bunul 
mers  al  instituţiei  sfinte.  Entuziast 


şi  destoinic,  noul  Secretar  general 
al  Cultelor  şi  Artelor  purcede 
la  lucru  însoţit  de  numeroase  şi 
trainice  simpatii. 

$ 

HARNICA  noastră  tiparniţa 
şaguniană  —  pe  lângă  alte  lu¬ 
crări  de  valoare  executate  în 
sezonul  de  toamnă  —  a  isprăvit 
tipărirea  Cărţilor  de  Religie 
pentru  clasele  I — II — III  şi  IV 
primară  (ediţia  Il-a)  şi  V — VI  şi 
VII  supraprimară  (ediţia  I),  da¬ 
torite  osârdiei  şi  priceperii  Pă¬ 
rintelui  Dumitru  Călugăr,  direc¬ 
torul  Şcoalei  de  cântăreţi  bise¬ 
riceşti  „D,  Cunţan“, 

PENTRU  colecţia  anului  viitor, 
„Revista  Teologică"  are  pregă¬ 
tite  mai  multe  studii  de  valoare, 
datorite  P.  C.  Icon.-  Stavrofor 
Dr.  Gh.  Ciuhandu,  consilier  epis- 
copesc,  Păr.  Prof.  Dr.  Lupşa, 
rectorul  Academiei  teologice  din 
Oradea  —  Timişoara,  Prot.  Dr, 
Sebastian  Stanca,  Prot, -Stavrofor 
Emilian  Cioran,  Preot  Prof,  loan 
Bunea  şi  altor  preoţi  şi  profesori 
ai  Academiilor  noastre  teologice. 

«t 

ADMINISTRATIVE.  Hârtia, 
cerneala  de  tipar  şi  salariile 
lucrătorilor  tipografi  urcându-se 
cu  60 — 100°  / o»  suntem  nevoiţi  să 
sporim  abonamentul  la  „Revista 
Teologică",  începând  cu  1  Ia¬ 
nuarie  1942,  precum  urmează: 
Pe  un  an  Lei  400  ;  pe  o  jumă¬ 
tate  de  an  Lei  200 ;  pentru  stu¬ 
denţii  în  Teologie  Lei  300  anual. 

Suntem  convinşi  că  credin¬ 
cioşii  noştri  abonaţi  ne  vor  în¬ 
ţelege  şi  ne  vor  sprijini  şi  de 
aici  înainte. 

De  un  pătrar  de  veac  Satana  dănţueşte  pe  spinarea 
Rusiei  bătându-şi  joc  de  Dumnezeu  şi  de  sufletele 
oamenilor.  Bisericile  au  fost  arse  sau  prefăcute  în  săli 
de  petreceri ;  oamenii  cari  îndrăsneau  să  pomenească 
numele  Domnului  Iisus  Hristos  ucişi  sau  aruncaţi  în  ocne ; 
copiii  învăţaţi  să  râdă  de  cele  sfinte.  Lui  Iuda  vânză¬ 
torul  Domnului  i-au  ridicat  statue,  de  par’că  el  ar  fi  mân¬ 
tuit  lumea. 

Nu  s'a  mai  pomenit  pe  lume  atâta  nebunie,  atâta 
ură  împotriva  lui  Dumnezeu  şi  a  Mântuitorului  nostru 
Iisus  Hristos.  Cu  adevărat  Satana  era  cel  ce  sufla  în 
focul  de  nebunie  care  pustia  viaţa  în  acea  împărăţie. 

Dar  Dumnezeu  nu  se  lasă  batjocorit  până  la  sfârşit. 
Cine  scoate  pe  Dumnezeu  din  sufletul  său,  pierde  orice 
omenie,  faţa  lui  se  schimonoseşte  şi  tot  ce  face  între 
oameni  e  spre  răul  lor.  Ceata  de  nebuni  şi  de  nemer¬ 
nici  cari  a  crezut  că  pot  conduce  fără  Dumnezeu  şi  îm¬ 
potriva  lui  Dumnezeu  un  popor  foarte  număros,  n'au  reuşit 
să  producă  altceva  decât  vrajbă  şi  nesiguranţă  în  lume, 
neorânduială  şi  nemulţumire  generală  în  ţară  la  ei.  O  astfel 
de  ţară  trebuia  să  cadă  la  cea  mai  mică  suflare  de  din¬ 
afară.  Ca  un  uriaş  cu  picioare  de  lut,  aşa  se  prăbuşeşte 
azi  această  ţară  a  bolşevismului. 

Lumea  va  răsufla  de  aici  înainte  uşurată  şi  scăpată 
de  o  mare  teamă.  Şi  poporul  nostru  în  rândul  întâi.  Se 
va  putea  apuca  de  aici  înainte  să-şi  chivernisească  liniştit 
pământul  şi  ţara  lui. 

Să  ne  rămână  însă  din  acestea  marea  învăţătură  că 
fără  Dumnezeu  nu  poate  să  se  întărească  un  popor  şi 
nu-şi  poate  găsi  liniştea  şi  mulţumirea. 

Să  fim  recunoscători  Maiestăţii  Sale  Regelui  Minai  I 
şi  viteazului  General  ion  Antonescu  pentru  fapta  lor 
plină  de  înţelepciune  şi  de  curaj.  Ei  au  dat  neamului 
nostru  putinţa  să  spele  ruşinea  care  rămăsese  înaintea 
lumii  pe  obrazul  lui  în  urma  întâmplărilor  din  vara  tre¬ 
cută  şi  să-şi  refacă  deocamdată  hotarele  din  spre  Răsărit 
ale  Ţării. 

NICOLAE 

Mitropolitul  Ardealului 

